হেপাটাইটিছ বি - অসমীয়া ৱিকিপিডিয়া\n(Hepatitis Bৰ পৰা পুনঃনিৰ্দেশিত)\nহেপাটাইটিছ বি (Hepatitis B)\nহেপাটাইটিছ বি হৈছে হেপাটাইটিছ বি ভাইৰাছৰ সংক্ৰমণৰ ফলত হোৱা যকৃতৰ প্ৰদাহ (Inflammation) সৃষ্টিকাৰী ৰোগ। পূৰ্বে "ছিৰাম হেপাটাইটিছ" (serum hepatitis) নামৰে জনা যোৱা এই ৰোগে এছিয়া আৰু আফ্ৰিকাৰ কোনো কোনো অঞ্চলত মহামাৰীৰ সৃষ্টি কৰিছে, আৰু চীনত ইয়াৰ প্ৰাদুৰ্ভাৱ বেছি। বিশ্বৰ মুঠ জনসংখ্যাৰ এক-তৃতীয়াংশৰ জীৱনকালত এবাৰ হ'লেও সংক্ৰমণ হয়। ইয়াৰে ৩৫০ নিযুত লোক ৰোগটোৰ দীৰ্ঘদিনীয়া বাহক (carrier) হিছাপে থাকে। ভাৰতত এই ৰোগৰ বাহকৰ সংখ্যা প্ৰায় ৪০ নিযুত।\nসংক্ৰামক তেজ বা শৰীৰ ৰস (body fluids) যেনে বীৰ্য আৰু যোনী ৰসৰ জৰিয়তে (অসুৰক্ষিত যৌন সম্পৰ্ক) ভাইৰাছটো দেহত প্ৰবেশ কৰে। দীৰ্ঘদিনীয়া বাহকৰ লেলাউটি, চকুপানী আৰু প্ৰস্ৰাৱত ভাইৰাছৰ ডি এন এ ধৰা পেলোৱা হৈছে। উন্নয়নশীল দেশসমূহত মাকৰ পৰাও সন্তানলৈ প্ৰসৱকালত ভাইৰাছবিধ যাব পাৰে। সংক্ৰমণৰ আন কাৰকসমূহ হ'ল চিকিৎসাক্ষেত্ৰত জড়িত থকা, ৰক্ত সঞ্চাৰণ (blood transfusion) আৰু ডায়ালাইচিছ, আকুপাংচাৰ, টাটুকৰণ, দীঘলীয়া বিদেশ ভ্ৰমণ আৰু কোনো চিকিৎসা প্ৰতিষ্ঠানত বসতি। হাতেৰে চুলে, লগে-ভাগে খালে, চুমা খালে, সৱাটিলে, কাঁহ মাৰিলে, হাঁচি মাৰিলে আৰু দুগ্ধপান কৰালে হেপাটাইটিছ বি ভাইৰাছৰ সংক্ৰমণ নহয়।\nৰোগ আৰম্ভ হোৱাৰ ছমাহলৈকে ইয়াক "একিউট" (Acute) সংক্ৰমণ বোলা হয় কাৰণ ৰোগৰ পৰা আৰোগ্য হোৱা গড় সময় ইমানেই। ৬ মাহতকৈ বেছি সময় তেজত ভাইৰাছতো থাকিলে (HBsAg+) তাক "ক্ৰ'নিক" (Chronic) সংক্ৰমণ বুলি কোৱা হয়। একিউট ৰোগৰ ফলত যকৃতৰ প্ৰদাহ, বমি, পাণ্ডুৰোগ, আৰু কাচিৎ মৃত্যু হ'ব পাৰে। ক্ৰ'নিক হেপাটাইটিছ বি-ৰ ফলত পিছলৈ চিৰ'চিছ আৰু যকৃতৰ কৰ্কট ৰোগ হ'ব পাৰে। হেপাটাইটিছ বি প্ৰতিষেধকৰ জৰিয়তে সংক্ৰমণ ৰোধ কৰিব পাৰি।\nহেপাটাইটিছ বি ভাইৰাছ এবিধ hepadnavirus—hepatotropic (যকৃতৰ প্ৰতি আকৰ্ষিত)ৰ পৰা hepa, আৰু dna কাৰণ এইটো এটা ডি এন এ ভাইৰাছ। ইয়াৰ বৃত্তাকাৰ জিন'ম আংশিক দ্বিসূত্ৰীয় (Double stranded) ডি এন এৰে গঠিত। পৰিৱৰ্তিত লিপ্যন্তৰৰ (Reverse transcription) জৰিয়তে এটা মধ্যৱৰ্তী আৰ এন এৰ যোগেদি ভাইৰাছটোৰ অণুকৃত্যায়ন ঘটে। এই প্ৰক্ৰিয়া ৰেট্ৰ'ভাইৰাছৰ লগত মিলে। অণুকৃত্যায়ন যকৃতত ঘটে যদিও ভাইৰাছটো তেজৰে গোটেই শৰীৰত বিয়পি পৰে। সংক্ৰমণ হোৱা ব্যক্তিৰ তেজ পৰীক্ষা কৰিলে ভাইৰেল প্ৰ'টিন আৰু তাৰ বিৰুদ্ধে প্ৰতিকণা পোৱা যায়।\n2.3 অনুকৃত্যায়ন (Replication)\n2.4 চিৰ'টাইপ আৰু জিন'টাইপ\n3.1 ৰোগ-জনন (Pathogenesis)\n6.1 ৰোগীৰ আহাৰ\n8 ৰোগবিতৰণ (Epidemiology)\n10 সমাজ আৰু সংস্কৃতি\nচিহ্ন আৰু লক্ষণসমূহ\nহেপাটাইটিছ বি ভাইৰাছৰ একিউট সংক্ৰমণৰ পৰা একিউট ভাইৰেল হেপাটাইটিছ হয়। প্ৰথমতে অৰুচি, আভোক, বমি ভাৱ, বমি, অৱসাদ, গাৰ বিষ, পাতলীয়া জ্বৰ, আৰু গাঢ় ৰঙৰ প্ৰস্ৰাৱৰ পৰা গৈ জণ্ডিছ হয়। সকলো প্ৰকাৰৰ হেপাটাইটিছতে গাৰ খজুৱতি হ'ব পাৰে। কেইসপ্তাহমানৰ পিছত বেছিভাগ মানুহেই আৰোগ্য লাভ কৰে। কেইজনমানৰ ৰোগ বাঢ়ি গৈ যকৃতৰ অসমৰ্থতা আৰু মৃত্যু পৰ্যন্ত ঘটিব পাৰে। কোনো কোনো ক্ষেত্ৰত সংক্ৰমণ লক্ষণমুক্তও হ'ব পাৰে।\nহেপাটাইটিছ বি ভাইৰাছৰ ক্ৰ'নিক সংক্ৰমণ লক্ষণমুক্ত হ'ব পাৰে নাইবা যকৃতৰ ক্ৰ'নিক প্ৰদাহে (ক্ৰ'নিক হেপাটাইটিছ) পিছলৈ চিৰ'চিছৰ সৃষ্টি কৰিব পাৰে। ই যকৃতৰ কৰ্কট ৰোগ হোৱাৰো সম্ভাৱনা বঢ়াই তোলে। ক্ৰ'নিক বাহকসকলক মদ্যপানৰ পৰা বিৰত থাকিবলৈ কোৱা হয় কাৰণ ই চিৰ'চিছ আৰু যকৃতৰ কৰ্কট ৰোগৰ সম্ভাৱনা বঢ়ায়। হেপাটাইটিছ বি ভাইৰাছে মেম্‌ব্ৰেনাছ গ্ল'মেৰুল'নেফ্ৰাইটিছ (MGN)ৰ সৃষ্টি কৰিব পাৰে।\n১-১০% মানুহৰ যকৃতৰ বাহিৰত অঙ্গত লক্ষণে দেখা দিব পাৰে। সেইসমূহ হ'ল- ছিৰাম চিক্‌নেছ সদৃশ লক্ষণ, একিউট নেক্ৰ'টাইজিং ভাচ্‌কুলাইটিছ (polyarteritis nodosa, এবিধ ৰক্তনলীকাৰ প্ৰদাহ), মেম্‌ব্ৰেনাছ গ্ল'মেৰুল'নেফ্ৰাইটিছ (বৃক্কৰ প্ৰদাহ), আৰু পেপিউলাৰ এক্ৰ'ডাৰ্মাটাইটিছ অৱ চাইল্ডহুড (Gianotti-Crosti syndrome, শিশুকালত হোৱা চালৰ এবিধ ৰোগ)। একিউট হেপাটাইটিছ বি-ত ছিৰাম চিক্‌নেছ সদৃশ লক্ষণ জণ্ডিছ হোৱাৰ আগতেই হ'ব পাৰে। ইয়াৰ ক্লিনিকেল চিহ্নসমূহ হৈছে জ্বৰ, চাল ৰঙা পৰা আৰু ৰক্তনলীকাৰ প্ৰদাহ। লক্ষণসমূহ জণ্ডিছ হোৱাৰ পিছত কমি যাব পাৰে বা গোটেই একিউট হেপাটাইটিছৰ সময়ছোৱাজুৰি থাকিব পাৰে। একিউট নেক্ৰ'টাইজিং ভাচ্‌কুলাইটিছ থকা ৩০-৫০% মানুহ হেপাটাইটিছ বি ভাইৰাছ (HBV)ৰ বাহক। HBV-ৰ লগত যুক্ত বৃক্কৰ ৰোগ প্ৰাপ্তবয়স্কতো হয় যদিও ইয়াৰ পৰিঘটনা শিশুত বেছি। মেম্‌ব্ৰেনাছ গ্ল'মেৰুল'নেফ্ৰাইটিছ ৰোগ ইয়াৰ ভিতৰত বেছিকৈ হয়। শৰীৰৰ প্ৰতিৰক্ষা তন্ত্ৰৰ প্ৰতিক্ৰিয়াৰ ফলত আন কিছুমান তেজৰ ৰোগ যেনে এচেন্‌ছিয়েল মিক্স্‌ড ক্ৰায়'গ্ল'বুলিনেমিয়া আৰু এপ্লাষ্টিক এনিমিয়া হ'ব পাৰে।\nপ্ৰধান প্ৰবন্ধ: হেপাটাইটিছ বি ভাইৰাছ\nHBVৰ জিন'মৰ গঠন।\nহেপাটাইটিছ বি ভাইৰাছ (HBV) "হেপাড্‌নাভাইৰাছ" পৰিয়ালৰ সদস্য। ভাইৰাছটোৰ কণা (ভিৰিঅ'ন) বাহিৰৰ এখন স্নেহ পদাৰ্থৰ আৱৰণ আৰু প্ৰ'টিনেৰে তৈয়াৰী নিউক্লিঅ'কেপ্‌চিড কেন্দ্ৰৰে গঠিত। এই নিউক্লিঅ'কেপ্‌চিডে ভাইৰেল ডি এন এ আৰু পৰিৱৰ্তিত লিপ্যন্তৰৰ ক্ষমতা থকা ডি এন এ পলীমেৰেজক আৱৰি ৰাখে। বাহিৰৰ আৱৰণখনত থকা প্ৰ'টিনবোৰে ভাইৰাছটোক আক্ৰান্ত কোষত লাগি ধৰাত আৰু সোমোৱাত সহায় কৰে। ৪২ nm ব্যাসৰ ভিৰিঅ'নবিশিষ্ট এই ভাইৰাছটো প্ৰাণীজগতৰ সৰু আৱৰণযুক্ত ভাইৰাছৰ অন্যতম। ইয়াৰ আঁহৰ দৰে আৰু গোলাকাৰ বহুৰূপো পোৱা যায়। এই কণাবোৰ সংক্ৰামক নহয়। এইবোৰ স্নেহ পদাৰ্থ আৰু প্ৰ'টিনেৰে গঠিত যি ভিৰিঅ'নৰ উপৰিভাগত থাকে। এইবোৰক পৃষ্ঠ প্ৰতিজনক (surface antigen বা HBsAg) বুলি কোৱা হয়; ভাইৰাছটোৰ জীৱন-চক্ৰত এইবোৰ বেছিকৈ উৎপন্ন হয়।\nHBVৰ জিন'ম বৃত্তাকাৰ ডি এন এ'ৰে গঠিত, কিন্তু এয়া অস্বাভাৱিক কাৰণ ডি এন এটো সম্পূৰ্ণ দ্বিসূত্ৰীয় (double-stranded) নহয়। সম্পূৰ্ণ দৈৰ্ঘ্যৰ এডাল সূত্ৰ ভাইৰেল ডি এন এ পলীমেৰেজৰ লগত যুক্ত। জিন'মটো ৩০২০-৩৩২০ নিউক্লিঅ'টাইড দীঘল (সম্পূৰ্ণ দৈৰ্ঘ্যৰ সূত্ৰৰ বাবে) বা ১৭০০-২৮০০ নিউক্লিঅ'টাইড দীঘল (চুটি দৈৰ্ঘ্যৰ গুণৰ বাবে)। ঋণাত্মক-ভাৱ (কডিং নকৰা) সূত্ৰ ভাইৰেল বাৰ্তাবাহী আৰ এন এৰ পৰিপূৰক। কোষৰ সংক্ৰমণৰ পিছতেই কোষকেন্দ্ৰত ভাইৰেল ডি এন এ পোৱা যায়। ধনাত্মক-ভাৱ সূত্ৰৰ পৰা আৰ এন এৰ চুটি অংশ এটা আঁতৰি গৈ সম্পূৰ্ণ হ'লে আৰু ঋণাত্মক-ভাৱ সূত্ৰৰ পৰা এটা প্ৰ'টিন অণু আঁতৰি গ'লে আংশিকভাৱে দ্বিসূত্ৰীয় ডি এন এ সম্পূৰ্ণ দ্বিসূত্ৰীয় ডি এন এলৈ পৰিৱৰ্তিত হয়। সংকেত বহন নকৰা ক্ষাৰক (base) ঋণাত্মক-ভাৱ সূত্ৰৰ পৰা আঁতৰ কৰা হয় আৰু মূৰ দুটা লগ লগোৱা হয়। জিন'মটোৱে সংকেত বহন কৰা চাৰিটা জিনৰ কথা জনা যায়- C, X, P, আৰু S। জিন Cয়ে (HBcAg) কেন্দ্ৰীয় প্ৰ'টিনৰ সংকেত দিয়ে। ইয়াৰ সংকেত আৰম্ভ হোৱাৰ আগতে AUG ত্ৰয়ীসংকেতে পূৰ্ব-কেন্দ্ৰীয় প্ৰ'টিন প্ৰস্তুত কৰে। পূৰ্ব-কেন্দ্ৰীয় প্ৰ'টিনৰ ভংগন প্ৰক্ৰিয়াৰে HBeAgৰ সৃষ্টি হয়। P জিনে ডি এন এ পলীমেৰেজৰ সংকেত বহন কৰে। S জিনে HBsAgৰ সংকেত দিয়ে। HBsAg জিনটোত তিনিটা "আৰম্ভণি" (ATG) সংকেত থাকে যি জিনটোক তিনিটা ভাগত ভগায়, pre-S1, pre-S2, আৰু S। একাধিক আৰম্ভণি সংকেত থকা বাবে প্ৰস্তুত হোৱা পলীপেপ্‌টাইডো তিনিটা আকাৰৰ হয়- ডাঙৰ, মজলীয়া আৰু সৰু (pre-S1 + pre-S2 + S, pre-S2 + S, বা S)। X জিনে প্ৰস্তুত কৰা প্ৰ'টিনৰ কাম ভালদৰে জনা নাযায় কিন্তু ই যকৃতৰ কৰ্কট ৰোগৰ বিকাশৰ লগত যুক্ত। ই কোষৰ বৰ্ধনত সহায় কৰে আৰু কোষৰ বৰ্ধন নিয়ন্ত্ৰণ কৰা মৌলবোৰ নিষ্ক্ৰিয় কৰে।\nহেপাটাইটিছ বি ভাইৰাছৰ জীৱন চক্ৰ জটিল। হেপাটাইটিছ বি হৈছে জ্ঞাত "পাৰাৰেট্ৰ'ভাইৰাছ"সমূহৰ এবিধ: ৰেট্ৰ'ভাইৰাছৰ দৰে যি পৰিৱৰ্তিত লিপ্যন্তৰকৰ (Reverse transcriptase) ব্যৱহাৰ কৰে। ভাইৰাছবিধে এক অজ্ঞাত গ্ৰাহকৰ লগ লাগি কোষত প্ৰবেশ কৰে। ভাইৰেল ডি এন এক কোষকেন্দ্ৰলৈ 'চেপাৰন' নামৰ এবিধ প্ৰ'টিনে স্থানান্তৰ কৰে। আংশিকভাৱে দ্বিসূত্ৰীয় ডি এন এ সম্পূৰ্ণ দ্বিসূত্ৰীয় ডি এন এ হোৱাৰ পিছত বন্ধ বৃত্তাকাৰ ডি এন এলৈ (closed circular DNA -cccDNA) ৰূপান্তৰ হয়। ই চাৰিটা ভাইৰেল এম আৰ এন এ সৃষ্টি কৰা কামত সাঁচ হিচাপে ব্যৱহৃত হয়। আটাইতকৈ দীঘল এম আৰ এন এ-টো জিন'মৰ নতুন কপী, কেপ্‌চিড কেন্দ্ৰীয় প্ৰ'টিন আৰু ভাইৰেল ডি এন এ পলীমেৰেজ সৃষ্টিৰ কামত ব্যৱহাৰ কৰা হয়। আৰু কিছু সালসলনিৰ পিছত এই চাৰিটা ভাইৰেল ট্ৰান্সক্ৰীপ্ট সন্তান ভিৰিঅ'নলৈ ৰূপান্তৰ হয় আৰু কোষৰ পৰা ওলাই যায়। এইবোৰে পুনৰ একেটা প্ৰক্ৰিয়া আৰম্ভ কৰিব পাৰে। দীঘল এম আৰ এন এ-টো কোষপ্ৰৰসলৈ ঘূৰি আহি ভিৰিঅ'ন পি প্ৰ'টিনে পৰিৱৰ্তিত লিপ্যন্তৰেৰে ডি এন এ সৃষ্টি কৰা কামত সহায় কৰে।\nচিৰ'টাইপ আৰু জিন'টাইপ\nভাইৰাছটোক ইয়াৰ আৱৰণী প্ৰ'টিনৰ এপীট'পক ভিত্তি কৰি চাৰিটা প্ৰধান ছিৰ'টাইপত (serotype) ভগোৱা হৈছে (adr, adw, ayr, ayw)। আনহাতে জিন'মৰ নিউক্লিঅ'টাইড শৃংখলৰ তাৰতম্যক ভিত্তিম কৰি আঠপ্ৰকাৰৰ জিন'টাইপত ভগোৱা হৈছে (A-H)। জিন'টাইপবোৰৰ নিৰ্দিষ্ট ভৌগোলিক বিতৰণ আছে। গতিকে সেই কথাক ভাইৰাছটোৰ ক্ৰমবিকাশ আৰু সংচাৰণৰ তথ্য উলিয়াবলৈ ব্যৱহাৰ কৰিব পাৰি। জিন'টাইপ বেলেগ বেলগ হ'লে ৰোগৰ তীব্ৰতা, সময়, জটিলতা আৰু চিকিৎসাৰ পদ্ধতিও বেলেগ হ'ব পাৰে।\nজিন'টাইপবোৰত শৃংখলৰ ৮% তাৰতম্য থাকিব পাৰে। ১৯৮৮ চনত প্ৰথমবাৰৰ বাবে ৬ প্ৰকাৰ আৱিষ্কাৰ হৈছিল: (A-F) আৰু পিছলৈ দুটা প্ৰকাৰ আৱিষ্কাৰ হয় (G and H)। আজিকালি বেছিভাগ জিন'টাইপক উপভাগতো ভগোৱা হয়।\nজিন'টাইপ A বেছিকৈ আমেৰিকা, আফ্ৰিকা, ভাৰত আৰু পশ্চিম ইউৰোপত পোৱা যায়। জিন'টাইপ B বেছিকৈ এছিয়া আৰু আমেৰিকা যুক্তৰাষ্ট্ৰত পোৱা যায়। জিন'টাইপ B1ৰ বিতৰণ জাপানত, B2ৰ চীন আৰু ভিয়েটনামত, B3ৰ ইণ্ডোনেছিয়াত আৰু B4ৰ বিতৰণ ভিয়েটনামত বেছি। এই সকলোবোৰ প্ৰকাৰৰ চিৰ'টাইপ ayw1। B5 ফিলিপাইনছত বেছিকৈ পোৱা যায়। জিন'টাইপ C এছিয়া আৰু আমেৰিকা যুক্তৰাষ্ট্ৰত বেছি। উপজিন'টাইপ C1 জাপান, কোৰিয়া আৰু চীনত সচৰাচৰ দেখা যায়। C2 উপজিন'টাইপ চীন, দক্ষিণ পূব এছিয়া আৰু বাংলাদেশত, আৰু C3 ওচেনিয়াত দেখা যায়। C4 নিৰ্দিষ্ট ayw3 অষ্ট্ৰেলিয়াৰ থলুৱা লোকত পোৱা যায়। জিন'টাইপ D দক্ষিণ ইউৰোপ, ভাৰত আৰু আমেৰিকা যুক্তৰাষ্ট্ৰত পোৱা যায়। ইয়াক আঠটা উপপ্ৰকাৰত (D1–D8) ভগোৱা হৈছে। তুৰ্কীত জিন'টাইপ D বেছিকৈ দেখা যায়। জিন'টাইপ E বেছিকৈ পশ্চিম আৰু দক্ষিণ আফ্ৰিকাত পোৱা যায়। (F1 and F2) উপভাগত ভগোৱা F প্ৰকাৰৰ প্ৰভাৱ মধ্য আৰু দক্ষিণ আমেৰিকাত বেছি। কেন্দ্ৰীয় জিনত ৩৬টা নিউক্লিঅ'টাইড সোমাই থকা জিন'টাইপ G ফ্ৰান্স আৰু আমেৰিকা যুক্তৰাষ্ট্ৰত পোৱা যায়। জিন'টাইপ Hৰ বিতৰণ মধ্য আৰু দক্ষিণ আমেৰিকা আৰু আমেৰিকা যুক্তৰাষ্ট্ৰৰ কেলিফ'ৰ্নিয়াত বেছি। আফ্ৰিকাত পাঁচটা জিন'টাইপ (A-E) পোৱা যায়। ইয়াৰে কেনিয়াত A , ইজিপ্তত B আৰু D, টিউনিছিয়াত D, দক্ষিণ আফ্ৰিকাত A-D আৰু নাইজেৰিয়াত E পোৱা যায়। নতুন বিশ্বত সম্ভৱ H জিন'টাইপ Fৰ পৰা পৃথক হৈছে।\nহেপাটাইটিছ বি ভাইৰাছে যকৃত কোষ বা হেপাট'চাইটৰ ভিতৰত ন-ন ভাইৰাছ সৃষ্টি কৰি কামত বিঘিণি জন্মায় আৰু যিটো কোষত থাকে তাকে ধ্বংস কৰিবলৈ আৰম্ভ কৰে। কোষৰ আৱৰণত থকা ইয়াৰ গ্ৰাহকৰ বিষয়ে জনা নাযায়, কিন্তু হাঁহৰ একেধৰণৰ হেপাটাইটিছ বি ভাইৰাছৰ বাবে গ্ৰাহক "কাৰ্বক্সীপেপ্‌টিডেইজ" বুলি ভবা হয়। HBV ভিৰিঅ'নে (DANE কণা) ভাইৰেল পৃষ্ঠ প্ৰতিজনকৰ preS ড'মেইনৰ জৰিয়তে কোষত খোপনি পুটে আৰু এণ্ড'চাইট'চিছেৰে ভিতৰলৈ সোমায়। এই কামত PreS আৰু IgA গ্ৰাহকৰ অৱদান বেছি। HBV-preS-নিৰ্দিষ্ট গ্ৰাহকবোৰ মূলতঃ যকৃত কোষত থাকে, কিন্তু যকৃতৰ বাহিৰৰ ঠাইতো কোষীয় গ্ৰাহক থাকিব পাৰে কাৰণ ভাইৰেল ডি এন এ আৰু প্ৰ'টিন সেইবোৰ ঠাইতো পোৱা যায়।\nHBV সংক্ৰমণত দেহৰ প্ৰতিৰক্ষা ব্যৱস্থাই এহাতে ভাইৰাছটোক নিৰ্মূল কৰিবলৈ চেষ্টা কৰিলেও এই ক্ৰিয়া-প্ৰতিক্ৰিয়াৰ ফলত যকৃতৰ কোষৰ ক্ষতি হয়। জন্মগত অসংক্ৰাম্যতাৰ (Innate immunity) অৱদান ইয়াত কম, পিছত সৃষ্টি হোৱা অভিযোজিত অসংক্ৰাম্যতাইহে (Adaptive immunity) ঘাতক T লিম্ফ'চাইটেৰে (CTLs) যকৃতৰ ক্ষতি কৰে। CTLবোৰে সংক্ৰমিত কোষবোৰ মাৰি আৰু এণ্টিভাইৰেল চাইট'কাইন প্ৰস্তুত কৰি HBV সংক্ৰমণ কমায়। যদিও প্ৰথম অৱস্থাত CTLবোৰে যকৃতৰ ক্ষতি কৰে, পিছলৈ প্ৰতিজনক অনিৰ্দিষ্ট প্ৰদাহ কোষবোৰেহে বেছিকৈ এই কামত হাত উজান দিয়ে। ঘটনাস্থলীত সক্ৰিয় হোৱা অণুচক্ৰিকাবোৰে যকৃতত CTLজমা হোৱাত সহায় কৰে\nসংক্ৰমিত তেজ বা শৰীৰ ৰসৰ জৰিয়তে হেপাটাইটিছ বি ভাইৰাছৰ সংচাৰণ হয়। সংচাৰণৰ সম্ভাব্য কাৰণ হ'ব পাৰে অসুৰক্ষিত যৌন সম্পৰ্ক, ৰক্ত সঞ্চাৰণ, সংক্ৰামক বেজীৰ ব্যৱহাৰ আৰু জন্মৰ সময়ত মাকৰ পৰা সন্তানলৈ ওলম্ব সৰবৰাহ। কোনো ব্যৱস্থা নল'লে তেজত HBsAg থকা মাকৰ পৰা সন্তানলৈ জন্মৰ সময়ত ভাইৰাছটো যোৱাৰ ২০% সম্ভাৱনা থাকে। তেজত HBeAgও থাকিলে এই হাৰ ৯০%। HBV থকা লেলাউটি আৰু কটা-চিঙা থকা ছাল বা মিউকাছ আৱৰণৰ সংস্পৰ্শ হ'লেও ভাইৰাছবিধ ঘৰৰ মানুহৰ মাজত সৰবৰাহ হোৱাৰ সম্ভাৱনা থাকে। তথাপিও প্ৰায় ৩০% হেপাটাইটিছ বি ৰোগৰ ঘটনাক কোনো সম্ভাব্য কাৰকৰ লগত যুক্ত কৰিব নোৱাৰি। প্ৰতিকাৰৰ অৰ্থে দৰব-জাৰি খোৱাৰ পিছত মাকৰ পৰা সন্তানলৈ এই ভাইৰাছ নাযায় বুলি প্ৰমাণিত হৈছে।\nএকিউট সংক্ৰমণৰ পিছত তেজত হেপাটাইটিছ বি ভাইৰেল প্ৰতিজনক আৰু প্ৰতিদেহ।\nক্ৰ'নিক সংক্ৰমণত তেজত পোৱা হেপাটাইটিছ বি ভাইৰেল প্ৰতিজনক আৰু প্ৰতিদেহ।\nএনে ৰোগ নিৰ্ণয়ৰ বাবে কৰা তেজৰ পৰীক্ষাবোৰক "Assay" বুলি কোৱা হয়। ইয়াত তেজ বা চিৰামত ভাইৰেল প্ৰতিজনক (Antigen) বা আক্ৰান্তৰ দেহত সৃষ্টি হোৱা প্ৰতিদেহ (Antibody) ধৰা পেলোৱা হয়। এই পৰীক্ষাবোৰৰ অৰ্থ উলিওৱাটো অলপ জটিল।\nহেপাটাইটিছ বি পৃষ্ঠ প্ৰতিজনকক (HBsAg) সচৰাচৰ এই ভাইৰাছ সংক্ৰমণৰ সম্ভেদ পাবৰ বাবে ব্যৱহাৰ কৰা হয়। ই সংক্ৰমণকালত তেজত ধৰা পৰা প্ৰথম ভাইৰেল এণ্টিজেন। কিন্তু সংক্ৰমণৰ প্ৰাৰম্ভিক কালত আৰু পিছৰফালে ই ধৰা নপৰিব পাৰে। ভিৰিঅ'নটোত এটা "কেন্দ্ৰীয় কণা"ই ভাইৰেল জিন'মক আৱৰি থাকে। এই কেন্দ্ৰীয় কণা ১৮০-২৪০ কপী কেন্দ্ৰীয় প্ৰ'টিন বা হেপাটাইটিছ বি ক'ৰ (Core) এণ্টিজেন (HBcAg) বুলি কোৱা হয়। আন মাৰ্কাৰ ধৰা নপৰা ৱিণ্ড' সময়ছোৱাত হেপাটাইটিছ বি ক'ৰ এণ্টিজেনৰ IgM এণ্টিবডী ৰোগটোৰ একমাত্ৰ ছিৰ'ল'জিকেল প্ৰমাণ হ'ব পাৰে।\nHBsAgৰ আৱিৰ্ভাৱৰ কিছুসময় পিছতেই হেপাটাইটিছ বি 'ই' প্ৰতিজনকে (HBeAg) ভূমুকি মাৰে। আক্ৰান্তৰ ছিৰামত HBeAg ওলোৱা মানে ন-ন ভাইৰাছৰ সৃষ্টি আৰু বৰ্দ্ধিত সংক্ৰমণ। কিন্তু হেপাটাইটিছ বি ভাইৰাছৰ কিছুমান পৰিৱৰ্তিত ৰূপে 'e' এণ্টিজেন প্ৰস্তুত নকৰে, গতিকে এই নিয়মটোও সদায় নাখাটে। সংক্ৰমণৰ প্ৰাকৃতিক গতিত HBeAgক দেহে চাফা কৰি গৈ থাকিব পাৰে আৰু তাৰপিছত 'e' প্ৰতিজনকৰ প্ৰতিদেহৰ মাত্ৰা (anti-HBe) ততালিকে বাঢ়িব। এই ঘটনাৰ লগে লগে সাধাৰণতে ভাইৰাছৰ অনুকৃত্যায়ন কমিবলৈ ধৰে।\nক্ৰ'নিক হেপাটাইটিছ বি'ত দেখা যোৱা গ্ৰাউণ্ড গ্লাছ হেপাট'চাইট\nযদি আক্ৰান্তজনে সংক্ৰমণ আঁতৰাই গৈ থাকিব পাৰে, তেতিয়া ৰHBsA মাত্ৰা কমি ধৰা নপৰা হ'ব, লগতে হেপাটাইটিছ বি পৃষ্ঠ প্ৰতিজনকৰ IgG প্ৰতিদেহ (anti-HBs) আৰু কেন্দ্ৰীয় প্ৰতিজনকৰ প্ৰতিদেহৰ ("anti HBc IgG) মাত্ৰা বাঢ়িব। HBsAg আঁতৰ হোৱা সময় আৰু anti-HBsএ দেখা দিয়া সময়ৰ মাজছোৱাক window period বুলি কোৱা হয়। তেজত HBsAg নথকা কিন্তু anti-HBs থকা মানুহ এজনৰ হয় সংক্ৰমণ নোহোৱা হৈছে বা তেওঁক পূৰ্বে প্ৰতিষেধক দিয়া হৈছে।\nতেজত HBsAg ছমাহ পৰ্যন্ত ধৰা পৰা ব্যক্তিক হেপাটাটিছ বি'ৰ বাহক (carrier) বোলা হয়। ভাইৰাছটোৰ বাহকজনৰ ক্ৰ'নিক হেপাটাটিছ বি থাকিব পাৰে যাক তেজত ছিৰাম এলেনাইন এমিন'ট্ৰান্সফাৰেজৰ উচ্চ মাত্ৰা আৰু বায়'প্‌চীত যকৃতৰ প্ৰদাহৰ চিনেৰে ধৰিব পৰা যায়। HBeAg নোহোৱা হৈ পৰা বাহক, বিশেষকৈ সংক্ৰমণ হোৱা প্ৰাপ্তবয়স্ক সকলৰ গাত ভাইৰাছৰ প্ৰজননৰ মাত্ৰা অতি কম আৰু সেইবাবে তেওঁলোকৰ দীৰ্ঘদিনীয়া জটিলতা হ'ব পৰা বা তেওঁলোকে ভাইৰাছটো বিয়পাব পৰা আশঙ্কা কম।\nপি চি আৰ পৰীক্ষাবোৰে HBV DNAৰ মাত্ৰা বা "ভাইৰেল বোজা" ধৰা পেলাই জুখিব পাৰে। ব্যক্তিজনৰ সংক্ৰমণৰ অৱস্থা আৰু চিকিৎসাৰ ফলাফল এই পৰীক্ষাইদি জানিব পাৰি। ভাইৰেল বোজা বেছি থকা মানুহৰ যকৃতৰ বায়'প্‌চীত সচৰাচৰ গ্ৰাউণ্ড গ্লাছ হেপাট'চাইট দেখা পোৱা যায়।\nপ্ৰধান প্ৰবন্ধ: হেপাটাইটিছ বি প্ৰতিষেধক\nহেপাটাইটিছ বি প্ৰতিৰোধ কৰিবলৈ বিভিন্ন প্ৰতিষেধক আৱিষ্কাৰ কৰা হৈছে। এইবোৰে ভাইৰেল পৃষ্ঠ প্ৰ'টিনৰ (hepatitis B surface antigen বা HBsAg) কোনো এটাক ব্যৱহাৰ কৰে। পূৰ্বে এই প্ৰতিষেধকবোৰ দীৰ্ঘদিনীয়া হেপাটাইটিছ বি সংক্ৰমণত ভুগি থকা মানুহৰ প্লাজমাৰ পৰা প্ৰস্তুত কৰা হৈছিল। কিন্তু আজিকালি তেজৰ অংশ নথকা সাংশ্লেষিক (synthetic) ৰিকম্‌বিনেণ্ট ডি এন এ প্ৰযুক্তিৰে প্ৰতিষেধক প্ৰস্তুত কৰা হয়। এনে প্ৰতিষেধক লৈ হেপাটাইটিছ বি সংক্ৰমণৰ পৰা বাছি থাকিব পাৰি।\nনৱজাতকক জন্মৰ ১২ ঘণ্টাৰ ভিতৰত হেপাটাইটিছ বি প্ৰতিষেধক (HBV 1) আৰু হেপাটাইটিছ বি ইমিউন'গ্ল'বুলিন (HBIG), ১-২ মাহ পিছত প্ৰতিষেধকৰ দ্বিতীয় পালি (HBV 2) আৰু ৬ মাহ (২৪ সপ্তাহ) পিছত তৃতীয় পালি দি মাকৰ পৰা হ'ব পৰা সংক্ৰমণৰ হাৰ ২০-৯০%ৰ পৰা ৫-১০% লৈ হ্ৰাস কৰিব পাৰি। ২% নৱজাতকৰ তিনি পালি প্ৰতিষেধক লোৱাৰ পিছতো প্ৰতিৰক্ষা ক্ষমতা সক্ৰিয় নহয়। গতিকে হেপাটাইটিছ বি'ত আক্ৰান্ত হোৱা মাতৃক ৯ মাহত HBsAg আৰু তাৰ প্ৰতিদেহ anti-HBsৰ বাবে পৰীক্ষা কৰা হয়। এই পৰীক্ষাত যদি সন্তান আক্ৰান্ত হ'ব পৰা সম্ভাৱনা ধৰা পৰে তেতিয়া তিনিপালি প্ৰতিষেধক দ্বিতীয়বাৰলৈ দিয়া হয় (০, ১ আৰু ৬ মাহ)। ইয়াৰ পিছত আশঙ্কা থাকিলেও তৃতীয়বাৰলৈ প্ৰতিষেধক দিয়া নহয়। ভাৰতীয় শিশুচিকিৎসা পৰিষদৰ অনুমোদিত প্ৰতিষেধক সূচীমতে মাকৰ তেজত HBsAg নাথাকিলে কেঁচুৱাক হেপাটাইটিছ বি'ৰ ছিটা DPTৰ লগতে ৬ সপ্তাহ, ১০ সপ্তাহ আৰু ১৪ সপ্তাহ/৬ মাহত দিয়া হয়। মাকৰ HBsAg মাত্ৰা গম পোৱা নগ'লে কেঁচুৱাৰ জন্মৰ পিছতে প্ৰথমটো ছিটা দিব লাগে।\nপ্ৰতিষেধক দিয়াৰ পিছত ছিৰামত হেপাটাইটিছ বি পৃষ্ঠ প্ৰতিজনক কেইবাদিনলৈকো বাঢ়ি থাকে। এইটোক "ভেক্‌চিন এণ্টিজেনিমিয়া" বুলি কোৱা হয়। প্ৰতিষেধকটো দুই, তিনি বা চাৰিটা পালিৰ সময়তালিকা অনুসৰি শিশু আৰু বয়স্কক দিয়া হয়। ই ৮৫-৯০% সুৰক্ষা প্ৰদান কৰে। প্ৰতিষেধকৰ প্ৰাথমিক সেৱাৰ পিছত ভাল সঁহাৰি জনোৱা ব্যক্তিৰ ১২ বছৰলৈকে সুৰক্ষা বৰ্তি থকাৰ প্ৰমাণ পোৱা গৈছে আৰু অন্ততঃ ২৫ বছৰলৈকে সেই প্ৰতিৰোধী ক্ষমতা থকাৰ আশা কৰা হৈছে।\nহেপাটাইটিছ এৰ দৰে হেপাটাইটিছ বি পানী আৰু খাদ্যৰ পৰা নিবিয়পে। ই শৰীৰ ৰসেৰেহে বিয়পে। গতিকে প্ৰতিকাৰৰ বাবে তেনে সংচাৰণৰ কাৰক এৰাই চলিলেই হ'ল। অসুৰক্ষিত যৌন সম্পৰ্ক, দূষিত বেজীৰ পুনৰ ব্যৱহাৰ আৰু সন্তান জন্মৰ সময়ত ভাইৰাছৰ সৰবৰাহ পৰিহাৰ কৰি হেপাটাইটিছ বি'ক বাধা দিব পাৰি। কেঁচুৱাক জন্মতে প্ৰতিষেধক দিবও পাৰি।\nএইবোৰৰ বাহিৰেও বিশ্ব স্বাস্থ্য সংস্থাই যুটীয়া ইমিউন'প্ৰ'ফাইলেক্সীছৰ পৰামৰ্শ দিছে। নৱজাতকৰ পৰা আৰম্ভ কৰি হেপাটাইটিছ বি ইমিউন'গ্ল'বুলিনৰ একাধিক সৰু সৰু পালি দিয়ালে বা উচ্চ মাত্ৰাৰ সংক্ৰমিত অৱস্থা থকা HBV কেৰিয়াৰ মাতৃক লেমিভুডিন (lamivudine) গৰ্ভাৱস্থাৰ শেষৰফালে (গৰ্ভধাৰণৰ শেষৰ তিনি মাহ) >১০৬ কপী/মিলি), খুৱালে গৰ্ভাৱস্থাত HBV সংচাৰণ সুন্দৰকৈ প্ৰতিহত কৰিব পাৰি।\nএকিউট হেপাটাইটিছ বি সংক্ৰমণত সাধাৰণতে কোনো চিকিৎসাৰ প্ৰয়োজন নহয় কাৰণ বেছিভাগ বয়স্ক মানুহৰ প্ৰতিৰোধী ক্ষমতাই নিজে নিজে সংক্ৰমণ আঁতৰ কৰিব পাৰে। সংক্ৰমণ খুব বেছি হ'লে (fulminant হেপাটাইটিছ) বা প্ৰতিৰোধী ক্ষমতা কম থকা অৱস্থাত (immunocompromised) ১%তকৈও কম মানুহৰ ক্ষেত্ৰত সোনকালে ভাইৰাছ নাশক (এণ্টিভাইৰেল) চিকিৎসাৰ প্ৰয়োজন হ'ব পাৰে। আনহাতে চিৰ'চিছ আৰু যকৃতৰ কৰ্কটৰ আশঙ্কা কমাবলৈ ক্ৰ'নিক সংক্ৰমণত চিকিৎসাৰ প্ৰয়োজন। দীৰ্ঘদিনীয়া সংক্ৰমণত ভোগা মানুহৰ তেজত ছিৰাম ALT (যকৃতৰ ক্ষতিৰ ইংগিতবাহক) আৰু HBV DNA ৰ উচ্চ মাত্ৰা দেখিলে ততালিকে চিকিৎসা কৰা উচিত। দৰব আৰু জিন'টাইপৰ ওপৰত ভিত্তি কৰি চিকিৎসাৰ সময় ছমাহৰ পৰা এবছৰলৈ হ'ব পাৰে।\nউপলব্ধ এটাও দৰবে সংক্ৰমণ নোহোৱা কৰিব নোৱাৰে, সেইবোৰে ভাইৰাছৰ বংশ বৃদ্ধি বন্ধ কৰি যকৃতৰ ক্ষতি কমাবহে পাৰে। বৰ্তমান USFDA সংস্থাই হেপাটাইটিছ বি'ৰ সংক্ৰমণৰ বাবে সাতপ্ৰকাৰৰ ঔষধ ব্যৱহাৰৰ অনুমতি দিছে। সেইবোৰ হৈছে ভাইৰাছ নাশক ঔষধ লেমিভুডিন, এডিফ'ভিৰ, টিন'ফ'ভিৰ আৰু এণ্টেকেভিৰ; আৰু প্ৰতিৰোধী তন্ত্ৰক সবল কৰা ইণ্টাৰফেৰ'ন আলফা-2a আৰু পেগীলেটেড আলফা-2a। সপ্তাহত দুবাৰ বা তিনিবাৰ বেজী দিবলগীয়া ইণ্টাৰফেৰ'নৰ ঠাইত আজিকালি দীৰ্ঘকাল কাম কৰা পেগীলেটেড (PEGylated) ইণ্টাফেৰ'ন ব্যৱহাৰ কৰা হয় যাক সপ্তাহত এবাৰ বেজী দিলেই হয়। কিন্তু ভাইৰাছটোৰ জিন'টাইপ আৰু ব্যক্তিজনৰ বংশগতিক ভিত্তি কৰি চিকিৎসাৰ প্ৰতি সঁহাৰি কম-বেছি হ'ব পাৰে। এই চিকিৎসাৰ ফলত যকৃতত ভাইৰাছৰ বংশবৃদ্ধি কমে আৰু ভাইৰেল বোজা (তেজত পোৱা ভাইৰেল কণাৰ সংখ্যা) কম হয়। ইণ্টাৰফেৰ'ন চিকিৎসাই জিন'টাইপ Aত ৩৭% "e" এণ্টিজেন চিৰ'কন্‌ভাৰ্চন সৃষ্টি কৰিব পাৰে কিন্তু "C" প্ৰকাৰত এই হাৰ মাত্ৰ ১৫%। চিকিৎসাৰ পাছতeএণ্টিজেন বিলোপৰ হাৰ A প্ৰকাৰৰ ক্ষেত্ৰত ~৪৫% কিন্তু C আৰু D প্ৰকাৰত ২৫-৩০%। ভাৰতত ইণ্টাৰফেৰ'ন আৰু লেমিভুডিনেৰে চিকিৎসাকাল দীঘলীয়া (প্ৰায় ২ বছৰ) হোৱাৰ লগতে খৰচো অত্যধিক বেছি (১,৭৫,০০০-২,০০,০০০ টকা পৰ্যন্ত)।\nহেপাটাইটিছ বি ৰোগীয়ে যকৃতৰ অধিক ক্ষতি নহ'বৰ বাবে মদ্যপান কৰা মানা। বেছিভাগ ৰোগীৰ ক্ষেত্ৰত বিশেষ কোনো আহাৰৰ প্ৰয়োজন নাই, পুষ্টিকৰ আহাৰ গ্ৰহণৰ লগতে শাৰীৰিক বিশ্ৰামহে মূল কথা। তথাপিও হেপাটাইটিছ ফাউণ্ডেশ্যন ইণ্টাৰনেচনেলে পৰামৰ্শ আগবঢ়াইছে যে ৰোগীয়ে বেছিকৈ প্ৰ'টিনযুক্ত আহাৰ (মাছ, মাংস, কণী) আদি খোৱা অনুচিত কাৰণ ই "হেপাটিক এন্‌চিফাল'পেথী" সৃষ্টি কৰি মগজুত প্ৰতিক্ৰিয়া কৰিব পাৰে। খাদ্য কম কেল'ৰিযুক্ত হোৱাৰ লগতে স্নেহ পদাৰ্থ (Fat) আৰু নিমখৰ পৰিমাণ নিয়ন্ত্ৰণ কৰা উচিত। শৰ্কৰাযুক্ত আৰু আঁহযুক্ত খাদ্য তুলনামূলকভাৱে বেছি খাব লাগে। প্ৰতিজৱিক পদাৰ্থ (Antioxidant) বেছি থকা খাদ্য যেনে শাক-পাছলি আৰু ফলমূল খোৱা ভাল। চিকিৎসকৰ পৰামৰ্শ অবিহনে কোনো ঔষধ খোৱা অনুচিত, অন্যথা সাধাৰণ জ্বৰ-বিষৰ ঔষধেও যকৃতৰ ক্ষতি কৰিব পাৰে।\nহেপাটাইটিছ বি ভাইৰাছ সংক্ৰমণ একিউট (আপোনাআপুনি ভাল হোৱা) বা ক্ৰ'নিক (দীৰ্ঘদিনীয়া) হ'ব পাৰে। একিউট সংক্ৰমণৰ ক্ষেত্ৰত আক্ৰান্তজনে দুমাহমানৰ ভিতৰত ৰোগৰ পৰা ৰেহাই পায়।\nশিশুসকলৰ ক্ষেত্ৰত সংক্ৰমণ কমোৱা সক্ষমতা বয়স্কতকৈ কম। ডাঙৰ শিশু বা বয়স্কৰ সংক্ৰমণ হ'লে ৯৫%তকৈও বেছিভাগে আৰোগ্য লাভ কৰি ভাইৰাছটোৰ বিৰুদ্ধে প্ৰতিৰোধী ব্যৱস্থা গঢ়ি তুলিব। কিন্তু সৰু শিশুসকলৰ ক্ষেত্ৰত এই হাৰ মাত্ৰ ৩০% আৰু মাকৰ পৰা সংক্ৰমণ লাভ কৰা ৫% শিশুৱেহে ভাইৰাছটো আঁতৰাব পাৰিব। এওঁলোকৰ ৪০%ৰ চিৰ'চিছ বা যকৃতৰ কৰ্কট হৈ মৃত্যু হোৱাৰ সম্ভাৱনা থাকে। একৰ পৰা ছয়বছৰ বয়সৰ ভিতৰত সংক্ৰমণ হ'লে ৭০% আক্ৰান্তই আৰোগ্য লাভ কৰিব।\nহেপাটাইটিছ ডি (HDV) সংক্ৰমণ কেৱল হেপাটাইটিছ বি'ৰ লগতহে হ'ব পাৰে। HDVয়ে HBVৰ পৃষ্ঠ প্ৰতিজনক ব্যৱহাৰ কৰি কেপ্‌চিড সৃষ্টি কৰে। হেপাটাইটিছ ডি'ৰ লগত সহ-সংক্ৰমণে যকৃতৰ চিৰ'চিছ আৰু কৰ্কটৰ আশঙ্কা বঢ়াই তোলে। প'লীআৰ্‌টেৰাইটিছ ন'ড'ছা হেপাটাইটিছ বি হোৱা ব্যক্তিৰ গাত বেছিকৈ দেখা যায়।\nহেপটাইটিছ বি ভাইৰাছ ডি এন এ সংক্ৰমণৰ পিছতো গাত থাকি যায় আৰু সেইবাবে কিছুমান মানুহৰ পুনৰ এই ৰোগ হ'ব পাৰে। এনে ঘটনা কম দেখা গ'লেও শৰীৰৰ প্ৰতিৰোধী ক্ষমতা কমি থকা মানুহৰ ক্ষেত্ৰত এই আশঙ্কা বেছি। HBVৰ পুনৰ অনুকৃত্যায়ন চক্ৰ আৰম্ভ হ'ব পাৰে। প্ৰায় ৫০% লোকৰ একিউট পুনৰ্সক্ৰিয়ন হয়। তেজত ALTৰ মাত্ৰা 200 UL/L থাকিলে কম মাত্ৰা থকা ব্যক্তিতকৈ এই সম্ভাৱনা তিনিগুণ বেছি। কীম'থেৰাপী গ্ৰহণ কৰি থকা ব্যক্তিৰো পুনৰ্সক্ৰিয়নৰ সম্ভাৱনা বেছি। প্ৰতিৰোধী ক্ষমতা কমোৱা ঔষধেও যকৃতত ঘাতক টি কোষৰ কামত বাধা জন্মাই HBVৰ বংশ বৃদ্ধিত সহায় কৰে।\n২০০৪ চনৰ তথ্য অনুসৰি প্ৰতি ১,০০,০০০ বাসিন্দাৰ অক্ষমতা বৰ্ষৰ (ৰোগৰ ফলত হেৰোৱা জীৱনৰ সময়) হিছাপ\n২০০৪ চনত পৃথিৱীজুৰি প্ৰায় ৩৫০ নিযুত মানুহ হেপাটাইটিছ বি'ত আক্ৰান্ত আছিল। এছিয়াত আক্ৰান্তৰ হাৰ ১০%তকৈও বেছি, আনহাতে উত্তৰ ইউৰোপ আৰু আমেৰিকা যুক্তৰাষ্ট্ৰত এই হাৰ ০.৫%তকৈ কম। সংক্ৰমণৰ উপায়বোৰ হৈছে উলম্ব সৰবৰাহ বা vertical transmission (যেনে সন্তান জন্মৰ সময়ত), প্ৰাৰম্ভিক জীৱনৰ পথালি সৰবৰাহ বা horizontal transmission (কামোৰ, ক্ষত আৰু অনাময় অভ্যাস), আৰু প্ৰাপ্তবয়স্কৰ পথালি সৰবৰাহ (যৌন সম্পৰ্ক, সিৰাত নিচাযুক্ত ঔষধ লোৱা)। সৰবৰাহৰ প্ৰাথমিক পদ্ধতিয়ে নিৰ্দিষ্ট অঞ্চলত ক্ৰ'নিক HBV সংক্ৰমণৰ ব্যাপ্তি ফুটাই তোলে। কম ব্যাপ্তিৰ অঞ্চল যেনে আমেৰিকা যুক্তৰাষ্ট্ৰ আৰু পশ্চিম ইউৰোপত সংক্ৰমণৰ মুখ্য কাৰণ হৈছে সিৰাত ড্ৰাগ‌ছ ইন্‌জেক্‌চন আৰু অসুৰক্ষিত যৌন সম্পৰ্ক মধ্যমীয়া ব্যাপ্তিৰ অঞ্চল যেনে পূব ইউৰোপ, ৰাছিয়া, জাপান আদিত মূলতঃ শিশুসকলৰ জৰিয়তে সংক্ৰমণ বিয়পে আৰু জনসংখ্যাৰ ২-৭% লোক ক্ৰ'নিক সংক্ৰমণত ভোগে। উচ্চ ব্যাপ্তিৰ অঞ্চল যেনে চীন, ভাৰতকে ধৰি দক্ষিণ-পূব এছিয়াত সন্তান জন্মৰ সময়ত সংক্ৰমণ বেছিকৈ হয়। উচ্চ এণ্ডেমিচিটী বা ৰোগৰ নিৰন্তৰ প্ৰবাহ থকা অঞ্চলত ক্ৰ'নিক HBV সংক্ৰমণৰ হাৰ প্ৰায় ৮%। ২০১০ চনৰ তথ্য অনুসৰি কেৱল চীনতে ১২০ নিযুত মানুহ এই ৰোগত ভুগি আছে। ৪০ নিযুত সংক্ৰমিত মানুহেৰে ভাৰতৰ স্থান দ্বিতীয়। বিশ্ব স্বাস্থ্য সংস্থাৰ মতে প্ৰতিবছৰে প্ৰায় ৬,০০,০০০ লোক এই ৰোগত মৃত্যু বৰণ কৰে। কেৱল ভাৰততে এই সংখ্যা প্ৰায় ১,০০,০০০ বুলি ধাৰণা কৰা হয়।\n১৮৮৫ চনত প্ৰথমে লুৰ্মেনে হেপাটাইটিছ বি'ৰ মহামাৰীৰ কথা উল্লেখ কৰিছিল। ১৮৮৩ চনত ব্ৰেমেনত বৰ আইৰ প্ৰাদুৰ্ভাৱ ঘটিছিল আৰু ১,২৮৯ জন বন্দৰৰ কৰ্মচাৰীক আন মানুহৰ লসিকাৰে প্ৰতিষেধক দিয়া হৈছিল। কেইবাসপ্তাহ পিছৰ পৰা আঠ মাহলৈকে তাৰে ১৯১ জন কৰ্মীয়ে জণ্ডিছত ভোগে আৰু তেওঁলোকৰ হেপাটাইটিছ বি হৈছে বুলি নিৰ্ণয় কৰা হয়। একে উৎসৰ লসিকাৰ প্ৰতিষেধক নোলোৱা আন মানুহবোৰ কিন্তু সুস্থ হৈ থাকিল। এপিডেমিয়'লজীৰ সম্পৰীক্ষাৰ দ্ৰুপদী উদাহৰণ বুলি গণ্য হোৱা লুৰ্মেনৰ নথিত এই কথা প্ৰমাণ হয় যে এই মহামাৰীৰ কাৰণ আছিল দূষিত লসিকা। ১৯০৯ চনত চীফিলিছৰ চিকিৎসাৰ বাবে আৰ্ছফেনামাইন বুলি ঔষধ এটা দিবলৈ হাইপ'ডাৰ্মিক বেজী ব্যৱহাৰ আৰু পুনৰ্ব্যৱহাৰ কৰোঁতে তেনে কেইবাটাও ঘটনা প্ৰত্যক্ষ কৰা হৈছিল। ১৯৬৫ চনত বাৰুছ ব্লাম্‌বাৰ্গ নামৰ বিজ্ঞানীজনে অষ্ট্ৰেলিয়াৰ ভূমিপুত্ৰসকলৰ তেজত অষ্ট্ৰেলিয়া এণ্টিজেন (পিছলৈ হেপাটাইটিছ বি চাৰফেছ এণ্টিজেন বুলি নামাঙ্কিত) আৱিষ্কাৰ কৰে। মেক্‌কালামে ১৯৪৭ চনতে ভাইৰাছটোৰ বিষয়ে সন্দেহ কৰে যদিও ১৯৭০ চনতহে ডি.এছ. ডেন আৰু সতীৰ্থসকলে ইলেক্‌ট্ৰন অণুবীক্ষণ যন্ত্ৰৰে ভাইৰাছ কণাটো আৱিষ্কাৰ কৰে। ১৯৮০ চনৰ আৰম্ভণিত ভাইৰাছটোৰ জিন'ম শৃংখলিত কৰা হয় আৰু প্ৰথম প্ৰতিষেধকৰ পৰীক্ষা কৰা হয়।\nসমাজ আৰু সংস্কৃতি\n২৮ জুলাইত পালন কৰা বিশ্ব হেপাটাইটিছ দিৱসৰ জৰিয়তে হেপাটাইটিছ বি আৰু চি'ৰ বিষয়ে সজাগতা সৃষ্টি আৰু প্ৰতিকাৰ, ৰোগনিৰ্ণয় তথা চিকিৎসাৰ বাবে উৎসাহ প্ৰদান কৰা হয়। বিশ্ব হেপাটাইটিছ যৌথমঞ্চই ২০০৭ চনৰেপৰা ইয়াৰ নেতৃত্ব লৈ আহিছে। ২০১০ চনৰ মে' মাহৰপৰা বিশ্ব স্বাস্থ্য সংস্থাইও ইয়াৰ প্ৰচাৰত পূৰ্ণ সহযোগ কৰি আহিছে।\n↑ 3.0 3.1 "Hepatitis B". World Health Organization. http://www.who.int/mediacentre/factsheets/fs204/en/index.html। আহৰণ কৰা হৈছে: 2009-09-19.\n↑ "FAQ about Hepatitis B". Stanford School of Medicine. 2008-07-10. http://liver.stanford.edu/Education/faq.html। আহৰণ কৰা হৈছে: 2009-09-19.\n↑ 5.0 5.1 5.2 "Frequently Asked Questions about Hepatitis B Disease & Vaccine". WHO India. August 7, 2008. http://www.whoindia.org/EN/Section6/Section8_26.htm। আহৰণ কৰা হৈছে: March 19, 2012.\n↑ Coopstead, Lee-Ellen C. (2010). Pathophysiology. প্ৰকাশক Missouri: Saunders. পৃষ্ঠা. 886–887. ISBN 978-1-4160-5543-3.\n↑ Sleisenger, MH; Feldman M, Friedman LS (2006). Fordtran's gastrointestinal and liver disease: pathophysiology, diagnosis, management (8th সম্পাদনা). প্ৰকাশক Philadelphia: Saunders.\n↑ Kidd-Ljunggren K, Holmberg A, Bläckberg J, Lindqvist B (December 2006). "High levels of hepatitis B virus DNA in body fluids from chronic carriers". The Journal of Hospital Infection খণ্ড 64 (4): 352–7. doi:10.1016/j.jhin.2006.06.029. PMID 17046105.\n↑ "Hepatitis B". National Institute of Health. http://www.ncbi.nlm.nih.gov/pubmedhealth/PMH0001324। আহৰণ কৰা হৈছে: 2010-11-23.\n↑ "Hepatitis B FAQ — Transmission". U.S. Centers for Disease Control and Prevention. http://www.cdc.gov/hepatitis/B/bFAQ.htm#transmission। আহৰণ কৰা হৈছে: 2011-11-29.\n↑ "Living with Hepatitis B: FAQ". Hepatitis B Foundation. October 21, 2009. http://www.hepb.org/patients/living_with_hepatitis_b.htm। আহৰণ কৰা হৈছে: March 20, 2012.\n↑ 14.0 14.1 14.2 Zuckerman AJ (1996). "Hepatitis Viruses". In Baron S, et al. Baron's Medical Microbiology (4th সম্পাদনা). University of Texas Medical Branch. ISBN 0-9631172-1-1. http://www.ncbi.nlm.nih.gov/books/bv.fcgi?rid=mmed.section.3738.\n↑ 15.0 15.1 doi:10.1055/s-2004-828672\n↑ Terrault N, Roche B, Samuel D (July 2005). "Management of the hepatitis B virus in the liver transplantation setting:aEuropean and an American perspective". Liver Transpl. খণ্ড 11 (7): 716–32. doi:10.1002/lt.20492. PMID 15973718. http://dx.doi.org/10.1002/lt.20492.\n↑ Gan SI, Devlin SM, Scott-Douglas NW, Burak KW (October 2005). "Lamivudine for the treatment of membranous glomerulopathy secondary to chronic Hepatitis B infection". Canadian journal of gastroenterology = Journal canadien de gastroenterologie খণ্ড 19 (10): 625–9. PMID 16247526.\n↑ Dienstag JL (February 1981). "Hepatitis B as an immune complex disease". Seminars in Liver Disease খণ্ড 1 (1): 45–57. doi:10.1055/s-2008-1063929. PMID 6126007. http://www.thieme-connect.com/DOI/DOI?10.1055/s-2008-1063929.\n↑ Trepo C, Guillevin L (May 2001). "Polyarteritis nodosa and extrahepatic manifestations of HBV infection: the case against autoimmune intervention in pathogenesis". Journal of Autoimmunity খণ্ড 16 (3): 269–74. doi:10.1006/jaut.2000.0502. PMID 11334492. http://linkinghub.elsevier.com/retrieve/pii/S0896-8411(00)90502-X.\n↑ Alpert E, Isselbacher KJ, Schur PH (July 1971). "The pathogenesis of arthritis associated with viral hepatitis. Complement-component studies". The New England Journal of Medicine খণ্ড 285 (4): 185–9. doi:10.1056/NEJM197107222850401. PMID 4996611. http://www.nejm.org/doi/abs/10.1056/NEJM197107222850401?url_ver=Z39.88-2003&rfr_id=ori:rid:crossref.org&rfr_dat=cr_pub%3dpubmed.\n↑ 22.0 22.1 22.2 Liang TJ (May 2009). "Hepatitis B: the virus and disease". Hepatology (Baltimore, Md.) খণ্ড 49 (5 Suppl): S13–21. doi:10.1002/hep.22881. PMID 19399811. PMC 2809016. http://dx.doi.org/10.1002/hep.22881.\n↑ Gocke DJ, Hsu K, Morgan C, Bombardieri S, Lockshin M, Christian CL (December 1970). "Association between polyarteritis and Australia antigen". Lancet খণ্ড2(7684): 1149–53. PMID 4098431.\n↑ Lai KN, Li PK, Lui SF, et al. (May 1991). "Membranous nephropathy related to hepatitis B virus in adults". The New England Journal of Medicine খণ্ড 324 (21): 1457–63. doi:10.1056/NEJM199105233242103. PMID 2023605. http://dx.doi.org/10.1056/NEJM199105233242103.\n↑ Takekoshi Y, Tanaka M, Shida N, Satake Y, Saheki Y, Matsumoto S (November 1978). "Strong association between membranous nephropathy and hepatitis-B surface antigenaemia in Japanese children". Lancet খণ্ড2(8099): 1065–8. PMID 82085.\n↑ 28.0 28.1 PMID 17206754 (PubMed)\n↑ Li W, Miao X, Qi Z, Zeng W, Liang J, Liang Z (2010). "Hepatitis B virus X protein upregulates HSP90alpha expression via activation of c-Myc in human hepatocarcinoma cell line, HepG2". Virol. J. খণ্ড 7: 45. doi:10.1186/1743-422X-7-45. PMID 20170530. PMC 2841080. http://www.virologyj.com/content/7//45.\n↑ PMID 17206755 (PubMed)\n↑ PMID 8666521 (PubMed)\n↑ Norder H, Courouce AM, Magnius LO (1994). "Complete genomes, phylogenic relatedness and structural proteins of six strains of the hepatitis B virus, four of which represent two new genotypes". Virology খণ্ড 198 (2): 489–503. doi:10.1006/viro.1994.1060. PMID 8291231.\n↑ Shibayama T, Masuda G, Ajisawa A, Hiruma K, Tsuda F, Nishizawa T, Takahashi M, Okamoto H (May 2005). "Characterization of seven genotypes (A to E, G and H) of hepatitis B virus recovered from Japanese patients infected with human immunodeficiency virus type 1". Journal of Medical Virology খণ্ড 76 (1): 24–32. doi:10.1002/jmv.20319. PMID 15779062.\n↑ Schaefer S (January 2007). "Hepatitis B virus taxonomy and hepatitis B virus genotypes". World Journal of Gastroenterology : WJG খণ্ড 13 (1): 14–21. PMID 17206751. http://www.wjgnet.com/1007-9327/13/14.asp.\n↑ 36.0 36.1 Kurbanov F, Tanaka Y, Mizokami M (January 2010). "Geographical and genetic diversity of the human hepatitis B virus". Hepatology Research : the Official Journal of the Japan Society of Hepatology খণ্ড 40 (1): 14–30. doi:10.1111/j.1872-034X.2009.00601.x. PMID 20156297.\n↑ Stuyver L, De Gendt S, Van Geyt C, et al. (January 2000). "A new genotype of hepatitis B virus: complete genome and phylogenetic relatedness". J. Gen. Virol. খণ্ড 81 (Pt 1): 67–74. PMID 10640543. http://vir.sgmjournals.org/cgi/pmidlookup?view=long&pmid=10640543.\n↑ Arauz-Ruiz P, Norder H, Robertson BH, Magnius LO (August 2002). "Genotype H:anew Amerindian genotype of hepatitis B virus revealed in Central America". J. Gen. Virol. খণ্ড 83 (Pt 8): 2059–73. PMID 12124470. http://vir.sgmjournals.org/cgi/pmidlookup?view=long&pmid=12124470.\n↑ PMID 17206752 (PubMed)\n↑ Coffin CS, Mulrooney-Cousins PM, van Marle G, Roberts JP, Michalak TI, Terrault NA (April 2011). "Hepatitis B virus (HBV) quasispecies in hepatic and extrahepatic viral reservoirs in liver transplant recipients on prophylactic therapy". Liver Transpl খণ্ড 17 (8). doi:10.1002/lt.22312. PMID 21462295.\n↑ PMID 791124 (PubMed)\n↑ "Hepatitis B – the facts: IDEAS –Victorian Government Health Information, Australia". State of Victoria. 2009-07-28. http://www.health.vic.gov.au/ideas/diseases/hepb। আহৰণ কৰা হৈছে: 2009-09-19.\n↑ PMID 8392167 (PubMed)\n↑ PMID 21536948 (PubMed)\n↑ PMID 3331068 (PubMed)\n↑ "Hepatitis B Vaccine". প্ৰকাশক Doylestown, Pennsylvania: Hepatitis B Foundation. 2009-01-31. http://www.hepb.org/professionals/hepatitis_b_vaccine.htm। আহৰণ কৰা হৈছে: 2010-03-13.\n↑ "Hepatitis B virus:acomprehensive strategy for eliminating transmission in the United States through universal childhood vaccination. Recommendations of the Immunization Practices Advisory Committee (ACIP)". MMWR Recomm Rep খণ্ড 40 (RR-13): 1–25. November 1991. PMID 1835756. http://www.cdc.gov/mmwr/preview/mmwrhtml/00033405.htm.\n↑ Libbus MK, Phillips LM. Public health management of perinatal hepatitis B virus. Public Health Nursing (Boston, Mass.). 2009;26(4):353–61. doi:10.1111/j.1525-1446.2009.00790.x. PMID 19573214.\n↑ "Immunisation Schedule". Indian Academy of Pediatrics. March 1, 2012. http://www.iapindia.org/immunisation/immunisation-schedule। আহৰণ কৰা হৈছে: March 19, 2012.\n↑ Joint Committee on Vaccination and Immunisation (2006). "Chapter 18 Hepatitis B" (PDF). Immunisation Against Infectious Disease 2006 ("The Green Book") (3rd edition (Chapter 18 revised 10 October 2007) সম্পাদনা). প্ৰকাশক Edinburgh: Stationery Office. পৃষ্ঠা. 164. ISBN 0113225288. http://www.dh.gov.uk/en/Publichealth/Healthprotection/Immunisation/Greenbook/DH_4097254?IdcService=GET_FILE&dID=152019&Rendition=Web.\n↑ O'Connor, John (2008-10-03). "Hepatitis B Prevention – The Body". Body Health Resources Corporation. http://www.thebody.com/content/art17089.html। আহৰণ কৰা হৈছে: 2009-01-30.\n↑ Shi Z, Li X, Ma L, Yang Y (July 2010). "Hepatitis B immunoglobulin injection in pregnancy to interrupt hepatitis B virus mother-to-child transmission-a meta-analysis". International Journal of Infectious Diseases : IJID : Official Publication of the International Society for Infectious Diseases খণ্ড 14 (7): e622–34. doi:10.1016/j.ijid.2009.09.008. PMID 20106694.\n↑ Li XM, Shi MF, Yang YB, Shi ZJ, Hou HY, Shen HM, Teng BQ (November 2004). "Effect of hepatitis B immunoglobulin on interruption of HBV intrauterine infection". World J Gastroenterol খণ্ড 10 (21): 3215–7. PMID 15457579.\n↑ Li XM, Yang YB, Hou HY, Shi ZJ, Shen HM, Teng BQ, Li AM, Shi MF, Zou L (July 2003). "Interruption of HBV intrauterine transmission:aclinical study". World J Gastroenterol খণ্ড9(7): 1501–3. PMID 12854150.\n↑ Shi Z, Yang Y, Ma L, Li X, Schreiber A (July 2010). "Lamivudine in late pregnancy to interrupt in utero transmission of hepatitis B virus:asystematic review and meta-analysis". Obstet Gynecol খণ্ড 116 (1): 147–59. doi:10.1097/AOG.0b013e3181e45951. PMID 20567182.\n↑ Hollinger FB, Lau DT. Hepatitis B: the pathway to recovery through treatment. Gastroenterology Clinics of North America. 2006;35(4):895–931. doi:10.1016/j.gtc.2006.10.002. PMID 17129820.\n↑ Lai CL, Yuen MF. The natural history and treatment of chronic hepatitis B:acritical evaluation of standard treatment criteria and end points. Annals of Internal Medicine. 2007;147(1):58–61. PMID 17606962.\n↑ Alberti A, Caporaso N (January 2011). "HBV therapy: guidelines and open issues". Digestive and Liver Disease : Official Journal of the Italian Society of Gastroenterology and the Italian Association for the Study of the Liver খণ্ড 43 (Suppl 1): S57–63. doi:10.1016/S1590-8658(10)60693-7. PMID 21195373.\n↑ 67.0 67.1 doi:10.1056/NEJMra0801644\n↑ Pramoolsinsup C. Management of viral hepatitis B. Journal of Gastroenterology and Hepatology. 2002;17(Suppl):S125–45. doi:10.1046/j.1440-1746.17.s1.3.x. PMID 12000599.\n↑ Cao GW. Clinical relevance and public health significance of hepatitis B virus genomic variations. World Journal of Gastroenterology : WJG. 2009;15(46):5761–9. PMID 19998495. PMC 2791267.\n↑ "Hepatitis B & The Role of Diet". Newsmax. Feb 4, 2011. http://www.newsmax.com/FastFeatures/Hepatitis-B-diet-diet/2011/02/04/id/385048। আহৰণ কৰা হৈছে: March 20, 2012.\n↑ 71.0 71.1 Patricia A. Carter (Jul 30, 2010). "Diet for Hepatitis B". Livestrong.com. http://www.livestrong.com/article/189423-diet-for-hepatitis-b/। আহৰণ কৰা হৈছে: March 20, 2012.\n↑ Bell, S J; Nguyen, T (2009). "The management of hepatitis B" (Free full text). Aust Prescr খণ্ড 23 (4): 99–104. http://www.australianprescriber.com/magazine/32/4/99/104/.\n↑ PMID 1661197 (PubMed)\n↑ Bonacini, Maurizio, MD. "Hepatitis B Reactivation". University of Southern California Department of Surgery. http://www.surgery.usc.edu/divisions/hep/livernewsletter-reactivationofhepatitisb.html। আহৰণ কৰা হৈছে: 2009-01-24.\n↑ PMID 15602165 (PubMed)\n↑ "40 million infected with Hepatitis B in India". The Hindu. July 26, 2011. http://www.thehindu.com/health/policy-and-issues/article2296173.ece। আহৰণ কৰা হৈছে: March 19, 2012.\n↑ "Healthcare stumbling in RI's Hepatitis fight". The Jakarta Post. 2011-01-13. http://www.thejakartapost.com/news/2011/01/13/healthcare-stumbling-ri’s-hepatitis-fight.html.\n↑ Lurman A (1885). "Eine icterus epidemic" (German ভাষাত). Berl Klin Woschenschr খণ্ড 22: 20–3.\n↑ PMID 5930797 (PubMed)\n↑ MacCallum, F.O. (1947). "Homologous serum hepatitis". Lancet খণ্ড 2: 691.\n↑ PMID 6108398 (PubMed)\nৱিকিমিডিয়া কমন্সত হেপাটাইটিছ বি সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=হেপাটাইটিছ_বি&oldid=237555"ৰ পৰা সংকলিত\nযৌন সংক্ৰামক ৰোগ\nএই পৃষ্ঠাখন ১১ জুন, ২০২০ তাৰিখে ০৯:৪৮ বজাত অন্তিম সংশোধন কৰা হৈছিল।


অ-সুৰাসেৱী ! - সাহিত্য ডট অৰ্গ\nকেইবছৰমান আগৰ কথা৷ ‘হোটেল ব্ৰহ্মপুত্ৰ অশোক’ত অনুষ্ঠিত হ’বলগীয়া এটা কৰ্প’ৰেট পাৰ্টিলৈ বুলি নিমন্ত্ৰণ আহিল৷ অফিচিয়েল নিমন্ত্ৰণ৷ অফিচৰ ‘বছ’ সেইসময়ত অসমৰ বাহিৰত আছিল৷ কাজেই মোৰ ওপৰতেই পৰিল পাৰ্টি এটেণ্ড কৰাৰ ভাৰ৷ পাৰ্টিৰ দিনা অফিচৰে এজনক লৈ বাহিৰে বাহিৰে পাৰ্টিলৈ গ’লোঁ৷ মোৰ সংগীজন আছিল মোৰ জুনিয়ৰ৷ তাৰ ঘৰ কৰিমগঞ্জৰ বদৰপুৰত৷ ভাড়াঘৰত থাকে৷ বেচেৰাকো লগতে ল’লোঁ, বোলে একেলগে খাই-বৈ আহোঁ৷ কথা-বতৰা পাতিবলৈকে লগ এটা হ’ব৷ পাৰ্টি আৰম্ভ হৈছিলহে মাথোন! ‘ব্ৰহ্মপুত্ৰ অশোক’ৰ পিছফালৰ ল’নখনতেই পাৰ্টিৰ আয়োজন কৰা হৈছিল৷ পাৰ্টিৰ ‘থীম’ আছিল ‘মেক্সিকান কাওবয়’৷ প্ৰৱেশদ্বাৰৰ কাষতে আচল ঘোঁৰাকেইটামানো খেৰৰ চালৰ আস্তাবলৰ ‘ৰিপ্লিকা’ এটাত থৈ দিয়া আছিল৷ সন্মুখত প্ৰকাণ্ড ষ্টেজ এখন৷ গৈ দেখিলোঁ যে পাৰ্টিৰ উদ্যোক্তাসকলৰ বেছি ভাগেই ‘কাওবয়’ টুপী পিন্ধি অভ্যাগতসকলক আদৰাত ব্যস্ত৷\nঠেটুঁৱৈ ধৰা জানুৱাৰী মাহৰ ঠাণ্ডা৷ তাতে আকৌ ব্ৰহ্মপুত্ৰৰ পাৰ৷ বহা আসনৰ কাষে কাষে জুই ধৰাৰ ব্যৱস্থা কৰা হৈছিল৷ চিনাকী দুজন এজনক মাত লগাই আৰামকৈ জুই একুৰাৰ কাষত বহিলোঁ৷ ইতিমধ্যে ষ্টেজত গান-বাজনা আৰম্ভ হৈ গৈছিল৷ সিদিনাৰ মুখ্য আকৰ্ষণ প্ৰিয়ংকা ভৰালীও ইতিমধ্যে আহি উপস্থিত হোৱাৰ ঘোষণা কৰা হৈ আছিল৷\nৰঙীণ পানীয়ৰ পৰিবেশন ইতিমধ্যে আৰম্ভ হৈ গৈছিল৷ বিধে বিধে ‘এশনলীয়া’, ‘উনসত্তৰ’ একেবাৰে উভৈনদী৷ লগতে বিভিন্ন ধৰণৰ ভজা-পোৰা মাংস তথা অন্যান্য উপকৰণৰো পৰিবেশন আৰম্ভ হৈ গৈছিল৷ ‘তণ্ডুৰ বাৰ’ বুলি এডোখৰ ঠাইত ভজা-পোৰা কুকুৰা মঙহ, পনীৰ, জুইত সেকা বিভিন্ন পাচলিৰ সৈতে গোটে গোটে এটা ছাগলী জুইত সেকি ওলমাই থৈ দিয়া হৈছিল৷ ‘তণ্ডুৰী মুৰ্গা’ নহয় সাইলাখ পুৰণি দিল্লীৰ বিখ্যাত ‘কৰিম’ হোটেলৰ ‘তণ্ডুৰী বকৰা’ৰ দৰে!\nএইবোৰ দেখি-শুনি মোৰ ‘জুনিয়ৰ’ৰ জিভাৰ পানী পৰোঁ পৰোঁ অৱস্থা! মই তাক এপাকত ক’লোঁ, “মন কৰিছা যদি কিবা এটা লোৱা!” ক’বলৈহে পালোঁ, সি একেবাৰে গিৰিসাই উঠিল৷ চিধাই গৈ সোণোৱালী পিয়লা এটি আনিলেই! “আপুনি?” সি মোক উদ্দেশ্যি ক’লে৷ মই ক’লোঁ, “তুমি এনজয় কৰা৷ মই আছোঁ বাৰু৷ এইবোৰ ধৰিবলৈ নাই৷ কিবাকৈ মালিকক মাত এষাৰ লগাই ডিনাৰ চাৰ্ভ হ’লেই খাই-বৈ যামগৈ৷ ইমান দূৰ যাবলৈ আছে এই ৰাতিখন৷”\n‘কাওবয়’ টুপী পিন্ধা বেহেৰাবোৰে ইটো-সিটো যোগান ধৰি গ’ল৷ এনেবোৰ অনুষ্ঠানত সমুখত গিলাছ এটা নাথাকিলে হেনো মহাভাৰতখন অশুদ্ধ হয়! যিয়েই পালে সিয়েই মোক কথাটো আকাৰে-প্ৰকাৰে বা চিধাকৈয়ে যেন বুজোৱাত লাগিল! “ইয়ে, আপুনি লোৱাই নাই দেখোন! লওক কিবা এটা! আনি দিম নেকি!”, কতজনৰ কিমান যে কাকুতি! উপায়ন্তৰ হৈ ক’কাকোলা এগিলাছ হাতত লোৱাতহে মৰমৰ ‘আব্দাৰ’বোৰ বন্ধ হ’ল যেনিবা৷ জুইৰ সেক লৈ দুই এজনৰ লগত ভাল আড্ডা জমি উঠিল৷ পৰে পৰে বেহেৰাবোৰে সকলোকে আগ্ৰহেৰে ভজা-পোৰা ‘স্নেকছ’ পৰিবেশন কৰিও গ’ল৷ ইতিমধ্যে প্ৰিয়ংকা ভৰালীৰ গীতৰ শৰাই আৰম্ভ হৈছিল৷\n‘জুনিয়ৰে’ বিনামূলীয়া পানীয়ৰ বিতৰণ দেখি এগিলাছৰ পাছত এগিলাছ গলাধঃকৰণ কৰি যোৱাত লাগিল৷ মই এপাকত সতৰ্ক কৰি দিলোঁ যে ‘স্কটছ’ লাহে লাহে খোৱা বস্তু, গতিকে বেছি খালে হিতে বিপৰীত হ’ব৷ সিকলে, “ছাৰ! মই খিলাড়ী আছোঁ! একো চিন্তা নকৰিব! আপুনিও লওক!” মই ক’লোঁ, “মই নাখাওঁ বাৰু৷ মেইন কৰ্ছ মানে ভাত-ৰুটী পৰিবেশন কৰিলেই খাই-বৈ সোনকালে ওলাম ইয়াৰ পৰা৷”\nইতিমধ্যে পাৰ্টিৰ প্ৰধান উদ্যোক্তা আহি সকলোকে মাত লগাই কৰমৰ্দন কৰি গ’ল৷ মই ভাবিলোঁ যে কাম শেষ৷ ‘এটেনডেন্স’ দিয়া হৈ গ’ল যেতিয়া খাই-বৈ যাব লাগে সোনকালে৷ ‘বুফে’ৰ ঠাইখিনিত শাৰী শাৰীকৈ খালী বাচনকেইটাহে সজাই থোৱা আছিল তেতিয়া৷ খালী বাচনকেইটিৰ তলৰ ‘স্পিৰিট লেম্প’কেইটাৰ শীতল শলিতাকেইডালে যেন জুইৰ অপেক্ষা কৰিহে আছিল! ইফালে ‘বাৰ’কেইখনত সকলোৰে দলদোপ হেন্দোলদোপ!\nআমাৰ ওচৰতে ধুনীয়া যুৱতীকেইগৰাকীমানে হাঁহি-মাতি ৰসাল আড্ডা জমাই আছিল৷ তাৰে দুগৰাকীমানে কাষেৰে যাওঁতে মোক মাত লগাই যোৱা দেখি জুনিয়ৰৰ চকু সেইফালে একেবাৰে থৰ হ’ল৷ সি সোধোঁতে মই ক’লোঁ যে দুগৰাকীমানক মই চিনি পাওঁ, মডেলিং আৰু অভিনয় কৰে৷ সি অলপ চিধাকৈ বহি ক’লে, “ছাৰ! বলক! মোক চিনাকি কৰি দিব! সকলোৱে দেখোন নতুন নতুন মানুহৰ লগত ‘চিনাকি’ হৈ আছে!” মোৰ জুনিয়ৰৰ তেতিয়া লাহে লাহে জিভা দোৰোল খাবলৈ আৰম্ভ কৰিলেই৷ মই কিবাকৈহে তাক টানি-টুনি ৰখালোঁ সেইবাৰলৈ৷ মই ক’লোঁ, “সেইবোৰ বাদ দিয়া৷ গান শুনা৷ সিফালে ডিনাৰ চাৰ্ভ হ’লেই খাই-বৈ ওলামদেই!”\nপ্ৰিয়ংকা ভৰালীয়ে হালি-জালি গান গাই আছিল৷ ঠাণ্ডা নে আন কিহবাৰ বাবেই জানো সুৰ-তাল-মান-মাতবোৰ কিবা অসজা যেন অনুভৱ হৈছিল সিদিনা৷ জুনিয়ৰে এপাকত আকৌ ক’লে, “ছাৰ! এইতকৈ মই ভালকৈ গাব জানো! বদৰপুৰৰ লোকেল ফাংচনত মই নহ’লেই নহয়৷ মই যাওঁ নেকি! পুৰ-ৰা ফালি দিম ছাৰ!” সি থিয় হ’লেই! থিয় হোৱা মানে সি ‘আগলি কলপাত লৰে কি চৰে’ৰ লেখিয়াকৈ হালি-জালি থকা দেখি মই তাক ধৰি আকৌ বহাই দিলোঁ৷ গম পালোঁ যে এনেকৈ নহ’ব৷ সি কিবা এটা গণ্ডগোল কৰিলে মইটো বাদেই আমাৰ অফিছৰে বদনাম হ’ব৷ তাক ক’লোঁ, “ব’লা, টয়লেটৰ পৰা আহোঁ৷” ইফালে বিনামূলীয়া স্কটছৰ নিচাত ‘জুনিয়ৰ’ একেবাৰে টুং! তাক কিবাকৈ চকীৰ পৰা উঠাই কঁকালত হাত এখনেৰে টানকৈ ধৰি বাহিৰৰ ফালে খোজ দিলোঁ৷ তাৰ খোজবোৰ সেই ‘আন্ধাৰ ৰাতি, কোন বাৰু তই…’ৰ সাইলাখ নকল৷ ভগৱানক খাতিলোঁ যে সি হামখুৰি খাই যাতে নপৰে আৰু বাহিৰলৈ আহোঁতে চিনাকি কাকো যেন লগ নাপাওঁ৷ আনবোৰ নহ’লেও সেইখিনি সময়ত সকলো নিজৰ মাজতেই ব্যস্ত আছিল বাবে মোৰ ভাগ্য সুপ্ৰসন্ন আছিল৷ টয়লেটলৈ নিনি তাক একেবাৰে বাহিৰলৈ লৈ আনিলোঁ৷ তাৰ পাছত চিধাই পাৰ্কিঙলৈ আনি গাড়ীত বহাই দি এটা দীঘলকৈ উশাহ ল’লোঁ৷\nসি বিৰবিৰোৱাত লাগিল, “ভাত আৰু মাছ খাই যাব পাৰিলে ভাল হ’লহেঁতেন!” মই উঠি অহা খংটো কিবাকৈ দমাই চিধাই গাড়ী ষ্টাৰ্ট দিলোঁ৷ দুপৰীয়াৰ পৰা পেটত একো পৰা নাছিল৷ ইয়াতো কেৱল এগিলাছ ক’কাকোলা আৰু দুটুকুৰা ভজা কুকুৰা মঙহৰ বাদে তেতিয়ালৈ একো খোৱা নাছিলোঁ!\nনুনমাটিৰ ভাড়াঘৰৰ আগত তাক নমাই দিলোঁ৷ গাড়ীৰ পৰা সি নানামেহে নানামে! এনেকুৱা ‘পাৰ্টি’ত অলপ ‘এনজয়’ কৰিব লাগে বোলে৷ সি আজি বোলে বৰ ‘খুছ’ … আৰু কিমান যে কি বেবেৰিবাং কথা তাৰ৷ অৱশেষত তাৰ ৰূমমেটজনক মাতিহে তাক গাড়ীৰ পৰা নমালোঁ৷ ঘৰ পায়েই পৰিবাৰক সুধিলোঁ, “কিবা খাবলৈ আছে নেকি?” তাৰকা হোটেলৰ ডিনাৰ পাৰ্টিৰ পৰা আহি ঘৰত আকৌ খাবলৈ বিচৰা কথাটোত সকলো আচৰিত হ’ল৷ ইতিমধ্যে ঘৰৰ সকলোৰে খোৱা-বোৱা শেষেই হৈছিল৷\n“ভাতকেইটামান আছে!”, পৰিবাৰে ক’লে৷ তাকেই খালোঁ সিদিনা!\nজুনিয়ৰে পিছদিনা একেবাৰে গপচ হৈ আছিল৷ ময়ো কথাটো কাকো নক’লোঁ৷ ক’লে জানোচা সি লাজেই পায়৷ ‘ৰাত গয়ী বাত গয়ী’৷ বিশেষ গণ্ডগোল নোহোৱাকৈ যে সন্ধিয়াটো পাৰ হ’ল সেয়াই যথেষ্ট বুলি মনতে গুণি কথাটো কিবাকৈ থাপিথুপি থ’লোঁ আৰু!\nপিছে অলপ পাছতেই অফিছৰ আন এজনে আহি কলে, “যোৱাকালি কিছু ‘এনজয়’ কৰিলা বোলে! অলপ বেছিকেই ধৰা হ’ল নেকি? একেবাৰে ধৰি ধৰি নিব লগাহে হ’ল বোলে! আমাৰ চন্দনো গৈছিল নহয় পাৰ্টিলৈ৷ সিয়েই মনে মনে ফ’টোও তুলি আনিছে! সি মোলৈ যোৱা ৰাতিয়েই ফ’টো পঠাইছিল! বঢ়িয়া ফ’টো হৈছেদেই! এয়া চোৱা!”\nম’বাইলটোৰ স্ক্ৰীণত হাতত ক’লা জুলীয়া দ্ৰব্য থকা গিলাছ এটা ধৰি থকা মোৰ ফটো এখন!\n← বিফ ইটাৰছ (এ ত্ৰিবিউট টো ভিনচেন্ট ভেনগঘ) (ননী)\n——–শীত——- ( অনামিকা চলিহা ) →


ৰাইজক হাঁহিৰ অৱকাশ দিবলৈ আহিছে এটি সুন্দৰ প্ৰকল্প; "Vocal with Locall" য়ে আনিব থলুৱা সোঁৱাদঃ | Rupaliparda.com\nবৰ্তমানৰ ধূসৰ সময়ছোৱাত যেতিয়া আমি অকণমান হাঁহিৰ অৱকাশ পাওঁ; তেতিয়ানো কাৰ ভাল নালাগে! আমি প্ৰত্যেকেই হাঁহি ভাল পাওঁ; মনোৰঞ্জন ভাল পাওঁ। আচলতে, এই হাঁহিৰ অৱকাশ দিবলৈ প্ৰয়াস কৰাও দেখিবলৈ পোৱা গৈছে একোজন প্ৰতিভাসম্পন্ন ব্যক্তিক; নিজ নিজ প্ৰতিভাৰেই তেওঁলোকে এই প্ৰয়াস অব্যাহত ৰাখিছে। শেহতীয়াকৈ এনে একাংশ পেৰেডি কাহিনীৰ সৈতে ৰাইজৰ কাষ চাপিছে এটা উল্লেখনীয় প্ৰকল্প; Vocal with Local নামে আন এটা প্ৰকল্পৰ সৈতে ৰাইজক এক নতুন সোঁৱাদ দিবলৈ আগবাঢ়িছে নৱপ্ৰজন্মৰ এদল প্ৰতিভাই; য’ত আছে থলুৱা অসমীয়াৰ কিছুমান ব্যংগ কাহিনী। আপোনালোকে ইতিমধ্যে এই প্ৰকল্পটোৰ প্ৰথমটো খণ্ডক উপভোগ কৰিছে; যদিহে এতিয়ালৈ নাই কৰা তেতিয়াহ’লে আপোনালোকৰ বাবে তলত ইয়াৰ লিংক দি দিয়া হৈছে। Youthzkorner ৰ বেনাৰত নিৰ্মিত “Vocal with Local” নামে এই প্ৰকল্পটোৰ আটাইতকৈ ভাল লগা বিষয় এয়াই যে জাক-জমকতাহীন এখন ঠাইৰ পৰা ওলাই অহা একোজন প্ৰতিভাক লৈ একোটা কাহিনীৰ নিৰ্মাণ কৰা হৈছে এই প্ৰকল্পটোত। আমি প্ৰায়ে দেখি আচম্বিত হও একোগৰাকী ভিতৰুৱা অঞ্চলৰ পৰা একোজন ব্যক্তিৰ প্ৰতিভাক দেখি; তেওঁলোকে নিজ প্ৰতিভাৰে যেতিয়া আমাক মোহাচ্ছন্ন কৰে তেতিয়া আমি প্ৰত্যেকেই উৎসাহিত হওঁ। এই প্ৰকল্পটোৰো উদ্দেশ্য ঠিক এনেকুৱাই; য’ত এফালে ক’ৰোণা মহামাৰীয়ে বিভীষিকাৰ সৃষ্টি কৰিছে তাতেই আকৌ আনফালে একাংশ জনসাধাৰণৰ আৰ্থিক অনাটনে প্ৰত্যেককে হতাশাৰ মাজলৈ ঠেলি পঠিয়াইছে; হতাশাৰ ফলত বহু ব্যক্তিয়ে নল’বলগীয়া ৰাষ্টাকো গ্ৰহণ কৰা আমি সংবাদ মাধ্যমযোগে দেখিছো অথবা সংবাদ পত্ৰযোগে পঢ়িবলৈ পাইছো। গতিকে, এনে সময়ত যেতিয়া অকণমান হ’লেও মনোৰঞ্জন প্ৰদান কৰা হয় তেতিয়া দৰ্শকৰ মানসিক স্থিতি সমূহক ধনাত্মক দিশলৈ ধাৱমান কৰোৱাবলৈ সক্ষম হোৱা যায়।\nশেহতীয়াকৈ মুক্তিলাভ কৰা এই প্ৰকল্পটোৰ প্ৰথমটো খণ্ডৰ নাম হৈছে “Red Label FOTa Lebel *Alcohol is injurious to health!” ইয়াৰ পৰিচালনা আৰু সম্পাদনাৰ দায়িত্বত আছে অনুপ্ৰাস দাস। ইতিমধ্যে এইগৰাকী পৰিচালক দ্বাৰা Youthzkorner ৰ বেনাৰত নিৰ্মিত এখন অসমীয়া ৱেব চিৰিজ “Jibon Unplugged” ৰ প্ৰতিটো খণ্ডই দৰ্শকৰ হৃদয়ত ঠাই বনাবলৈ সক্ষম হোৱাৰ লগতে প্ৰতিজন দৰ্শকৰ সমাদৰ লাভ কৰিবলৈও সক্ষম হৈছে। আনহাতে, Vocal with Local ৰ প্ৰথমটো খণ্ড “Red Label FOTa Lebel *Alcohol is injurious to health!” ৰ কাহিনীভাগ লিখিছে মনজিতে; সংলাপ চক্ৰধৰ বৰকাকতিৰ। দৃশ্যগ্ৰহণ কৰিছে জগদীশ দাসৰ লগতে প্ৰথমটো খণ্ডত অভিনয় কৰিছে মনোৰঞ্জন দাস, জিন্তু মণি কলিতা আৰু ভাস্কৰ ঠাকুৰীয়াই। আৱহ সংগীত অনুভৱ গগৈৰ আৰু এনিমেশ্বনৰ দায়িত্বত আছে সৌৰভ হাজৰিকা। ভইচ অভাৰ ৰূপম ভূঞাৰ তথা শীৰ্ষ গীতটি অনুভৱ গগৈৰ; সংগীত মিশ্ৰণ ত্ৰিহাংকু লহকৰৰ। গ্ৰাফিক্স সাগৰিকা বি ৰিকুৰ; প্ৰডাকচন ডিজাইন চক্ৰধৰ বৰকাকতিৰ, প্ৰডাকচন মেনেজমেন্ট চিত্ৰমণি দাসৰ। প্ৰডাকচন এচিচটেন্ট ৰুবুল সাউদৰ আৰু পি.আৰ ডানিশৰ। উল্লেখ্য যে, এই প্ৰকল্পটোৰ সৈতে জড়িত খণ্ডসমূহত উক্ত নৱপ্ৰজন্মৰ দলটোৱে গাওঁ অঞ্চলৰ ধুনীয়া তথা সুন্দৰ ঠাইসমূহক উপস্থাপনৰো চেষ্টা কৰা হৈছে যাতে দৰ্শকে চিৰিজখনৰ বাস্তৱ ঘটনাসমূহৰ দ্বাৰা নিজক সংযোগ কৰিবলৈ সক্ষম হয়।\nবৰ্তমান সময়ৰ এটা বহুল প্ৰত্যাশিত প্ৰকল্পৰ ভিতৰৰ এটা হৈছে “Vocal With Local”। এই প্ৰকল্পটোৰ সৈতে জড়িত আন আন খণ্ডসমূহকলৈ অপেক্ষাৰতও হৈ পৰিছে ৰাইজ। এই প্ৰকল্পটোৰ প্ৰতিজন কলা-কুশলীক ৰূপালীপৰ্দাৰ তৰফৰ পৰা জনাইছো অশেষ শুভকামনা।\n"Red Label FOTa Lebel *Alcohol is injurious to health!" Anuprash Das assamese series Assamese Web Series Vocal With Local Youthzkorner\nছবি নিৰ্দেশক ৰুমী জাফৰী তেওঁৰ আহিবলগীয়া ছবি “চেহৰে” ৰ মুক্তিৰ অপেক্ষাত ব্যস্ত হৈ আছে। এই ছবিখনত অমিতাভ বচ্চন আৰু ইমৰাণ হাছমীয়ে মুখ্য ভূমিকা ৰূপায়ণ কৰিছে আৰু আনহাতে, ছবিখনৰ এক গুৰুত্বপূৰ্ণ ভূমিকাত অভিনয় কৰিছে...


Staflu in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Staflu ar byavahar, ppali, parshwakriya, upkaar, kriya-pratikriya aaru satarkatabani\nStaflu 150 Tablet\nStaflu के सारे विकल्प देखें\nStaflu की जानकारी\nStaflu ৰ লাভ আৰু ব্যৱহাৰসমূহ- Staflu Benefits & Uses in Assamese- Staflu ar laabh aaru byavaharsamuh\nStaflu ৰ পালি আৰু সেয়া কেনেদৰে ল'ব- Staflu Dosage & How to Take in Assamese - Staflu ar paali aaru xeya kenedore lobo\nStaflu ৰ পাৰ্শ্চক্ৰিয়াসমূহ- Staflu Side Effects in Assamese- Staflu ar parshwakriyasamuh\nStaflu সংক্ৰান্ত সতৰ্কতাবাণীসমূহ- Staflu Related Warnings in Assamese- Staflu xonkranta xatarkatabanisamuh\nঅইন দৰৱৰ সৈতে Stafluৰ গুৰুতৰ ক্ৰিয়া-প্ৰতিক্ৰিয়া- Severe Interaction of Staflu with Other Drugs in Assamese- Oinor xoite Staflu ar gurutor kriya-pratikriya\nStaflu মতভেদসমূহ- Staflu Contraindications in Assamese- Staflu nishedhsamuh\nStaflu ৰ বিষয়ে সততে সোধা প্ৰশ্নসমূহ- Frequently asked Questions about Staflu in Assamese- Staflu ar bikhoye satate xodha prashnasamuh\nখাদ্য আৰু মদৰ সৈতে Staflu ক্ৰিয়া-প্ৰতিক্ৰিয়া- Staflu Interactions with Food and Alcohol in Assamese- khadya aaru modor xoite Staflu kriya-pratikriya\nStaflu ৰ লাভ আৰু ব্যৱহাৰসমূহ - Staflu Benefits & Uses in Assamese - Staflu ar laabh aaru byavaharsamuh\nStaflu তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nStaflu ৰ পালি আৰু সেয়া কেনেদৰে ল'ব - Staflu Dosage & How to Take in Assamese - Staflu ar paali aaru xeya kenedore lobo\nStaflu-ৰ উপাদানসমূহ - Staflu Active Ingredients in Assamese - Staflu-ar upadaansamuh\nStaflu ৰ পাৰ্শ্চক্ৰিয়াসমূহ - Staflu Side Effects in Assamese - Staflu ar parshwakriyasamuh\nগৱেষণাৰ ভিত্তিত, Staflu ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nStaflu সংক্ৰান্ত সতৰ্কতাবাণীসমূহ - Staflu Related Warnings in Assamese - Staflu xonkranta xatarkatabanisamuh\nStaflu-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nStaflu ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nStaflu-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nStaflu এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Staflu কি প্ৰভাৱ দেখা গৈছে?\nStaflu গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Staflu কি প্ৰভাৱ দেখা গৈছে?\nStafluৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Staflu ৰ কি প্ৰভাৱ দেখা গৈছে?\nStafluৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Stafluৰ গুৰুতৰ ক্ৰিয়া-প্ৰতিক্ৰিয়া - Severe Interaction of Staflu with Other Drugs in Assamese - Oinor xoite Staflu ar gurutor kriya-pratikriya\nStaflu তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nStaflu মতভেদসমূহ - Staflu Contraindications in Assamese - Staflu nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Staflu লোৱা অনুচিত যাতে -\nStaflu ৰ বিষয়ে সততে সোধা প্ৰশ্নসমূহ - Frequently asked Questions about Staflu in Assamese - Staflu ar bikhoye satate xodha prashnasamuh\nএই Staflu-এ অভ্য়াস বা নিচাৰ সৃষ্টি কৰে নেকি?\nনহয়, Stafluয়ে অভ্যাসৰ সৃষ্টি নকৰে।\nআপুনি Staflu লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Staflu লোৱাটো নিৰাপদ।\nStaflu য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Staflu ক্ৰিয়া-প্ৰতিক্ৰিয়া - Staflu Interactions with Food and Alcohol in Assamese - khadya aaru modor xoite Staflu kriya-pratikriya\nখাদ্য আৰু Stafluৰ ক্ৰিয়া-প্ৰতিক্ৰিয়া\nখাদ্যৰ সৈতে Staflu লোৱাটোৱে একো সমস্যাৰ সৃষ্টি নকৰে।\nমদ আৰু Stafluৰ মাজৰ প্ৰতিক্ৰিয়া\nStaflu আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।


HSLC Exam Que Paper Science 2019 - Growhills Publishing\n(a) এটা দ্ৰৱ্যই গুড়ি কৰি লোৱা কণীৰ খোলাৰ সৈতে বিক্ৰিয়া কৰি গেছ উৎপন্ন কৰে। গেছটোৱে চূনপানী ঘোলা কৰে। দ্ৰৱ্যটোত আছে —\n(b) এটা মৌলই অক্সিজেনৰ লগত বিক্ৰিয়া কৰি উচ্চ গলনাংকৰ যৌগ ডৎপন্ন কৰে। যৌগটো পানীত দ্ৰৱনীয়। সম্ভৱপৰ মৌলটো হ’ল —\n(c) মৌল X য়ে XCl2 সংকেতৰ ক্ল’ৰাইড গঠন কৰে। ই উচ্চ গলনাংকযুক্ত এটা গোটা পদাৰ্থ। মৌল X তলৰ কোনটোৰে সৈতে একেটা বৰ্গত থকাৰ সম্ভাৱনা সবাতোকৈ বেছি?\n(d) আমাৰ লালটিত থকা উৎসেচক বিধক বোলা হয় —\n(e) মগজুৰ যি অংশই দেহ লৰচৰ আৰু সমতা নিয়ন্ত্ৰণ কৰে, সেইটো হ’ল —-\n(f) জীৱৰ ক্ৰমবিকাশ প্ৰক্ৰিয়াত, যি প্ৰক্ৰিয়াৰ দ্বাৰা কোনো এটা প্ৰজাতিৰ জীৱসমূহৰ চাৰিত্ৰিক বৈশিষ্ট্যসমূহৰ বিভিন্ন কাৰকৰ প্ৰভাৱৰ ফলত পৰিৱৰ্তন ঘটি নতুন চাৰিত্ৰিক বৈশিষ্ট্যসম্পন্ন জীৱৰ উদ্ভৱ হয়, সেই প্ৰক্ৰিয়াক বোলা হয় —\n(g) লক্ষ্যবস্তুৰ সমান আকাৰৰ সৎ প্ৰতিবিম্ব পাবলৈ হ’লে লক্ষ্যবস্তুটো উত্তল লেনচৰ সন্মুখত কোন স্থানত ৰাখিব লাগিব ?\n(i) লেনছৰ মুখ্য ফ’কাছত\n(ii) ফ’কাছ দৈর্ঘ্যৰ দুগুণ দূৰত্বত\n(iv) লেনচত আলোক কেন্দ্ৰ আৰু মুখ্য ফ’কাছৰ মাজত\n(h) নিয়মীয়া দৃষ্টিৰ সদ্য প্ৰাপ্তবয়স্কৰ বাবে স্পষ্টকৈ দেখা ন্যূনতম দূৰত্ব হ’ল —\n(i) 25 m\n(iii) 2.5 cm\n(iv) 2.5 m\n(i) বৈদ্যুতিক শক্তিৰ ব্যৱহাৰিক 1kWh মানে—-\n(j) তলৰ কোনটো জীৱ-ভৰ শক্তিৰ উৎসৰ উদাহৰণ নহয়?\n(ii) নিউক্লিয় শক্তি\n(iii) গোবৰ গেছ\n2. দ্বি অপসৰণ বিক্ৰিয়াৰ এটা উদাহৰণ দিয়া। 1\n3. এটা ধাতুৰ নমনীয়তা কাক বোলে ? 1\n4. তলৰ কোনবিধ হাইড্ৰ’কাৰ্বনে যোগাত্নক বিক্ৰিয়া দেখুৱায়? 1\n5. প্ৰভাৱী চৰিত্ৰ কাক বোলে ? 1\n6. চকুৰ উপযোজন ক্ষমতা কি? 1\n7. এটা পৰীক্ষানলত 3ml মান ছ’ডিয়াম ছালফেটৰ দ্ৰৱ্য লোৱা। আন এটা পৰীক্ষানলত 3ml মান বেৰিয়াম ক্ল’ৰাইড দ্ৰৱ্য লোৱা। দুয়োটা দ্ৰৱ মিহলোৱা আৰু তলত দিয়াবোৰৰ উত্তৰ লিখা: 2\n(a) ওপৰৰ পৰীক্ষাটোৰ পর্যবেক্ষণ লিখা।\n(b) ওপৰৰ পর্যবেক্ষণটোৰ ৰাসায়নিক সমীকৰণ লিখা আৰু বিক্ৰিয়াটোৰ প্ৰকাৰ উল্লেখ কৰা।\n8. এটা ধাতৱ যৌগ A হাইড্ৰ’ক্লৰিক এছিডৰ সৈতে বিক্ৰিয়া কৰি বৰবুৰণিৰ সৃষ্টি কৰে। উৎপন্ন হোৱা গেছটোৱে এডাল জ্বলি থকা ম’ম নুমুৱায়। 2\n(i) জ্বলি থকা ম’ম নুমুৱা গেছটোৰ নাম লিখা ?\n(ii) বিক্ৰিয়াটোত উৎপন্ন হোৱা এটা যৌগ কেলছিয়াম ক্ল’ৰাইড হ’লে বিক্ৰিয়াটোৰ বাবে সন্তুলিত সমীকৰণটো লিখা।\nপ্ৰশমন বিক্ৰিয়া কি? দুটা উদাহৰণ দিয়া।\n9. আমাৰ তেজত থকা শ্বাস কণিকাবিধৰ নাম লিখা। কণাবিধৰ কাৰ্য উল্লেখ কৰা। 2\n10. এক্সন আৰু ডেনড্ৰাইটৰ মাজত দুটা পাৰ্থক্য লিখা। 1\n11. প্ৰজনন প্ৰক্ৰিয়াত DNA -ৰ প্ৰতিলিপিকৰণৰ প্ৰয়োজনীয়তা কি? 1\n12. 15 cm ফ’কাছ ৰ্দ্ঘ্যৈৰ উত্তল দাপোণ এখনৰ পৰা 10 cm দূৰত্বত এটা বস্তু ৰখা হ’ল। প্ৰতিবিম্বটোৰ অৱস্থান আৰু প্ৰকৃতি নিৰ্ণয় কৰা। 2\n5 cm ৰ্দ্ঘ্যেৰ বস্তু এটা 10 cm ফ’কাছ ৰ্দ্ঘ্যৈৰ অভিসাৰী লেনছ এখনৰ পৰা 25 cm দূৰত্বত ৰখা হ’ল। ইয়াৰ ৰশ্মিচিত্ৰ আঁকা।\n13. এটা বৈদ্যুতিক বাল্বৰ তাঁৰডালে 10 মিনিট সময়ত 0.5 A প্ৰৱাহ লয়। বৰ্তনীটোত চালিত হোৱা বৈদ্যুতিক আধানৰ পৰিমাণ উলিওৱা। 2\n5 cm বেটাৰী এটাৰ মাজেৰে চালিত হওঁতে প্ৰতি কুলম্ব আধানক কিমান শক্তি দিয়া হয়?\n14. অ’জন স্তৰৰ কেনেকৈ অৱক্ষয় ঘটিছে, চমুকৈ ব্যাখ্যা কৰা। 2\n15. এটা বৈদ্যুতিক মটৰৰ কাৰ্যপ্ৰণালী ব্যাখ্যা কৰা। 2\n16.অজৈৱ নিম্নীকৰণ পদাৰ্থই পৰিৱেশত প্ৰভাৱ পেলাব পৰা যিকোনো দুটা সম্ভাৱনাৰ বিষয়ে লিখা। 2\n17. তোমাক তিনিটা পৰীক্ষানল দিয়া হৈছে। সিহঁতৰ এটাত পাতিত-পানী আৰু আন দুটাত ক্ৰমে এটা এছিড দ্ৰৱ্য আৰু এটা ক্ষাৰকীয় দ্ৰৱ্য আছে। যদি তোমাক কেৱল ৰঙা লিটমাছ কাগজ দিয়া হয়, তেন্তে প্ৰতিটো পৰীক্ষানলত থকা দ্ৰৱ্যসমূহ কিদৰে চিনাক্ত কৰিবা। 3\nএছিডে ধাতুৰ সৈতে বিক্ৰিয়া কৰিলে সাধাৰণতে কোনটো গেছ নিৰ্গত হয়? এটা উদাহৰণৰ সৈতে বুজাই লিখা। এই গেছটোৰ উপস্থিতি কিদৰে পৰীক্ষা কৰিবা?\n18. (a) অক্সিজেন বৃদ্ধি অথবা ক্ষতিৰ সংজ্ঞাৰে তলৰ পদসমূহৰ এটাকৈ উদাহৰণসহ ব্যাখ্যা কৰা। 2\n(b) বায়ুত দহনৰ আগতে মেগনেছিয়ামৰ ফিটা এডাল পৰিস্কাৰ কৰি ল’ব লাগে কিয়? 1\n19. (a) কোনটো মৌলৰ দ্বিতীয় কক্ষৰ দুগুণ ইলেক্ট্রন আছে? 1\n(b) এটা পৰমাণুৰ ইলেক্ট্রনীয় বিন্যাস হ’ল 2, 8,7। এই মৌলটোৰ পাৰমাণৱিক সংখ্যা কি? 1\n(c) লিথিয়াম, ছ’ডিয়াম, পটেছিয়াম — এই আটাইকেইটা ধাতু। ইহঁতে পানীৰ সৈতে বিক্ৰিয়া কৰি হাইড্ৰ’জেন গেছ মুক্ত কৰে। এই মৌলকেইটাৰ পৰমাণুৰ কিবা সাদৃশ্য আছেনে? 1\nপৰ্যায়বৃত্ত তালিকাত তিনিটা মৌল A, B আৰু C ৰ স্থানসমূহ তলত দেখুওৱা হৈছে:\n(i) মৌল A ধাতু নে অধাতু?\n(ii) C মৌলটো A ত কৈ বেছি সক্ৰিয়নে কম সক্ৰিয়?\n(iii) C মৌলটো আকাৰত B তকৈ ডাঙৰনে সৰু?\n20. হ’ৰমণ কি? উদ্ভিদৰ বৃদ্ধিত অৰিহণা যোগোৱা হৰম’ন বা সঞ্জীৱনী পদাৰ্থৰ এটা উদাহৰণ দিয়া। সংবেদি উদ্ভিদ এজোপাৰ পাতৰ চলন আৰু কাণ্ডই পোহৰৰ দিশত কৰা গতিৰ মাজৰ পাৰ্থক্য আছেনে? 3\nজলানুেবগ কি? এটা পৰীক্ষামূলক আৰ্হিৰ সহায়ত জলানুেবগ প্ৰদৰ্শিত কৰা।\n21. সপুষ্কক উদ্ভিদত যৌন প্ৰজনন প্ৰক্ৰিয়া বৰ্ণনা কৰা। 3\nপ্ৰজনন প্ৰক্ৰিয়াই কোনো প্ৰজাতিৰ জীৱৰ আবাদীৰ স্থিতি ৰক্ষা কৰাত কেনেকৈ সহায় কৰে?\n22. ক্ৰমবিকাশ আৰু শ্ৰেণী বিভাজনৰ মাজৰ সম্পৰ্ক ব্যাখ্যা কৰা।3\nমানুহে কেইযোৰ লিঙ্গ ক্ৰ’ম’জম বহন কৰে? মানুহৰ সন্তানৰ ক্ষেত্ৰত লিংগ নিৰ্ধাৰণ কেনেদৰে হয়? ব্যাখ্যা কৰা।\n23. দূৰদৃষ্টিগ্ৰস্ততাৰ সংশোধন দেখুৱাই ৰশ্মিচিত্ৰ অংকন কৰা। দূৰদৃষ্টিগ্ৰস্ত চকু এটাৰ বাবে নিকট বিন্দু 0.25 m । এই বিকাৰৰ সংশোধনৰ বাবে প্ৰয়োজন হোৱা লেনছৰ ক্ষমতা কিমান? (ধৰি লোৱা স্বভাৱিক চকুৰ বাবে নিকট বিন্দু 0.25 m ) 3\nৰাতিপুৱা সূৰ্যক ৰঙচুৱা দেখি কিয়? কলডলীয় দ্ৰৱণত পোহৰৰ বিক্ষিপ্তকৰণ পৰ্যেবক্ষণৰ সঁজুলিৰ ৰশ্মিচিত্ৰ অংকন কৰা।\n24. 20ºC উষ্ণতাত 1m ৰ্দ্ঘ্যৈৰ ধাতুৰ তাঁৰ এডালৰ ৰোধ 26 Ω যদি তাঁৰডালৰ ব্যাস 0.03 হয়, তেন্তে সেই উষ্ণতাত ধাতুৰ ৰোধকতা কিমান হ’ব? 3\n4Ω ৰোধক এটাত প্ৰতি চেকেণ্ডত উৎপন্ন হোৱা তাপ 100J। ৰোধকটোৰ দুই মূৰৰ মাজত বিভববেদ উলিওৱা।\n25. চ’লেনইডে কেনেদৰে চুম্বকৰ দৰে আচৰণ কৰে, বুজাই লিখা। চৌম্বক ক্ষেত্ৰত স্থাপন কৰা প্ৰবাহযুক্ত পৰিবাহী এডালে অনুভৱ কৰা বল কেতিয়া সর্বোচ্চ হয়? 3\n26. এটা আদৰ্শ শক্তিৰ উৎসৰ গুণসমূহ কি কি? তুমি ক্ষয়িষ্ণু বুলি বিবেচনা কৰা শক্তিৰ দুটা উৎসৰ নাম উল্লেখ কৰা। 3\n27. (a) তোমাক এটা হাতুৰী, এটা বেটাৰী, এটা বাল্ব, অলপ তাঁৰ আৰু এটা ছুইচ দিয়া হ’ল। এই বস্তুবোৰ ব্যৱহাৰ কৰি ধাতু আৰু অধাতু কেনেকৈ চিনাক্ত কৰিবা? 2\n(b) প্ৰত্যুষে সৰু চামুচ এখনত ছালফাৰগুড়ি লৈ উত্তাপিত কৰিলে। উদ্ভৱ হোৱা গেছটো তেওঁ এটা পৰীক্ষানল ওভোতাকৈ ধৰি সংগ্ৰহ কৰিলে। তলত দিয়াবোৰৰ লগত গেছটোৰ বিক্ৰিয়া কেনে হ’ব? 2\n(i) শুষ্ক লিটমাছ কাগজ\n(ii) সিক্ত লিটমাছ কাগজ\n(c) লোত মামৰে ধৰা ৰোধ কৰিবলৈ দুটা উপায় উল্লেখ কৰা। 1\n(a) ইলেকট্ৰন স্থানান্তৰৰ জৰিয়তে ছ’ডিয়াম ক্ল’ৰাইডৰ (NaCl) গঠন ব্যাখ্যা কৰা। 2\n(b) NaCl যৌগটোত থকা আয়নসমূহ কি কি? 1\n(c) উভধৰ্মী অক্সাইড কাক বোলে ? উভধৰ্মী অক্সাইডৰ দুটা উদাহৰণ দিয়া। 2\n28. (a) লোহা জোৰা দিয়া সময়ত (welding) অক্সিজেন আৰু ইথাইনৰ মিশ্ৰণ দহন কৰা হয়। ইথাইন আৰু বায়ুৰ মিশ্ৰণ কিয় ব্যৱহাৰ কৰা নহয়? ব্যাখ্যা কৰা। 2\n(b) এষ্টাৰিভৱন বিক্ৰিয়া কি? এছিড অনুঘটনৰ উপস্থিতিত ইথানয়িক এছিডে ইথানলৰ লগত বিক্ৰিয়া কৰিলে উৎপন্ন হোৱা পদাৰ্থটোৰ নাম আৰু গঠন লিখা। 2\n(c) তলৰ যৌগসমূহৰ নাম লিখা। 1\n(i) H—C—C—C—C—C= C—H\n(ii) H—C—C—C= O\n(a) সমগৰ্ণীয় শ্ৰেণী কাক বোলে ? উদাহৰণ দি বুজাই লিখা।\n(b) তলত দিয়া যৌগবোৰৰ গঠন-চিত্ৰ আঁকা।\n(c) যোগাত্মক বিক্ৰিয়া দেখুওৱা দুটা হাইড্ৰ’কাৰ্বনৰ নাম লিখা।\n29. মানুহৰ হূদযন্ত্ৰৰ এটা পৰিস্কাৰ চিহ্নিত দৈর্ঘচ্ছেদৰ চিত্ৰ আঁকা আৰু ইয়াৰ বিভিন্ন কোঠালিৰ মাজেৰে প্ৰবাহিত হোৱা তেজৰ ধাৰাৰ দিশ কাঁড় চিনৰ দ্বাৰা দেখুওৱা আৰু হৃদযন্ত্ৰটোৰ মাজেৰে হোৱা তেজৰ সংবহন এটিৰ চমু বিৱৰণ দিয়া। 5\nসালোক সংশ্লেষণ কি? এই প্ৰক্ৰিয়াত সংঘটিত হোৱা কাৰ্যসমূহ কি কি? উদ্ভিদে কেনেদৰে কাৰ্বন-ডাই-অক্সাইড অৱশোষণ কৰে, লিখা।\n30. 10 cm ফ’কাচ ৰ্দ্ঘ্যেৰ উত্তল লেন্‌ছ এখনৰ মুখ্য অক্ষত লম্বভাৱে 20 mm উচ্চতাৰ বস্তু এটা ৰখা হ’ল। যদি লেন্‌ছ আৰু লক্ষ্যবস্তুৰ মাজৰ দূৰত্ব 15 cm হয়, তেন্তে —-\n(a) প্ৰতিবিম্বৰ প্ৰকৃতি, অৱস্থান আৰু আকাৰ নিৰ্ণয় কৰা।\n(b) প্ৰতিবিম্বৰ বিৱৰ্ধন উলিওৱা।\n2 m ফ’কাচ ৰ্দ্ঘ্যেৰ অৱতল লেন্‌ছ এখনৰ ক্ষমতা নিৰ্ণয় কৰা। 15 cm ফ’কাচ ৰ্দ্ঘ্যৈৰ অৱতল লেন্‌ছ এখনৰ পৰা কিমান দূৰত্বত লক্ষ্যবস্তু এটা ৰাখিলে তাৰ পৰা 15 cm দূৰত্বৰ লেন্‌ছে প্ৰতিবিম্ব এটা গঠন কৰিব? তদুপৰি লেন্‌ছত হোৱা বিবৰ্ধন আৰু প্ৰতিবিম্বৰ প্ৰকৃতি নিৰ্ণয় কৰা।\n31. বন আৰু বন্যপ্ৰাণীসমূহ কিয় সংৰক্ষণ কৰিব লাগে? বৃহৎ নদীবন্ধ নিৰ্মাণৰ ক্ষেত্ৰত থকা তিনিটা প্ৰধান সমস্যাৰ বিষয়ে উল্লেখ কৰা। 5\nআমি আমাৰ সম্পদৰাজিৰ কিয় ব্যৱস্থাপনা কৰিব লাগে? বনাঞ্চল সংৰক্ষণৰ ক্ষেত্ৰত তোমাৰ মতামত লিখা।\n← HSLC Exam Que Paper Science 2018\nHSLC Exam Que Paper Science 2020 →


যৌন সম্পৰ্কৰ বিষয়ে থকা দোমোজা আৰু ভুল ধাৰণাবোৰ!– News18 Assam\nযৌন সম্পৰ্কৰ বিষয়ে থকা দোমোজা আৰু ভুল ধাৰণাবোৰ!\nUpdated:February 11, 2020, 5:16 PM IST\nLast Updated: February 11, 2020, 5:16 PM IST\nআগতে সকলোধৰণৰ যৌনতা সম্পৰ্কীয় কথা বতৰাবোৰ এটা সাধাৰণ অৱধাৰণাৰে আৰম্ভ হৈছিল–কুমাৰীত্বৰ পৰ্যায়। এতিয়া যৌনতাৰ কুশল বাৰ্তা সম্পৰ্কীয় বিষয়বোৰ এটা সামগ্ৰিক আৰু বহল প্ৰেক্ষাপটৰ আওতাত। ইয়াক আখ্যা দিয়া হৈছে যে, যৌনতাৰ আৰম্ভনি বা “sexual debut”।\nবিহাৰত জনসংখ্যা নিয়ন্ত্ৰণৰ এক জৰীপৰ মতে, ১৪.১শতাংশ অবিবাহিত কিশোৰ আৰু ৬.৩শতাংশ কিশোৰীয়ে বিবাহ পূৰ্বৰ যৌন সম্পৰ্কত লিপ্ত হৈছে।\nভাৰতত যৌনতাৰ বিষয়ে কথা পতাটো এতিয়াও সামগ্ৰিক প্ৰেক্ষাপটত এক নিষিদ্ধ বিষয়। যদিহে আপুনি প্ৰাপ্তবয়স্ক নহয় তেনেহ’লে এনে ধৰণৰ কথা আপোনাৰ কাৰণে নহয়! কিন্তু আমি কেতিয়াবা ধৰিব পাৰিছোনে যে, ১৮বছৰৰ তলৰ ব্যক্তিসকলেও যৌন ক্ৰিয়াত লিপ্ত হোৱা নাই বা এইবিষয়ত কোনো ধৰণৰ পোহৰ পোৱা নাই? যদি ভাবিছো তেনেহ’লে সেয়া ভুল ধাৰণা!\nভাৰতত যথেষ্ট সংখ্যক কম বয়সীয়া ল’ৰা–ছোৱালী চুম্বন আৰু জননাংগ স্পৰ্শৰ দৰে লিংগচালনাহীন যৌন অভিজ্ঞতাৰে পুষ্ট। ১৮বছৰ বয়স হোৱালৈ ৫০শতাংশ ছোৱালী যৌন সক্ৰিয় হৈ পৰে।\nবয়সন্ধিঃকালত প্ৰায় সকলোৱে যৌন ক্ৰিয়া আৰু প্ৰজননৰ বিষয়ে অনভিজ্ঞ উৎসৰ পৰা জ্ঞান আহৰণ কৰে। সাধাৰণতে বন্ধু–বান্ধৱ বা ইণ্টাৰনেটৰ পৰা এনেধৰণৰ জ্ঞান বুটলে ল’ৰা–ছোৱালীয়ে। এনেকৈ আহৰণ কৰা বেছিভাগ তথ্য সম্পূৰ্ণ সত্যৰ ওপৰত প্ৰতিষ্ঠিত নহয়। এনে কিছু ভ্ৰান্ত ধাৰণা হৈছে, হস্তমৈথুন আৰু নিশা বীৰ্যপাতৰ ফলত মানুহ নপুংসক হয়, চুমা খালে গৰ্ভৱতী হয়, স্তন হ’লে তাত গাখীৰ থাকেই আদি।\n“আমি একেলগে এখন ক্ৰীড়া একাডেমীত আছো। তাই মোতকৈ ২বছৰ ডাঙৰ। এক স্বাভাৱিক আকৰ্ষণ আমাৰ মাজত আছে, এনেকৈ কাষ চাপি আহি আমি এদিন নিজান ঠাইত চুমা খাও আৰু ইজনে সিজনক স্পৰ্শ কৰো। ইয়াৰ পিছতো এই কাম আমি কৰিছো। মোৰ বয়স সেই সময়ত ১৫।” –সুধীৰ, ২১, ক্ৰীড়াবিদ, ৰোহটাক\nপ্ৰকৃত যৌন সম্ভোগত লিপ্ত নোহোৱাকৈ কেৱল অংগ স্পৰ্শ কৰি আৰু চুম্বন কৰি পোৱা সুখ আন এক ধৰণৰ যৌন ক্ৰিয়া। সাধাৰণতে ভবাৰ দৰে ছোৱালীয়েও হস্তমৈথুন নকৰাকৈ নাথাকে। ল’ৰাৰ দৰে ছোৱালীয়েও হস্তমৈথুন কৰে আৰু প্ৰাকৃতিকভাৱে ক্ষতিহীন এক যৌন সুখ পোৱাৰ প্ৰক্ৰিয়া।\n“মোৰ যেতিয়া ১২বছৰ হৈছিল তেতিয়া মই আৱিষ্কাৰ কৰো যে মোৰ যোনীত আঁঠুৰে ঘৰ্ষণ কৰিলে মই উত্তেজিত হওঁ আৰু মোৰ পেণ্টি তিতি যায়। মোৰ ভাল লাগিবলৈ ধৰে আৰু পিছত মই নিজা প্ৰবৃতিৰে সেই ঠাইত আঙুলী লগাই সুখ ল’বলৈ ধৰো। পৰৱৰ্তী সময়তহে মোক এগৰাকী সম্পৰ্কীয় ভগ্নীয়ে কয় যে, সেয়া হস্তমৈথুন আৰু ইয়াৰ অৰ্থ হৈছে মোৰ শৰীৰে এতিয়া যৌন সম্পৰ্ক বিচাৰিছে। ২০বছৰ বয়সত এজন ল’ৰাৰ সৈতে মোৰ শাৰীৰিক সম্পৰ্ক, মই এতিয়াও যথেষ্ট হস্তমৈথুন কৰো।” –দীপা, (নাম সলনি কৰা হৈছে),২২, নাৰ্ছিং ছাত্ৰী, জামছেদপুৰ।\nএজন ব্যক্তিয়ে আন এজন ব্যক্তিৰ সৈতে লিপ্ত হোৱা আটাইতকৈ সুলভ যৌন ক্ৰিয়া হৈছে চুম্বন। মুখে মুখে চুম্বন কৰি কিছু যৌন উত্তেজনা লাভ কৰে দুয়োজনে। এয়া কেৱল পাশ্চাত্যৰ ধাৰণা নহয়। ‘কামসূত্ৰ’ গ্ৰন্থত চুম্বনৰ বিষয়ে বিশদ বৰ্ণনা আছে। বৰ্তমান যুৱ প্ৰজন্মৰ প্ৰতিনিধিসকলে টিভি আৰু চিনেমা চাই চুমা খাবলৈ লৈছে। ওঠে ওঠে চুমা খোৱাটো পশ্চিমীয়া দেশসমূহত তেনেই সাধাৰণ দৃশ্য আৰু পৰিয়াল বৰ্গৰ সন্মুখতে এই কাম সহজকৈ কৰা হয়।\nআন এক যৌন ক্ৰিয়া হৈছে অৰেল ছেক্স, মুখেৰে জননাংগ স্পৰ্শ কৰি ইয়াত ইজনে আনজনক যৌন সুখ দিয়ে। ইয়াক বিভিন্ন সাংস্কৃতিক চিন্তাধাৰাত লেতেৰা আৰু পাপ আখ্যা দিয়া হৈছে! এই যৌন ক্ৰিয়াৰ ফলত গৰ্ভ হোৱাৰ সম্ভাৱনা নাথাকে যদিও কণ্ডম নোহোৱাকৈ এই কাৰ্যত লিপ্ত হ’লে যৌন সংক্ৰিমত ৰোগ হোৱাৰ আশংকা থাকে।\nবহুতো কম বয়সীয়া ল’ৰা–ছোৱালীৰ মনত এই প্ৰশ্নই দোলা দি থাকে যে, কেতিয়া যৌন সম্পৰ্কত লিপ্ত হ’ব পাৰি। সাধাৰণতে যথেষ্টসংখ্যক ছোৱালীয়ে বিয়াৰ সময়লৈকে যৌন সম্ভোগত লিপ্ত নোহোৱাৰ পোষকতা কৰে যদিও পৰিৱৰ্তিত প্ৰেক্ষাপটত প্ৰকৃত জ্ঞান, সুৰক্ষিত যৌন সম্পৰ্ক আৰু দুয়োজন সংগীৰ মাজত বিশ্বাসযোগ্যতা আৰু বুজাবুজিৰ মাজেৰেহে এই ক্ৰিয়াত লিপ্ত হোৱাৰ পৰামৰ্শ দিয়া হয়। মনত দ্বিধা, সংকোচ আৰু ভয়–ভীতি লৈ যৌন সম্ভোগত লিপ্ত নোহোৱাই ভাল! প্ৰথমবাৰৰ অভিজ্ঞতা সুখকৰ আৰু স্মৰণীয় হওক!\n(লেখিতা পূজা প্ৰিয়ম্বদা হৈছে যৌনতাৰ কুশল বাৰ্তা প্ৰদান কৰা অনলাইন প্লেটফ’ৰ্ম Redwombৰ নিয়মীয়া লেখিকা।)


তাইৰ মাক – বৰ্ণালী ফুকন – ফটাঢোল\nDecember 1, 2017 গল্প\t2 Comments\nতাইৰ মাক – বৰ্ণালী ফুকন\nৰাতিপুৱা পাঁচ বজাৰ পৰা মাকে চিঞৰি গগণ ফালিছে “উঠ ঐ স্কুল নাযাৱ নে কি? কিমান যে শুৱে অ’।মই এই বুঢ়ীয়ে ৰাতিপুৱাতে উঠিলোঁ। উফ! এইজনী, উঠ বুজিছ গৈ এপাক ৰাস্তাটোতে খোজ কাঢ়। গাটো গাহৰীজনীৰ লেখিয়া হৈছেগৈ।”\nবাহিৰত প্ৰচণ্ড ঠাণ্ডা, মাকৰ চিঞৰৰ পৰা ৰক্ষা পাবলৈ তাই কম্বলখনেৰে মূৰটো ঢাকি ল’লে। মাকে বিৰামহীন ভাবে চিঞৰি গৈছে। ধাম ধামকৈ খিৰিকিবোৰ খুলি দিয়াৰ শব্দ হ’ল। “বোলো ঐ! শুনিছনে খিৰিকিকেইখন খুলি দিছোঁ বুজিছ হেৰৌ আনুলুম-বিলোমকে কৰচোন।” ঠাণ্ডা ফেৰফেৰিয়া বতাহ এজাক সোমাই আহিল। পুৱাই খঙটো উঠি আহিল তাইৰ। এই মানুহজনীৰ পৰা উপায় নাই, ৰাতিপুৱাৰ আমেজকণ ল’বলৈ নিদিয়ে। ক’ত পাই বাৰু ইমান এনাৰ্জি। আকৌ মাকৰ মাত ভাহি আহিল “দেখিছ ফুকনৰ ঘৰৰ বোৱাৰী কিমান আটিল, লোকে এইকণি ভাত খায় আৰু আমাৰজনীয়ে কাঁহীয়ে কাঁহীয়ে খাই গোনা ম’হটোৰ দৰে হৈছে। ঐ, উঠ অ’! কিমান চিঞৰিম আৰু,জীয়াই জীয়াই মাৰিবি তহঁতে বুজিছ। মোৰনো এনেই হাৰ্টৰ অসুখ হৈছেনে। কৰ ঐ কপাল ভাটিকে কৰ, হাতীৰ সমান পেটটো কমিব বুজিছ।” অলপ পিছতে টিভিটো বজাৰ শব্দ শুনা পালে তাই, লগে লগে ভাহি আহিল “অনোলোম বিলোম প্ৰাণায়াম বহুত মহত্ব পূৰ্ণ হে, কৰ’ কৰ’ মত ৰোক’ ভায়ো ঔৰ বেহনো আনোলোম বিলোম প্ৰণায়াম কিজিয়ে।” খঙটো আৰু জোৰত উঠি আহিল তাইৰ। মুখেৰে ৰামদেৱকে ভোৰভোৰালে “মৰা বুঢ়াটো পোৱাৰ মোৰ টোপনি হৰণ কৰিবলৈ ওলালে আৰু।” “হেৰৌ মই খোজকাঢ়ি আহোঁ তই ৰুটিখিনি বনা। মই এই বুঢ়া দেহাৰে নোৱাৰোঁ আৰু সকলো সহ্য কৰিব বুজিছ।” মাকে তাই কেঁটকুট নকৰা দেখি ব্ৰহ্মাস্ত্ৰ প্ৰয়োগ কৰিলে। তেওঁ এইষাৰ কৈ সদায় ওলাই যায় আৰু যেতিয়া তেওঁ ঘুৰি আহে তেতিয়া জীয়েকৰ চাহ বনোৱা প্ৰায় শেষ হ’বলৈ হয়। তেওঁ আহি পাইয়ে বাহিৰৰ চকীখনত বহিলৈ ৰামদেৱৰ বচন পুৰণ কৰাত লাগে। প্ৰথম অৱস্হাত তাই ও ও ও কৈ নাক আৰু ডিঙিৰ পৰা ওলোৱা বিকৃত আৱাজত চক খাই দৌৰি আহিছিল আৰু চকু মুদি অদ্ভুত আৱাজৰ সৃষ্টি কৰা মাকৰ গাত ধৰি লৰাই দি সুধিছিল “কি হ’ল, কি হ’ল তোৰ মা,চকু কিয় নেমেল?” মাকে চকুকেইটা ঘোপাকে ধৰি তাইক যেতিয়া ক’লে “তোকতো কৰিবলৈ কৈ কৈ ভাগৰি গ’লো, এতিয়া মই কৰিলত ইতিকিং কৰিবলৈ আহিছ? নহ’ব বুজিছ মই এই জনমত শান্তি নাপাওঁ আৰু।” তেতিয়াহে তাই বুজি পালে অ, এইবোৰ ৰামদেৱৰ কৃপাৰহে ফল। ধেই! ওচৰ চুবুৰীয়াৰ ঘৰত সন্ত্ৰাসৰ সৃষ্টি হয় বুলিহে ক’লো। জানো যি কৰ কৰ পায়। পৰিস্হিতি বিপদজনক যেন হোৱা দেখি তাই তাৰ পৰা ছত্ৰভংগ দিবলৈ লৈ আকৌ কৈ গ’ল “কৰ কৰ বুজিছ মা, তোৰ এই ৰামদেৱেও বিকৃত আৱাজেৰে কিবা এটা কৰি আছে, কৰ কৰ তইও লাগি যা।” ইতিমধ্যে তাই ল’ৰালৰিকৈ চাহ বনাই আনি টেবুলত সজাই দিলে। “মা, ব্যায়াম কৰা হ’লে চাহ খাই লবিহি।” তাই আলু ভাজিকণলৈ ৰুটিখন মুখলৈ নিবলৈ লওঁতেই মাকে কৈ উঠিল “হেৰৌ এটা কথা নহয়, এই আলুবোৰযে ফ্ৰাই কৰি খাইছ জাননে এটুকুৰা আলু ফ্ৰাইৰ পৰা কিমান কলেষ্ট্ৰ’ৰেল বাঢ়িব পাৰে?” “আজি থাওক আৰু মা কালিৰ পৰা নাখাওঁ দে।” তাই ৰুটিখন খালে যদিও কিবা সোৱাদ নাপালে। কলেষ্ট্ৰ’ৰেল আৰু ফেটচ্ শব্দ দুটাই তাইৰ মগজত জঁ‌ট পকাই থাকিল।চাহকাপ মুখলৈ নি মাক থমকি ৰ’ল। প্ৰশ্নবোধক দৃষ্টি নিক্ষেপ কৰি তাইক সুধিলে, “তই বাৰু চাহপাতখিনি আগতে ধুই লৈছিলিনে?” তাইৰ অভ্যাস চাহ বকাৰ আগতে চাকনিৰ চাহখিনি গৰম পানীৰে এবাৰ ধুই লোৱাৰ। “অ ধুই দিলোঁ।” “সচাঁকৈ ধুই দিলি নে?কেনেকৈ ধুলি? বাতিটোত চাকনিখন ডোবাই ডোবাই ধুইছিলি নে?” “নাই” বুলি তাই ক’বলৈহে পালে, মাকে চাউট কৈ উঠি গৈ আগৰ চাহ দুকাপ পেলাইদি নতুনকৈ চেঁচা ৰং নোহোৱা দুকাপ চাহ বনাই আনিলেগৈ। “মা, ইমান চেঁচা ৰং নোহোৱা চাহ যে।” “হ’ব দে আজি এনেকৈয়ে খাচোন। কালিৰ পৰা মই যেনেকৈ দেখুৱালোঁ তেনেদৰে চাহপাতখিনি ধুইলৈ বনাবি বুজিছ।”\nসিহঁ‌তৰ ঘৰত ৰাতিপুৱাৰ উশাহটোৰ পৰা ৰামদেৱৰ নামেৰে আৰম্ভ হয়। যেনেকৈ ৰাতিপুৱা ৰামদেৱৰ আটাৰ সৈতে তেখেতৰ তৈয়াৰী তেলৰ ৰুটি তেখেতেই তৈয়াৰ কৰা বুটৰ ডাইল বা কাবুলি চানাৰ ঘুগনি। মা-মচলাও তাইৰ ঘৰত ৰামদেৱৰ তাৰ পৰাই আহে। বাৰ্গাৰ আৰু ব্ৰেড, পিজ্জা আৰু তন্দুৰি খাবলৈ কেনে আছিল সেয়া এতিয়া সোঁ‌ৱৰণি মাথো। ৰাম দেৱৰ কৃপাত সেইবোৰৰ আকাৰ আকৃতিও প্ৰায় পাহৰণিৰ গৰ্ভত। তাই ভালদৰে জানে মাকে গম পালে এখন যুক্তি তৰ্কৰ সৃষ্টি হ’ব। যিটো কৰি মুঠেই লাভ নাই। তাইৰ সকলো যুক্তিৰ বিপৰীতে কাটিবলৈ তেওঁৰ ওচৰত চায়েন্স মেগাজিনৰ উত্তৰ মজুত আছে। আৰু কেনেবাকৈ তৰ্কত হৰা যেন পালে “তহঁত বেচি জ্ঞানী মানুহ আমি চায়েন্স মেগাজিন পঢ়িহে কৈছোঁ” বুলি মুখখন এপাচি মান ফুলাই থ’ব দিনটোলৈ। গতিকে তাই আজিকালি মাকে যেনেকৈ বিচাৰে তেনেকৈয়ে চলিব বিচাৰে। মিছাতে অশান্তিখন গোটাই ল’বলৈ তাইৰো মন নাযায়। এদিনৰ কথা তাই তেতিয়ালৈ বিচনা এৰা নাই, হঠাত সিংহই ডিঙিৰে কৰা আৱাজৰ শব্দত সাৰ পাই গ’ল তাই।কিনো যা তা সপোন দেখোঁ বুলি চকুটো মুদিবলৈ লওতেই আকৌ মাতটো কাষৰ বিচনাখনৰ পৰাই ভাহি অহা শুনি তাই জাপ মাৰি উঠি বহিল। ভয়ে ভয়ে কাষৰ বিচনাখনলৈ চাই দেখে কাষৰ মাৰোৱাৰী সম্প্ৰদায়ৰ মানুহ এগৰাকীয়ে মাকৰ বিচনাখনত বহি সিংহৰ দৰে টেটুফলা চিঞৰ দি ডিঙিৰে মাত উলিয়াবলৈ যত্ন কৰি আছে। কাষত মাকে তেওঁৰ সৈতে সমস্বৰে সিংহৰ দৰে চিঞৰিবলৈ উৎসাহ প্ৰদান কৰি থকা দেখি তাইৰ বুজিবলৈ বাকী নাথাকিল এইটো এটা ৰামদেৱৰ কচৰৎ।\nঘড়ীটোলৈ চাই তাই ল’ৰালৰিকৈ উঠি গৈ গা ধুবলৈ পানী পাতি দিলেগৈ। ঠাণ্ডা পানীৰে গা ধোৱা বোলে মানা মাকৰ মতে, ৰামদেৱে কোৱাই হ’ব চাগে। তাই মনতে ভাবিলে পানী গৰম হয় মানে ম’বাইলটো এবাৰ চোৱা যাওঁক, এই বুলি ম’বাইলটো লৈছিলহে ক’ৰ পৰা যে মাক আহি কাষত থিয় হ’লহি গমেই ধৰিব নোৱাৰিলে।তাইৰ কাণ্ড দেখি মাকে চিঞৰি উঠিল “হেৰৌ স্কুল নাযাৱ নেকি? ম’বাইল লৈ বহিলি যদি হৈ গ’ল আৰু আজি।” মাকৰ চিঞৰত য’ৰে ম’বাইল ত’তে থৈ তাই পাকঘৰ পালেগৈ। মাকে কৈয়ে গ’ল “তই বুঢ়ীজনীয়ে ম’বাইলটো পিটিকি দেখুৱালে বাকীবোৰলৈ কি থাকিব, নাজানো দেই তই ল’ৰা-ছোৱালীক কি শিকাবি।” বেচেৰী মাকজনীয়ে তাইক সেই পোন্ধৰ –ষোল্ল বছৰীয়া কণমানিজনী বুলিয়ে ভাবি আছে। তাইৰ যে এখন ঘৰ আছে চাকৰি কৰিব পৰা ল’ৰা আছে সেয়া তেওঁ কেতিয়াবা সম্পূৰ্ণ ৰূপে পাহৰি পেলায়। তাই পানীখিনি লৈ বাথৰুমত সোমালগৈ। তাই কাপোৰ পিন্ধি ওলাই মানে ঘড়ীটোত সদায়ে আঠ বাজে। ন বজাৰ আগে আগে স্কুল সোমালেই হয়, এতিয়াও তাইৰ হাতত পঞ্চল্লিছ মিনিট বাকী। মাকৰ মাতটো তলৰ পৰা ভাহি আহিল “বটলৰ পুৰণি পানীখিনি লৈ নাযাবি, মই চায়েন্স মেগাজিনত পাইছিলো প্লাষ্টিকৰ বটলৰ পুৰণি পানী খোৱা মানা, স্বাস্হ্যৰ বাবে হানিকাৰক।” তাই সদায় কৰাৰ দৰে প্লাষ্টিকৰ বটলৰ পানীখিনি পেলাইদি নতুন পানী ভৰাই ল’লে। ওলাই যোৱাৰ আগতে মাকে পিছফালৰ পৰা চিঞৰিলে, ”হোটেলৰ পৰা যিহকে তিহকে আনি নাখাবি, তোৰ লিভাৰটো এনেই বেয়া।টিফিনটোকেনো লৈ নাযাৱ কিয়?” আচৰিত হ’ল তাই, কেনেকৈযে মাকে তাইৰ পেটৰ ভিতৰত কি হৈ আছে গম পায়। গেটৰ মুখত থিয় হৈ ইফালে সিফালে চাই অশোকক দেখা নাপাই ফোনটো উলিয়াই ফোন নং লগালে অশোকলৈ। “আহ আকৌ জলদি।” মাকে পিছফালৰ পৰা কোৱা শুনিলে, “তাক কিয় সদায় ফোন কৰি কৰি মাতিব লাগে হা?” ইতিমধ্যে অশোক ৰিক্সালৈ আহি পাইছিলহি। ল’ৰালৰিকৈ তাই ৰিক্সাত উঠিলগৈ।\nস্কুলৰ পৰা আহি পাইছে তাই, পিয়াহত অণ্ঠ কণ্ঠ শুকাই গৈছে। গিলাচত পানী বাকিলৈ মুখলৈ নিবলৈ লৈছেহে মাকে চিঞৰিলে, “সেইয়া সেইয়া কৈ কৈ শিকাব নোৱাৰিলো ঐ ছোৱালীজনীক, হেৰৌ বহি পানী খাবি থিয় হৈ খালে ভৰিৰ বিষ হয় কিমান ক’ম আৰু। পিছত কোঙা হৈ পৰি থাকিবি।” উপাই নাই অগত্যা তাই বহি ল’লে চকীখনত, নহ’লে পানী গিলাচ খোৱা নহ’ব। বৰ ভোক লাগিছে, ল’ৰালৰিকৈ মুখ হাত ধুই তাই মাকে বাঢ়ি দিয়া ভাত গৰাহ মুখলৈ নি পানী গিলাচ বাকি ল’লে। লগে লগে মাকে “হৈ হৈ কি কৰ কি কৰকৈ চিঞৰি উঠিল।” “কি কৰিলোঁ আকৌ” আচৰিত হৈ সুধিলে তাই। “এহ ভাতৰ মাজত পানী খালে হজম নহয়, কিমান ক’ম আৰু। তহঁতে মাৰক মানুহ” বুলি আৰম্ভ কৰোঁ‌তেই তাই ল’ৰালৰিকৈ কৈ উঠিল হ’ব হ’ব পাহৰিয়ে গৈছিলোঁ পাই, হ’ব দে আধা ঘণ্টাৰ পিছত খাম। তাই দুপৰিয়া অলপ বিচনাখনত দীঘল দিয়ে, আজি কিবা মন নগ’ল পৰিব। লেপটপটো লৈ কিবা এটা লিখিবলৈ লৈ মাকলৈ চালে, “লেপটপ উলিয়ালিযে? চকুটোকো ৰেষ্ট লাগে বুজিছ।” উপায় নাপাই লেপটপ সামৰি তাই বিচনাখনত দীঘল দি থাকোতে কেতিয়ানো টোপনি গ’ল গমেই নাপালে।সপোনত তাই নিজকে ৰামদেৱ বাবাৰ সন্মুখত আৱিস্কাৰ কৰিলে,আনুলুম বিলুম ,কপাল ভাটি কৰি থকা। এপাকত হুৱাটচ এপত ভাইৰেল হোৱা ৰামদেৱৰ স্বচ্ছ ভাৰত চেণ্ডেলযোৰলৈ মনত পৰি ওলাই আহিব লোৱা হাঁহিটো যেনেতেনে টিপি থৈ ৰামদেৱৰ কথালৈ মনোযোগ দিওতেই হঠাত ৰামদেৱ উঠি এনেকুৱাকৈ জঁ‌পিয়াবলৈ ধৰিলে তেখেতৰ চুলি খোল খাই গ’ল।তথাপি তেওঁ ক্ষান্ত হোৱা নাই, তাকে দেখি তাত উপস্হিত সকলোৱে জঁ‌পিয়াবলৈ ল’লে লগতে তাইও জঁ‌পিয়াবলৈ লওতেই তাই সাৰ পাই ধৰমৰাই উঠিল, উৱা! তাই দেখুন বিচনাতে এতিয়াও।\nমাক ওচৰৰ যাৰে ঘৰলৈ যায় মুঠতে সন্ত্ৰাসৰ সৃষ্টি কৰি থৈ আহে। পৰা পক্ষত আনৰ ঘৰলৈ গ’লে মাকে চাহ-তাহ খাবলৈ নিদিলেই ভাল পায়। কেনেবাকৈ কোনোবাই যদি কচ্ছোৱা বা লিকুইডেটৰ জাতীয় কিবা জ্বলাই তেনেহ’লে গৈ পাই সেইটো অফ কৰাই দি সেইটো স্বাস্হ্যৰ বাবে কিমান হানিকাৰক তাৰ ওপৰত এটি চমু বক্তৃতা দি লয়। কোন বেমাৰত হাতৰ কি পইণ্ট টিপিব লাগিব সেই বিষয়ে অৱগত কৰাই উঠিয়ে, কোনটো আসন সকলোৰে বাবে প্ৰশস্ত তাক শিকাই এটা সৰুকৈ মডেল ক্লাছেই লৈ পেলায়। আৰু কেনেবাকৈ যদি কোনোবা বেমাৰী সেই ঘৰত আছে বুলি গম পায়, শুই থকা বেমাৰীকো শুৱাপাটিৰ পৰা উঠাই বিভিন্ন কচৰৎ কৰাই বিচনা লোৱা মানুহটোক বহোৱাই থৈ আহে। তাৰ পিছত খাতিয়ান লয় কি কি খাদ্য খায়।কেনেবাকৈ গাখীৰৰ সৈতে নিমখিয়া খাই নেকি বা ব্ৰইলাৰ হাঁহ ছাগলী কিবা খাই যদি তাৰ পৰা হ’ব পৰা সাম্ভাব্য কিছুমান টান টান শব্দৰে এনে কিছুমান বেমাৰৰ নাম ক’ব যে শুনা জনে সেইদিনাৰ পৰাই কাণত ধৰে তেনে বস্তু নাখাও বুলি।\nএবাৰ স্বচ্ছ অভিযানৰ নামত জ্বলোৱা পলিথিনৰ বিৰুদ্ধে হুংকাৰ দি উঠিছিল পৰিৱেশ দূষিত হৈছে বুলি। কিন্তু তেওঁৰ হুংকাৰ শুনে কোনে? কতই চাগে ইতিকিং ভৰা কথা কৈছিল তেওঁৰ পিছত, কতই টিটকাৰি দিছিল। কিন্তু তেওঁ সেইবোৰ কাণ কৰা মানুহ নহয় আৰু দেই। তাই মানা কৰিলে কয় “সত্যটো ক’মেই, মই ৰাজনীতিজ্ঞ নহয় দেই জানিবি, কাৰোবাৰ মন ভাল লগাবলৈ মই অন্যায়বোৰ, কাৰোবাৰ বিপদ হোৱাবোৰ চাই থাকিব নোৱাৰো। ক’ব লগীয়াটো ক’মেই।” মানুহক সজাগ কৰাটো তেওঁৰ কৰ্তব্য বুলি ভাবে। কোনোবাই হাঁহিছে ইতিকিং কৰিছে এইবোৰ লৈ তিলমাত্ৰ মূৰ নঘমায়। শব্দ প্ৰদূষণ হ’লেও তেওঁ তীব্ৰ প্ৰতিবাদ কৰি উঠে। এবাৰ ওচৰতে হোৱা বিহু কমিটিৰ চাউণ্ড বক্সৰ অত্যাচাৰত তাইৰ মাক ষ্টেজলৈ উঠি গৈ মাইকটো উদ্যোক্তাৰ পৰা কাঢ়িলৈ উদ্দাত্ত কণ্ঠৰে চিঞৰি উঠিছিল শব্দ প্ৰদূষণ বিৰুদ্ধে। মুঠতে তেওঁক বাগি দিবলৈ তাইৰতো নাইয়ে ওচৰ-চুবুৰীয়াৰো সাহস নাই।তেওঁৰ প্ৰতি অনুগত্য প্ৰকাশ কৰি এচামে ৰামদেৱৰ শিবিৰলৈ গতি কৰা দেখিলে তেওঁ আত্মসন্তুষ্টিৰ হাঁহি মাৰে। ছোৱালীক নোৱাৰিলে কি হ’ল,বাকী দহজনকতো বলে পাৰিছে।\n« এক আছিল বুঢ়া-বুঢ়ী – মাধুৰিমা ঘৰফলীয়া\nসংখ্যাটোৰ আঁৰৰ কথা – জীমনি গগৈ »\nবৰ ভাল লাগিল। অভিনন্দন জনালোঁ


কাইলৈৰ পৰা ৪ দিন একেলগে বন্ধ থাকিব বেংক, সোনকালে কৰক জৰুৰী কাম... ৷ SBI Holiday, State Bank of India Holiday, Punjab National Bank Holiday, PNB Holiday, Bank of Baroda Holidays, BOB Holidays, Indian Bank Holidays, Union Bank of India Holiday, Union Bank Holiday, ICICI Bank Holiday, HDFC Bank Holiday, Canara Bank Holiday, Axis Bank Holiday, Yes Bank Holiday.– News18 assam\nHome » photogallery » business »Bank Holidays: কাইলৈৰ পৰা দেশৰ এইসমূহ ঠাইত একেৰাহে ৪ দিনলৈ বন্ধ থাকিব বেংক ! আজিয়েই কৰি লওক গুৰুত্বপূৰ্ণ কাম-কাজ...\nBank Holidays: কাইলৈৰ পৰা দেশৰ এইসমূহ ঠাইত একেৰাহে ৪ দিনলৈ বন্ধ থাকিব বেংক ! আজিয়েই কৰি লওক গুৰুত্বপূৰ্ণ কাম-কাজ...\nBank Holiday: কাইলৈ ২৮ আগষ্টৰ পৰা ৩১ আগষ্টলৈ বেংক বন্ধ থাকিব। অৱশ্য়ে ঠাই ভেদে বন্ধৰ সূচী বেলেগ বেলেগ।\n| August 27, 2021, 08:36 IST\nএই সপ্তাহত চাৰিদিন বন্ধ থাকিব বেংক। সোনকালেই কৰক জৰুৰী কাম-কাজ। সাংকেতিক ছবি।\nReserve Bank of Indiaৰ বন্ধৰ তালিকা অনুসৰি কেন্দ্ৰীয় বেংকসমূহ আগষ্ট মাহত ১৫ দিন বন্ধ থাকে। সাংকেতিক ছবি ৷\nসময় যোৱাৰ লগে লগে, বন্ধৰ দিন ক্ৰমান্বয়ে সমাপ্ত হৈছে। এই মাহৰ ২৮ আগষ্টৰ পৰা ৩১ আগষ্টলৈ বেংক বন্ধ থাকিব। সাংকেতিক ছবি।\nঅৱশ্যে, এই সময়ছোৱাত অনলাইন বেঙ্কিং আৰু এটিএম সেৱা কাৰ্যকৰী হ'ব। আৰবিআইৰ তালিকাত বিভিন্ন ৰাজ্যৰ বাবে বিভিন্ন বন্ধৰ তালিকা দিয়া হৈছে। সাংকেতিক ছবি।\nসেই অনুসৰি, এই সপ্তাহত চাৰি দিনৰ ছুটি ঠিক কৰা হৈছে। সকলো ৰাজ্যৰ বাবে বন্ধৰ দিন একে নহয়। সাংকেতিক ছবি ৷Long queues formed outside banks in India as they reopened for the first time since the government's shock decision to withdraw the two largest denomination notes from circulation. / AFP PHOTO / MONEY SHARMA\nবন্ধৰ সম্পূৰ্ণ বিৱৰণ চাওঁ আহক। সাংকেতিক ছবি।\n২৮আগষ্ট চতুৰ্থ শনিবাৰে বন্ধ থাকিব। সাংকেতিক ছবি।\n২৯ আগষ্ট ২০২১ দেওবাৰে বেংক বন্ধ থাকিব। সাংকেতিক ছবি।\n৩০ আগষ্ট শনিবাৰে জন্মাষ্টমী/কৃষ্ণ জয়ন্তীত আহমেদাবাদ (Ahmedabad), চণ্ডীগড় (Chandigarh), চেন্নাই (Chennai), দেৰাদুন (Dehradun), জয়পুৰ (Jaipur), জম্মু (Jammu), কানপুৰ (Kanpur), লক্ষ্ণৌ (LUcknow), পাটনা (Patna), ৰায়পুৰ (Raipur), ৰাচী(Ranchi), শ্বিলং (Shelong), ছিমলা (Shimla), শ্রীনগৰ (Srinagar), গেংটক (Gangtok) এই বিভিন্ন ঠাইৰ বেংক বন্ধ থাকিব। সাংকেতিক ছবি।\n৩১ আগষ্ট ২০২১ শ্রীকৃষ্ণ জন্মাষ্টমীৰ বাবে হায়দৰাবাদত (Hyderabad) বেংক বন্ধ থাকিব ৷ সাংকেতিক ছবি ৷


আন্তঃৰাষ্ট্ৰীয় ন্যায়ালয় - অসমীয়া ৱিকিপিডিয়া\nআন্তঃৰাষ্ট্ৰীয় ন্যায়ালয় বা বিশ্ব ন্যায়ালয় বা আন্তঃৰাষ্ট্ৰীয় ন্যায়বিচাৰ আদালত (ইংৰাজী: International Court of Justice) হৈছে ৰাষ্ট্ৰসংঘৰ চূড়ান্ত ন্যায়পালিকা। ৰাষ্ট্ৰ সমূহৰ মাজৰ মতানক্য সমাধান কৰা আৰু ৰাষ্ট্ৰসংঘ আৰু ইয়াৰ অংগ সমূহক আইনী পৰামৰ্শ প্ৰদান কৰা ইয়াৰ মুখ্য কাৰ্য। ৰায় আৰু বিচৰাৰ যোগেদি আন্তঃৰাষ্ট্ৰীয় ন্যায়ালয়ে আন্তৰ্জাতিক আইনৰ উৎস হিচাপে কাম কৰে।\nআন্তঃৰাষ্ট্ৰীয় ন্যায়ালয়ৰ ছীল\n১৯৪৫ (১৯৪৬ চনত আন্তঃৰাষ্ট্ৰীয় স্থায়ী ন্যায়বিচাৰ আদালত ভংগ হৈছিল)\nবিশ্বব্যাপী (ৰাষ্ট্ৰসংঘৰ সকলো সদস্য ৰাষ্ট্ৰ)\nদা হেগ, নেদাৰলেণ্ড\n52°05′11.8″N 4°17′43.8″E / 52.086611°N 4.2955°E / 52.086611; 4.2955স্থানাংক: 52°05′11.8″N 4°17′43.8″E / 52.086611°N 4.2955°E / 52.086611; 4.2955\nআন্তঃৰাষ্ট্ৰীয় ন্যায়ালয় বিধি\nআব্দুলকাৱাই ইউচুফ (অধ্যক্ষ)\n৬ ফেব্ৰুৱাৰী ২০১৮\nমুখ্য পদ উকলিব\n৫ ফেব্ৰুৱাৰী ২০২১\nছুৱে হেনকিন (উপাধ্যক্ষ)\nআন্তঃৰাষ্ট্ৰীয় ন্যায়ালয়ৰ পূৰ্বসূৰী হৈছে আন্তঃৰাষ্ট্ৰীয় স্থায়ী ন্যায়বিচাৰ আদালত। ১৯২০ চনত স্থাপিত হোৱা ৰাষ্ট্ৰসংঘৰ পূৰ্বসূৰী জাতিসংঘয়ে ১৯২২ চনত আন্তঃৰাষ্ট্ৰীয় স্থায়ী ন্যায়বিচাৰ আদালত স্থাপন কৰিছিল। দ্বিতীয় বিশ্বযুদ্ধৰ পিছত জাতিসংঘ আৰু আন্তঃৰাষ্ট্ৰীয় স্থায়ী ন্যায়বিচাৰ আদালত দুয়ো ভংগ হৈছিল। আন্তঃৰাষ্ট্ৰীয় ন্যায়ালয়ৰ বিধি ইয়াৰ পূৰ্বসূৰী আন্তঃৰাষ্ট্ৰীয় স্থায়ী ন্যায়বিচাৰ আদালতৰ পৰা আহিছে। ১৯৪৬ চনত আন্তঃৰাষ্ট্ৰীয় স্থায়ী ন্যায়বিচাৰ আদালত ভংগ হয় যদিও ইয়াৰ ৰায়দান সমূহ বাহাল থাকে। ৰাষ্ট্ৰসংঘৰ সকলো সদস্য ৰাষ্ট্ৰয়ে আন্তঃৰাষ্ট্ৰীয় ন্যায়ালয় বিধি মানি চলে।\nআন্তঃৰাষ্ট্ৰীয় ন্যায়ালয়ৰ ১৫ জন ন্যায়াধীশ ৰাষ্ট্ৰসংঘৰ সাধাৰণ সভা আৰু নিৰাপত্তা পৰিষদে ৯ বছৰ কাৰ্যকালৰ বাবে নিৰ্বাচিত কৰে। ইয়াৰ মুখ্য কাৰ্যালয় নেদাৰলেণ্ডৰ দা হেগ চহৰৰ পীচ পেলেচ বা শান্তিৰ মহলত অৱস্থিত। ই ৰাষ্ট্ৰসংঘৰ একমাত্ৰ মুখ্য অংগ যাৰ মুখ্য কাৰ্যালয় নিউয়ৰ্কত অৱস্থিত নহয়। ইয়াৰ অধিকাৰীক চৰকাৰী ভাষা ইংৰাজী আৰু ফৰাছী।\n2.1 বৰ্তমানৰ ন্যায়াধীশ সকল\nনেদাৰলেণ্ডৰ দা হেগ চহৰত অৱস্থিত পিচ পেলেচ বা শান্তিৰ মহল, আন্তঃৰাষ্ট্ৰীয় ন্যায়ালয়ৰ মুখ্য কাৰ্যালয়\n১৯৪৫ চনত ৰাষ্ট্ৰসংঘ চাৰ্টাৰৰ আধাৰত স্থাপিত আন্তঃৰাষ্ট্ৰীয় ন্যায়ালয়ে ১৯৪৬ চনৰ পৰা স্থায়ী আন্তঃৰাষ্ট্ৰীয় ন্যায় বিচাৰ আদালতৰ উত্তৰসুৰী হিচাপে কাৰ্যক্ৰম আৰম্ভ কৰে। আন্তঃৰাষ্ট্ৰীয় ন্যায়ালয়ৰ আইনী বিধি ইয়াৰ পূৰ্বসূৰীৰ সৈতে প্ৰায় একে।\nৰাষ্ট্ৰসংঘৰ সকলো সদস্যৰাষ্ট্ৰ ইয়াৰ অন্তৰ্ভূক্ত হোৱাৰ বাবে আন্তঃৰাষ্ট্ৰীয় ন্যায়ালয়ে এক বিশাল ক্ষেত্ৰ লাভ কৰিছে। তদুপৰি ই অন্যান্য ন্যায়িক কাৰ্যৰ লগত জড়িত। আন্তঃৰাষ্ট্ৰীয় ন্যায়ালয়ে আমেৰিকা যুক্তৰাষ্ট্ৰয়ে নিকাৰগুৱাৰ বিৰুদ্ধে যুদ্ধ ঘোষণা কৰা কাৰ্যক আন্তৰ্জাতিক আইন ভংগৰ অভিযোগত আমেৰিকাৰ বিপক্ষে ৰায়দান কৰাৰ পিছৰ পৰা ১৯৮৬ চনত ইয়াৰ ৰায় আইন মতে বাধ্য নোহোৱা হল আৰু ৰাষ্ট্ৰসংঘৰ সুৰক্ষা পৰিষদৰ বিবেচনাৰ আওতাত সোমাল। ৰাষ্ট্ৰসংঘ চাৰ্টাৰৰ পঞ্চদশ অধ্যায়ৰ মতে ৰাষ্ট্ৰসংঘৰ সুৰক্ষা পৰিষদে আন্তঃৰাষ্ট্ৰীয় ন্যায়ালয়লৰ ৰায়দানক বাধিত কৰোৱাৰ ক্ষমতা আৰোপিত কৰা হৈছে। পিছে ৰাষ্ট্ৰসংঘৰ পাঁচ স্থায়ী সদস্যয়ে ভেট' প্ৰয়োগ কৰি ইয়াৰ ৰায়দান অমান্য কৰিব পাৰে। নিকাৰগুৱা আৰু আমেৰিকাৰ বিবাদত আমেৰিকায়ে ভেট'ৰ প্ৰয়োগ কৰিছিল।\nআন্তঃৰাষ্ট্ৰীয় ন্যায়ালয়ত ১৫ গৰাকী স্থায়ী ন্যায়াধীশ থাকে। ৰাষ্ট্ৰসংঘৰ সাধাৰণ সভা আৰু সুৰক্ষা পৰিষদৰ সদস্য ৰাষ্ট্ৰসকলে এইসকল ন্যায়াধীশক নিৰ্বাচন কৰে। ন্যায়াধীশ সকল ৯ বছৰ কাৰ্যকালৰ বাবে নিৰ্বাচিত হয় আৰু প্ৰয়োজন সাপেক্ষে পুনঃনিৰ্বাচিত কৰাও হয়। যদি পদবীত অধিষ্ঠিত অৱস্থাত কোনো ন্যায়াধীশৰ মৃত্যু হয় তেন্তে সেই পদ পূৰাবলৈ তেওঁৰ ৰাষ্ট্ৰৰ পৰায়ে আন এগৰাকী ন্যায়াধীশক নিযুক্তি দিয়া হয়। প্ৰতি তিনিবছৰৰ মূৰে মূৰে ইয়াৰ এক তৃতীয়াংশ অৰ্থাৎ পাঁচ গৰাকী ন্যায়াধীশৰ পদৰ বাবে নিৰ্বাচন অনুষ্ঠিত হয়। আন্তঃৰাষ্ট্ৰীয় ন্যায়ালয়ৰ ন্যায়াধীশৰ বাচনি আন্তঃৰাষ্ট্ৰীয় ন্যায়ালয় আইনৰ অনুচ্ছেদ ৪ ৰ পৰা ১২ ৰ আধাৰত অনুষ্ঠিত হয়। কিছুমান বিবাদত আন্তঃৰাষ্ট্ৰীয় ন্যায়ালয়ে অস্থায়ী ন্যায়াধীশক বিচাৰ প্ৰক্ৰিয়াত অংশগ্ৰহণ কৰিবলৈ অনুমতি প্ৰদান কৰে। বিবাদিত ৰাষ্ট্ৰসমূহে নিজৰ বিবাদ নিষ্পত্তিৰ বাবে এগৰাকী ন্যায়াধীশ নিজৰ ফালৰ পৰা মনোনীত কৰাৰ অধিকাৰ লাভ কৰিছে। কিন্তু যদি সেই ৰাষ্ট্ৰৰ স্থায়ী ন্যায়াধীশ ইতিমধ্যে থাকিলে এনে সুবিধা প্ৰদান কৰা নহয়। সেয়ে কেতিয়াবা ইয়াৰ বিবাদ সমূহৰ বিচাৰ প্ৰক্ৰিয়াত ১৫ জনৰ ঠাইত ১৭ জন ন্যায়াধীশে শুনানি গ্ৰহণ কৰে।\nবৰ্তমানৰ ন্যায়াধীশ সকলসম্পাদনা কৰক\n২২ জুন ২০১৮ অনুসৰি আন্তঃৰাষ্ট্ৰীয় ন্যায়ালয়ৰ বৰ্তমানৰ ন্যায়াধীশ সকল হ'ল:\nছোমালিয়া অধ্যক্ষ* ২০০৯ ২০২৭\nচীন উপাধ্যক্ষ* ২০১০ ২০২১\nশ্ল'ভাকিয়া সদস্য ২০০৩ ২০২১\nফ্ৰান্স সদস্য ২০০৫ ২০২৭\nমৰক্কো সদস্য ২০০৬ ২০২৪\nএণ্টনিঅ' এগোষ্ট' কেনকাড' ট্ৰিনদাডে\nব্ৰাজিল সদস্য ২০০৯ ২০২৭\nআমেৰিকা যুক্তৰাষ্ট্ৰ সদস্য ২০১০ ২০২৪\nইটালী সদস্য ২০১২ ২০২১\nউগাণ্ডা সদস্য ২০১২ ২০২১\nভাৰত সদস্য ২০১২ ২০২৭\nপেট্ৰিক লিপটন ৰবিনছন\nজামাইকা সদস্য ২০১৫ ২০২৪\nঅষ্ট্ৰেলিয়া সদস্য ২০১৫ ২০২৪\nৰাছিয়া সদস্য ২০১৫ ২০২৪\nলেবানন সদস্য ২০১৮ ২০২৭\nজাপান সদস্য ২০১৮ ২০২১\nবেলজিয়াম ৰেজিষ্ট্ৰাৰ ২০১৯ ২০২৬\n↑ Koh, Steven Arrigg. "4 Things You Should Know About The Hague". http://www.huffingtonpost.com/steven-arrigg-koh/4-things-you-should-know-_1_b_5725138.html। আহৰণ কৰা হৈছে: 17 March 2017.\n↑ "The Court | International Court of Justice" (en ভাষাত). http://www.icj-cij.org/en/court। আহৰণ কৰা হৈছে: 10 January 2018.\n↑ Statute of the International Court of Justice Archived 29 June 2011 at the Wayback Machine. Retrieved 31 August 2007.\n↑ "Current Members | International Court of Justice" (en ভাষাত). http://www.icj-cij.org/en/current-members.\n↑ United Nations (22 June 2018). "General Assembly, Security Council Elect Judge to International Court of Justice" (Press release). প্ৰকাশক New York: United Nations. https://www.un.org/press/en/2018/ga12029.doc.htm। আহৰণ কৰা হৈছে: 26 June 2018.\nৱিকিমিডিয়া কমন্সত আন্তঃৰাষ্ট্ৰীয় ন্যায়ালয় সম্পৰ্কীয় মিডিয়া ফাইল আছে।\nআন্তঃৰাষ্ট্ৰীয় ন্যায়ালয়ৰ ৱেবচাইট\nআন্তঃৰাষ্ট্ৰীয় ন্যায়ালয়ৰ মাল্টিমিডিয়া\nআন্তঃৰাষ্ট্ৰীয় ন্যায়ালয়ৰৰায়দানৰ তালিকা\nআন্তঃৰাষ্ট্ৰীয় ন্যায়ালয়ৰ গৱেষণা গাইড\n"https://as.wikipedia.org/w/index.php?title=আন্তঃৰাষ্ট্ৰীয়_ন্যায়ালয়&oldid=249793"ৰ পৰা অনা হৈছে\nLast edited on 18 October 2020, at 15:28\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=55728।\nএই পৃষ্ঠাখন ১৮ অক্টোবৰ, ২০২০ তাৰিখে ২০:৫৮ বজাত অন্তিম সংশোধন কৰা হৈছিল।


চান্নাপাটনা খেলনা - অসমীয়া ৱিকিপিডিয়া\nচান্নাপাটনাৰ কাঠৰ খেলনা\nচান্নাপাটনা খেলনা (ইংৰাজী: Channapatna toys) ভাৰত কৰ্ণাটক ৰাজ্যৰ চান্নাপাটনা চহৰৰ একপ্ৰকাৰৰ প্ৰাচীন কাঠৰ হস্তশিল্প। এই শিল্পৰ সহায়ত বিভিন্ন প্ৰকাৰৰ পুতলা, খেলনা, ফল-মূল পাচলি আদিৰ আকৃতি, গাড়ী, হুইছেল, বাঁহী, মানৱ আকৃতি আদি বিভিন্ন ধৰণৰ খেলৰ সামগ্ৰী কাঠেৰে প্ৰস্তুত কৰা হয়। এই পৰম্পৰাগত শিল্প কৰ্ণাটক চৰকাৰৰ দ্বাৰা পৰিচালনা কৰা হয় আৰু বিশ্ব বাণিজ্য সংস্থাৰ অধীনত ই ভৌগোলিক স্বীকৃতি লাভ কৰিছে। এই খেলনাবোৰৰ জনপ্ৰিয়তাৰ ফলস্বৰূপে চান্নাপাটনাক কৰ্ণাটকৰ 'গোম্বেগালা ওৰু' (খেলনা-চহৰ) বুলি অভিহিত কৰা হয়। পৰম্পৰাগতভাৱে এই শিল্পত ৰাইতিয়া টিণ্টোৰিয়া (বৈজ্ঞানিক নাম: Wrightia tinctoria) গছৰ কাঠৰ ওপৰত কাৰুকাৰ্য কৰি বাৰ্নিছ মাৰি প্ৰস্তুত কৰা হয়। এই কাঠৰ উজ্জ্বল বগা ৰঙৰ বাবে স্থানীয়ভাৱে ইয়াক 'আলে মাৰা' অৰ্থাৎ হাতীদাঁতৰ-কাঠ বুলি কোৱা হয়।\nএই খেলনাবোৰৰ উৎপত্তি টিপু চুলতানৰ ৰাজত্বকালত আৰম্ভ হৈছিল। তেওঁ পাৰস্যৰ শিল্পীসকলক কাঠৰ পুতলা নিৰ্মাণত স্থানীয় শিল্পীসকলক প্ৰশিক্ষণ দিবলৈ আমন্ত্ৰণ জনাইছিল। বাভাস মিয়ান চান্নাপাটনা খেলনাৰ পিতৃস্বৰূপ। তেওঁ গোটেই জীৱন চান্নাপাটনা খেলনাৰ বাবে উৎসৰ্গা কৰিছিল। তেওঁ খেলনা নিৰ্মাণৰ বাবে জাপানী প্ৰযুক্তি গ্ৰহণ কৰিছিল আৰু স্থানীয় শিল্পীসকলক তেওঁলোকৰ কলা উন্নত কৰাত সহায় কৰিছিল। প্ৰায় দুই শতিকা ধৰি এই খেলনা নিৰ্মাণত ব্যৱহৃত মুখ্য হাতীদাঁত কাঠ আছিল। যদিও ৰজউড আৰু চন্দন কাঠো মাজে মাজে ব্যৱহাৰ কৰা হৈছিল।\nচান্নাপাটনা খেলনা মুখ্যতঃ কাঠেৰে নিৰ্মাণ কৰা হয়। বৰ্তমান পৰম্পৰাগত হাতীদাঁত-কাঠৰ উপৰিও অন্যান্য কাঠ যেনে ৰবৰ, চিকামোৰ, চিদাৰ, পাইন আৰু চেগুন আদিও ব্যৱহাৰ কৰা হয়। উৎপাদন পৰ্যায়বোৰ হৈছে কাঠ ক্ৰয় কৰা, কাঠখিনিক পাৰম্পৰিক প্ৰক্ৰিয়াৰে পুতলা নিৰ্মাণৰ বাবে উপযোগী কৰি তোলা, কাঠবোৰ আকাংক্ষিত আকৃতিত কটা, খেলনাবোৰ কটা আৰু কলাকৃতি তৈয়াৰ কৰা, ৰং বোৰ প্ৰয়োগ কৰা আৰু অৱশেষত সমাপ্ত সামগ্ৰী পলিচ কৰা। শিশুৰ দ্বাৰা ব্যৱহাৰৰ বাবে খেলনাসমূহ সুৰক্ষিত হোৱাটো নিশ্চিত কৰিবলৈ ৰং প্ৰক্ৰিয়াত প্ৰাকৃতিক ৰং যেনে পাৰম্পৰিক ফল-পাচলিৰ ৰং ব্যৱহাৰ কৰা হয়। ২০১১ চনৰ অক্টোবৰ মাহলৈকে এই শিল্পৰ লগত প্ৰত্যক্ষভাবে নিয়োজিত মুঠ জনসংখ্যা হৈছে ৭১,৯০২ গৰাকী। ইয়াৰে ২৫৪ গৃহ উৎপাদন ইউনিটত আৰু ৫০টা সৰু কাৰখানাত আছে আছে। কৰ্ণাটক হস্তশিল্প উন্নয়ন নিগমে উৎপাদিত সামগ্ৰীৰ বিপণন প্ৰচেষ্টাত সহায়তা প্ৰদান কৰে। আটাইতকৈ পুৰণি আৰু আটাইতকৈ জনপ্ৰিয় উৎপাদন গোট ভাৰত কলা আৰু শিল্পই অভিনৱ সামগ্ৰী বিকশিত কৰাত সহায় কৰে।\nকোনো সঠিক আঁচনি বা বিপণন নথকাৰ বাবে চান্নাপাটনা খেলনা উদ্যোগে এক দশকতকৈও অধিক সময় ধৰি বিত্তীয় সংকটৰ সন্মুখীন হৈছিল আৰু প্ৰায় মৃত্যুৰ পথত আছিল। অৱশ্যে কৰ্ণাটক হস্তশিল্প উন্নয়ন নিগমৰ সহায়ত শিল্পটো পুনৰুজ্জীৱিত কৰা হৈছে আৰু ইয়াৰ লগত জড়িত শিল্পীসকলক উদ্যোগৰ প্ৰৱণতা সলনি কৰাৰ বাবে প্ৰশিক্ষণ দিয়া হৈছে। ইয়াৰ বাবে তেওঁলোকক বৰ্তমানৰ পৰিস্থিতিৰ পৰা অৱগত ৰখাত সহায় কৰা হৈছে। গুৰু কাৰুশিল্পৰ দ্বাৰা ডিজাইন কৰা মূল আৰ্হিসমূহ স্থানীয় শিল্পীসকলৰ সৈতে পৰিচয় কৰা হয়। যাতে তেওঁলোকে ভালদৰে ডিজাইন কৰা পুতলা আধুনিক উদ্ভাৱনমূলক পুতলা সৃষ্টি কৰিবলৈ ব্যৱহাৰ কৰিব পাৰে। কৰ্ণাটক চৰকাৰে এটা লেকাৰৱেৰ ক্ৰাফ্ট কমপ্লেক্স নিৰ্মাণ কৰি সহায়তা প্ৰদান কৰিছে। ইয়াত ৩২টা ঘূৰি থকা লেথ মেচিনৰ সৈতে এটা উৎপাদন কেন্দ্ৰ আছে। ডাচ্ছ চৰকাৰ আৰু কৰ্ণাটক চৰকাৰৰ বিশ্ব আঁচনিৰ সহায়ত শিল্পীসকলক বিত্তীয় সহায় প্ৰদান কৰা হৈছে।\nবহুতো নতুন কোম্পানী আৰু সামাজিক উদ্যোগে আধুনিক চাহিদাৰ সৈতে খাপ খোৱাৰ বাবে চান্নাপাটনা শিল্পক পুনৰুজ্জীৱিত কৰিবলৈ চেষ্টা চলাই আছে। আইফক চান্নাপাটনা টয়জ এণ্ড হেণ্ডিক্ৰাফ্ট (iFolk Channapatna toys and handicrafts) ভাৰত কলা আৰু শিল্পৰ দ্বাৰা গঠিত এটা গোট। এইগোটে সামগ্ৰীৰ উদ্ভাৱন আৰু আধুনিকীকৰণ কৰিবলৈ বাৰ্নিছ শিল্পীসকলক প্ৰচাৰ আৰু সমৰ্থন কৰে।\n↑ "Area Sqft". www.channapatnacity.mrc.gov.in. http://www.channapatnacity.mrc.gov.in/। আহৰণ কৰা হৈছে: 2020-05-16.\n↑ GI for Channapatna toys and dolls is mentioned by P. Manoj (2006-02-19). "GI certificate for Channapatna toys, Bidriware, Coorg orange". Online Edition of The Hindu, dated 2006-02-19 (Chennai, India: 2006, The Hindu). http://www.hindu.com/2006/02/19/stories/2006021919380100.htm.\n↑ 3.0 3.1 3.2 A brief history of Channapatna toys is provided by Govind D. Belgaumkar and Anil Kumar Sastry (2006-10-27). "Unique symbols of Karnataka". Online Edition of The Hindu, dated 2006-10-27 (Chennai, India: 2006, The Hindu). http://www.hindu.com/2006/10/27/stories/2006102714680200.htm.\n↑ "Chapter 3: Case Study2– LAC-Turnery and the Lacquerware Industry". http://www.fao.org/docrep/x5859e/x5859e04.htm.\n↑ A brief description of Channapatna toys is provided by National Informatics Centre. "Industries and Commerce, Bangalore Rural district". Official Webpage of the Bangalore Rural district. Government of Karnataka. http://bangalorerural.nic.in/IndComm.htm। আহৰণ কৰা হৈছে: 2007-04-22.\n↑ 6.0 6.1 6.2 A detailed summary of Channapatna toys is provided by Azmathulla Shariff. "Toy town changes with new trends". Online Edition of The Deccan Herald, dated 2005-03-29. 2005, The Printers (Mysore) Private Ltd.. http://www.deccanherald.com/deccanherald/mar292005/spt1.asp। আহৰণ কৰা হৈছে: 2007-04-22.\n↑ "Channapatna City Municipal Council City Population Census 2011-2020 | Karnataka". www.census2011.co.in. http://www.channapatnacity.mrc.gov.in/। আহৰণ কৰা হৈছে: 2020-05-16.\n↑ Pavitra Jayaraman. "Channapatna, Karnataka – Back in the game". livemint.com. http://www.livemint.com/Leisure/zYEgmRno5tPeWYhSok8nJN/Channapatna-Karnataka--Back-in-the-game.html.\nৱিকিমিডিয়া কমন্সত চান্নাপাটনা খেলনা সম্পৰ্কীয় মিডিয়া ফাইল।\n"https://as.wikipedia.org/w/index.php?title=চান্নাপাটনা_খেলনা&oldid=264908"ৰ পৰা অনা হৈছে\nএই পৃষ্ঠাখন ২৬ ফেব্ৰুৱাৰী, ২০২১ তাৰিখে ০৫:৩২ বজাত অন্তিম সংশোধন কৰা হৈছিল।


অলিম্পিকত ভাৰত - গ্ৰীষ্মকালীন অলিম্পিক ২০১২ত ভাৰত, গ্ৰীষ্মকা\nⓘ অলিম্পিকত ভাৰত - গ্ৰীষ্মকালীন অলিম্পিক ২০১২ত ভাৰত, গ্ৰীষ্মকালীন অলিম্পিক ২০১৬ত ভাৰত, সুশীল কুমাৰ, কৰ্ণম মালেশ্বৰী, শিৱ থাপা, অলিম্পিক ..\nভাৰতে ইংলেণ্ডৰ লণ্ডনত অনুষ্ঠিত ২০১২ অলিম্পিক ত ভাগ লৈছিল। ২০১২ চনৰ ২৭ জুলাইৰ পৰা ১২ আগষ্ট লৈকে এই প্ৰতিযোগিতা অনুষ্ঠিত হৈছিল। ভাৰতীয় অলিম্পিক সংস্থাই ১৩ টা বিভিন্ন শাখাত মুঠ ৮৩ জন খেলুৱৈক এই প্ৰতিযোগিতাত ভাগ ল’বলৈ সুবিধা দিছিল। ২০১২ লণ্ডন অলিম্পিকৰ উদ্বোধনী অনুষ্ঠানত ভাৰতৰ পতাকা বহন সুশীল কুমাৰে কৰিছিল আৰু সামৰণি অনুষ্ঠানত মেৰি কমে কৰিছিল। ২০১২ লণ্ডন অলিম্পিক প্ৰতিযোগিতাত ভাৰতে মুঠ ৬ টা পদক দখল কৰে। ইয়াৰ ভিতৰত দুটা ৰূপৰ আৰু ৪ টা ব্ৰঞ্জৰ পদক আছিল।\nভাৰতে ৫ৰ পৰা ২১ আগষ্ট ২০১৬লৈ ব্ৰাজিলৰ ৰিঅ দ্য জেনেৰিঅত অনুষ্ঠিত হৈ থকা ২০১৬ গ্ৰীষ্মকালীন অলিম্পিক ত অংশগ্ৰহণ কৰিছে। ১৯০০ চনত পেৰিছত অনুষ্ঠিত গ্ৰীষ্মকালীন অলিম্পিকত ভাৰতৰ অংশগ্ৰহন সম্পৰ্কে আনুষ্ঠানিক বিতাণ্ডা আছে যদিও ১৯২০ চনৰে পৰা অনুষ্ঠিত প্ৰতিখন গ্ৰীষ্মকালীন অলিম্পিকতেই ভাৰতে অংশগ্ৰহণ কৰি আহিছে। এইবাৰ ভাৰতীয় অলিম্পিক এছচিয়েছনে অলিম্পিকলৈ গ্ৰীষ্মকালীন অলিম্পিক ইতিহাসত বৰ্তমানলৈকে ৰাষ্ট্ৰখনৰ পৰা সৰ্ব বৃহৎ ৰাষ্ট্ৰীয় দল সৰ্বমুঠ ১১৮ জন ক্ৰীড়াবিদ; ২০১২ চনৰ ৮৩ জনীয়া দলটোতকৈ ৩৫ জন অধিক প্ৰেৰণ কৰিছে।\nসুশীল কুমাৰ এজন ভাৰতীয় মল্লযোদ্ধা। ২০১০ চনৰ ৱ’ৰ্ল্ড চেম্পিয়নস্বিপৰ ৬৬ কেজিৰ ফ্ৰি ষ্টাইল শাখাত স্বৰ্ণ আৰু ২০১২ চনৰ লণ্ডন অলিম্পিকত ৰূপ আৰু ২০০৮ চনৰ বেইজিং অলিম্পিকত ব্ৰঞ্জৰ পদক পাই ক্ৰমাগতভাৱে দুখন অলিম্পিকত পদক পোৱা সুশীল কুমাৰ একমাত্ৰ ভাৰতীয়। ২০১২ চনৰ অলিম্পিকৰ চুড়ান্ত খেলত কুমাৰক জাপানৰ তাতচুহিৰ’ য়’নেমিটচুৱে পৰাস্ত কৰে। বেইজিং অলিম্পিকত তেওঁ কাজাখাস্তানৰ লিঅ’নিড স্পিৰিড’ন’ভ হৰুৱাই ব্ৰঞ্জ পদক দখল কৰিছিল। ১৯৫২ চনৰ হেলচিংকি অলিম্পিকত কে. দি. যাদৱে অৰ্জন কৰা মল্লযুদ্ধৰ ব্ৰঞ্জৰ পদকটিৰ পছত বেইজিঙৰ পদকটো আছিল মল্লযুদ্ধত ভাৰতৰ দ্বিতীয় অলিম্পিক পদক। ২০০৯ চনৰ জুলাই মাহত তেওঁ ভাৰতীয় ক্ৰীড়া ...\nশিৱ থাপা অসমৰ এগৰাকী বক্সিং খেলুৱৈ। পুনেস্থিত সেনা ক্ৰীড়া প্ৰতিষ্ঠানত প্ৰশিক্ষণ লৈ থকা এইগৰাকী বক্সাৰে ২০১২ চনত হবলগীয়া লণ্ডন অলিম্পিকত ভাগ লোৱাৰ যোগ্যতা অৰ্জন কৰিছে। ফ্লাইৱেইট শাখাত ভাৰতৰ হৈ প্ৰতিদ্বন্দ্ব্বীতা কৰিবলৈ যোগ্যতা অৰ্জন কৰা শিৱ থাপা অলিম্পিকলৈ নিৰ্বাচিত হোৱা দেশৰ কনিষ্ঠতম বক্সাৰ।\nআধুনিক অলিম্পিক হৈছে বৰ্তমান বিশ্বত অনুষ্ঠিত সৰ্ববৃহত অনুষ্ঠান সমূহৰ এটা। অলিম্পিকক মূলতঃ গ্ৰীষ্মকালীন আৰু শীতকালীন দূটা ভাগত ভাগ কৰা হয়, অলিম্পিক খেলসমূহত পৃথিৱীৰ বিভিন্ন দেশৰ হাজাৰ হাজাৰ খেলুৱৈ প্ৰতিযোগীয়ে বিভিন্ন ধৰণৰ খেলত অংশগ্ৰহণ কৰে। অলিম্পিকক বিশ্বৰ সকলোতকৈ প্ৰাচীন আৰু সকলোতকৈ মৰ্যদাপূৰ্ণ ক্ৰীড়া প্ৰতিযোগিতা বুলি গণ্য কৰা হয়। বৰ্তমান অলিম্পিক দূবছৰৰ মূৰত অনুষ্ঠিত হয়, এখন গ্ৰীষ্মকালীন অলিম্পিক হৈ যোৱাৰ পাছত পাছৰখন শীতকালীন অলিম্পিক অনুষ্ঠিত হয়, অৰ্থাৎ দুখন গ্ৰীষ্মকালীন বা দুখন শীতকালীন অলিম্পিকৰ মাজৰ অন্তৰ চাৰি বছৰ। খ্ৰীষ্ট পূৰব ৪ৰ্থ শতিকাত প্ৰাচীন গ্ৰীচৰ অলিম্পিয়া চহৰত অনুষ্ঠি ...\nⓘ অলিম্পিকত ভাৰত\nভ ৰত ই ল ণ ডৰ লণ ডনত অন ষ ঠ ত অল ম প কত 2012 Summer Olympics ভ গ ল ছ ল চনৰ জ ল ইৰ পৰ আগষ ট ল ক এই প ৰত য গ ত অন ষ ঠ ত হ ছ ল ভ ৰত য\nজ ন ৰ অ ত অন ষ ঠ ত হ থক গ ৰ ষ মক ল ন অল ম প কত অ শগ ৰহণ কৰ ছ চনত প ৰ ছত অন ষ ঠ ত গ ৰ ষ মক ল ন অল ম প কত ভ ৰতৰ অ শগ ৰহন সম পৰ ক আন ষ ঠ ন ক ব ত ণ ড\nশ খ ত স বৰ ণ আৰ চনৰ লণ ডন অল ম প কত ৰ প আৰ চনৰ ব ইজ অল ম প কত ব ৰঞ জৰ পদক প ই ক ৰম গতভ ৱ দ খন অল ম প কত পদক প ৱ স শ ল ক ম ৰ একম ত ৰ ভ ৰত য\nকৰ ছ ল ত ও অল ম প কত পদক ল ভ কৰ প ৰথম গৰ ক ভ ৰত য মহ ল অল ম প ক, ব শ ব চ ম প য নশ ব প, এছ য ন গ মছ আদ ত পদক ল ভ কৰ কৰ ণম ম ল শ বৰ ক ভ ৰত চৰক ৰ\nপ ৰত ষ ঠ নত প ৰশ ক ষণ ল থক এইগৰ ক বক স ৰ চনত হ বলগ য লণ ডন অল ম প কত ভ গ ল ৱ ৰ য গ যত অৰ জন কৰ ছ ফ ল ইৱ ইট শ খ ত ভ ৰতৰ হ প ৰত দ বন দ ব ব ত\nসকলৰ ব ব প ৰ অল ম প ক আৰ চ মন য সকলৰ ব ব য ৱ অল ম প ক খ লৰ আধ ন ক অল ম প কত অন তৰ ভ ক ত ঊল ল খয গ য ত ৰ পৰ ব শ শত ক ত IOCয ব ভ ন ন অৰ থন ত ক\nআছ ল চনৰ লণ ডন অল ম প কত ৰয ল অপ ৰ হ উচত অন ষ ঠ ত অল ম প ক স গ ৰহ লয প ৰদৰ শন ত ত ও ক সন ম ন ত কৰ হ ছ ল চনত ভ ৰত চৰক ৰ ত ও ক ৰ ড ক ষ ত ৰল\nহ ন দ य ग श वर दत त এজন ভ ৰত য ক স ত খ ল ৱ ত ও গ ৰ ষ মক ল ন অল ম প কত প ৰ ষৰ ক জ ফ ৰ ষ ট ইল ক স ত ত একট ব ৰঞ জ পদক জয কৰ ছ ল য গ শ বৰ\nদ ব ত প ৰত য গ ত ত ক ৱ ৰ ট ৰ ফ ইন ল পৰ যন ত আগ ব ঢ চনৰ আটল ন ট অল ম প কত ফ ৰ ন ন দ ম ল জ ন ক পৰ জ ত কৰ ব ৰঞ জ পদক ল ভ কৰ স ই বছৰ ত ও ৱৰ ল ড\nভ ৰত য একক খ ল ৱ হ চ প পৰ গন ত হয প ভ স ন ধ ৱ গ ৰ ষ মক ল ন অল ম প কত জ প নৰ ন জম ওক হ ৰ ক - - ব যৱধ নত পৰ জ ত কৰ মহ ল ৰ ব ডম ণ টন


মাতৃঘাতক! বিধৱা ভাট্টাৰ টকা দিবলৈ অস্বীকাৰ কৰাই হ'ল অপৰাধ! পাষাণ পুত্ৰই ডিঙি চেপি হত্যা কৰিলে বৃদ্ধা মাতৃক song-killed-his-mother-for-not-gave-money-west-bengal-crime-news-hb– News18 assam\nমাতৃঘাতক! বিধৱা ভাট্টাৰ টকা দিবলৈ অস্বীকাৰ কৰাই হ'ল অপৰাধ! পাষাণ পুত্ৰই ডিঙি চেপি হত্যা কৰিলে বৃদ্ধা মাতৃক\nবছৰ পূ্ৰ্বে অনুপৰ বিবাহ বিচ্ছেদ হৈছিল। আৰু তাৰ পিছৰ পৰাই মাতৃৰ সৈতে বাস কৰি আহিছিল অনুপ।\nমাতৃয়ে বিধৱাভাট্টাৰ টকা নিদিয়াই হ'ল অপৰাধ! ডিঙি চেপি হত্যা কৰিলে পাষাণ পুত্ৰই। ঘটনাটো সংঘটিত হৈছে পশ্চিমবংগৰ খানাকুলত। আৰক্ষীৰ সূত্ৰই জনোৱা মতে, মৃত এই বৃদ্ধাগৰাকীৰ নাম সবিতা পাত্ৰ। অভিযুক্ত পুত্ৰৰ নাম অনুপ পাত্ৰ। হত্যাকাণ্ডৰ খবৰ পোৱাৰ পিছত, খানাকুল আৰক্ষীয়ে বৃদ্ধাগৰাকীৰ মৃতদেহ উদ্ধাৰ কৰে আৰু মৰণোত্তৰ পৰীক্ষাৰ বাবে প্ৰেৰণ কৰে।\nজানিব পৰা গৈছে যে, সবিতাই বিধৱাভাট্টা লাভ কৰে। আৰু বেংকৰ পৰা টকা উলিয়াই আনিছিল। আৰু সেই টকা পুত্ৰ অনুপে বিচাৰে। কিন্তু মাতৃ সবিতাই অস্বীকাৰ কৰে টকা দিবলৈ। তেতিয়াই খঙত অগ্নিশৰ্মা হৈ মাতৃক ডিঙি চেপি হত্যা কৰে পুত্ৰ অনুপে।\nস্থানীয় বাসিন্দাই পিছত অভিযুক্ত অনুপক আবদ্ধ কৰি ৰাখে আৰু খানাকুল আৰক্ষী থানাক অৱগত কৰে। আৰক্ষী আহি বৃদ্ধাগৰাকীৰ মৃতদেহ উদ্ধাৰ কৰে। ইতিমধ্যে অভিযুক্ত পুত্ৰক গ্ৰেপ্তাৰ কৰিছে আৰক্ষীয়ে।\nজানিব পৰা মতে, দুবছৰ পূ্ৰ্বে অনুপৰ বিবাহ বিচ্ছেদ হৈছিল। আৰু তাৰ পিছৰ পৰাই মাতৃৰ সৈতে বাস কৰি আহিছিল অনুপ। আৰক্ষীয়ে জনোৱা মতে, অভিযুক্ত অনুপে নিজৰ দোষ ইতিমধ্যে স্বীকাৰ কৰিছে।\nCrimeSon killed his motherWest Bengal


গ্ৰাম্য বৈদ্যুতিকৰণ — বিকাশপেডিয়া\nমূল পৃষ্ঠা / গ্ৰামীণ শক্তি / আঁচনি / গ্ৰাম্য বৈদ্যুতিকৰণ\nগ্ৰাম্য বৈদ্যুতিকৰণৰ বিষয়ে ইয়াত আলোচনা কৰা হৈছে।\nকেতিয়া এখন গাওঁক বিজুলী শক্তি সম্পন্ন গাওঁ বুলি কোৱা হয়\nঅক্টোবৰ 1997 চনৰ আগত\nযেতিয়া এখন গাওঁৰ যি কোনো অৱস্থাতেই নিজা খাজনা সংগ্রহৰ অঞ্চলৰ ভিতৰত বিজুলী শক্তিক ব্যৱহাৰ কৰা হ'ব, তেতিয়া সেইখন গাওঁক বিজুলী শক্তি সম্পন্ন গাওঁ বুলি শ্রেণী বিভাগ কৰা হয়।\nঅক্টোবৰ 1997 চনৰ পিছত\nগাওঁত তাৰ নিজা খাজনা সংগ্রহৰ অঞ্চলৰ ভিতৰত মানুহে বসবাসৰ বাবে বিজুলীৰ ব্যৱহাৰ কৰআ আৰম্ভ হয়।\n2004-05 চনৰ পৰা গাওঁত বিজুলী শক্তিৰ ব্যৱহাৰৰ বাবে নতুন সংজ্ঞা\n(এম ও পি-ৰ চিঠি ক্রম নং- 42/1/2001-D(RE), তাৰিখ5ফেব্রুয়াৰি 2004 আৰু সংশোধনী চিঠি ক্রম. নং- 42/1/2001-D(RE) , তাৰিখ 17 ফেব্রুয়াৰি ২০০৪ মতে পৰা জাৰি কৰা)\nনতুন সংজ্ঞা মতে, এখন গাওঁক বিজুলী শক্তি সম্পন্ন বুলি ঘোষণা কৰা হ'ব, যদিহে :\nপ্রাথমিক আন্তঃগাথনিবোৰ যেনেঃ ট্রেঞ্চফৰমাৰৰ আৰু লাইনৰ বিতৰণ খিনি মানুহে বসবাস কৰা বিশেষকৈ দলিত সম্প্রদায়ৰ মানুহে বসবাস কৰা ঠাইত দিব লাগিব।\nবিজুলী খিনি ৰাজহুৱা ঠাই বোৰ যেনেঃ স্কুল, পঞ্চায়ত অফিচ, স্বাস্থ্য কেন্দ্র, দিস্পেনচাৰী, কমিউনিটি হ'ল বিলাকত প্রদান কৰা হ'ব লাগে\nবিজুলী সংযোগ থকা ঘৰৰ সংখ্যা মুঠ ঘৰৰ সংখ্যাৰ কমপক্ষেও 10% হ'ব লাগে\nপিচপৰা অঞ্চলৰ বৈদ্যুতিককৰণ কাৰ্য্যসূচী\nপিচপৰা গাওঁ অঞ্চলৰ বৈদ্যুতিককৰণ কাৰ্য্যসূচী (আৰভিই) ৰ উদ্দেশ্য হ’ল- সকলো পিচপৰা লোকৰ বিদ্যুত নথকা গাওঁসমূহত আৰু বিদ্যুত যোগান থকা অঞ্চলসমূহত অগতানুগতিক শক্তিৰ উস যেনে সৌৰশক্তি, সূক্ষ্ম হাইড্ৰ পাৱাৰ, জৈৱ গেছ, বায়ু শক্তি, হাইব্ৰীড পদ্ধতি আদিৰ দ্বাৰা বিদ্যুত যোগান ধৰা৷\nবিদ্যুত যোগান নথকা পিচপৰা লোকৰ গাওঁ আৰু পিচপৰা লোকৰ বৈদ্যুতিককৰণ কৰা গাওঁসমূহত এই কাৰ্য্যসূচীৰ লক্ষ্য হ’ল- ৰাষ্ট্ৰৰ অতি পিচপৰা অঞ্চলত বাস কৰা লোক আৰু সুবিধাৰ পৰা বঞ্চিত হৈ থকা অঞ্চলসমূহত সুবিধা আনি দিয়া৷\nএই কাৰ্য্যসূচীৰ সাম্ভাব্যতাই তলত উল্লেখ কৰাসমূহক বুজায়:\n২০০৭ চনৰ লোকপিয়লৰ মতে সকলো অবৈদ্যুতিককৰণ গাওঁ\n২০১২ চনৰ লোকপিয়লৰ মতে অবৈদ্যুতিককৰণ পিচপৰা অঞ্চল\n২০১২ চনৰ লোকপিয়লৰ সকলো পিচপৰা গাওঁ আৰু অঞ্চলৰ সকলো\nএকাদশ আঁচনিৰ(২০১২) মতে বৈদ্যুতিককৰণ নোহোৱা সকলো অবৈদ্যুতিককৰণ পিচপৰা গাওঁ আৰু অবৈদ্যুতিককৰণ পিচপৰা অঞ্চল, এই আঁচনিৰ বাবে উপযোগী হ’ব৷ ইয়াৰ বাবে গাওঁ বা অঞ্চলসমুহ শক্তি বিভাগ/ৰাজ্যিক বিদ্যু বিভাগ আদিৰ পৰা প্ৰমাণিত হ’ব লাগিব৷\nপ্ৰকল্পৰ বাবে কেন্দ্ৰীয় বিত্তীয় অনুদান\nবিভিন্ন শক্তি পুনঃনবীকৰণ কৰা ডিভাইচ/চিষ্টেম আদি স্থাপনৰ বাবে আগতীয়াকৈ নিৰ্দ্ধাৰণ কৰা সৰ্ব্বোচ্চ ধনৰ ওপৰত চৰকাৰে ৯০ শতাংশলৈকে ৰেহাই দিয়ে৷ অতিৰিক্তভাৱে, বিভিন্ন বিজ্ঞাপন সম্বন্ধীয় কাম আৰু সেৱা মাচুলৰ বাবদ ৰাজ্যৰ কাৰ্য্যকৰী সংস্থাসমূহলৈ যথেষ্ট সংখ্যক ধন আগবঢ়ায়৷\nৰাজীৱ গান্ধী গ্ৰামীণ বিদ্যুতিকৰণ যোজনা\nৰাজীব গান্ধী গ্ৰামীণ বিদ্যুতিকৰণ যোজনা(আৰজিজিভিৱাই),2005চনৰ এপ্ৰিল মাহত মুকলি হোৱা সকলো আচঁনি সামৰি লৈ উদ্বোধন কৰা হয়.\nএই আচঁনিৰ অধীনত, ভাৰত চৰকাৰে 90% অনুদান আৰু গ্ৰাম্য বিদ্যুতিকৰণ সংস্থাই(আৰইচি) 10% ঋণ হিচাপে ৰাজ্য চৰকাৰক দিয়ে.\nগ্ৰাম্য বিদ্যুতিকৰণ সংস্থাই(আৰইচি) এই প্ৰগ্ৰেমৰ বাবে কেন্দ্ৰস্থ সংস্থা.\nগ্ৰাম্য বিদ্যুতিকৰণৰ সংজ্ঞা\nএখন গাওঁ বিদ্যুতিকৰণ হ’ল বুলি ঘোষণা কৰা হ’ব, যদি :\nপ্ৰধান পদক্ষেপ, যেনে: প্ৰগ্ৰেম আগবঢ়োৱা অঞ্চলৰ দলিত গোষ্ঠীকে ধৰি স্থানীয় লোকৰ মাজত ট্ৰেণ্সফৰ্মাৰ আৰু লাইন বিতৰণ কৰা হ’ব লাগে.\nৰাজহুৱা স্থান, যেনে স্কুল, পঞ্চায়ত অফিচ, স্বাস্থ্য কেন্দ্ৰ, ডিচপেনচেৰী, কমিউনিটি চেন্টাৰ আদিত বিদ্যুত আগবঢ়োৱা হয়.\nগাৱৰ মুঠ ঘৰৰ 10% ত বিদ্যুতিকৰণ হোৱা উচিত.\nআৰজিজিভিৱাই ৰ লক্ষ্য\nনতুন সংঞ্জাৰ মতে সকলো গাওঁ আৰু স্থায়ী বাসিন্দাৰ বাসস্থানলৈ বিদ্যুতিকৰণ কৰা.\nসকলো গ্ৰাম্য পৰিয়াললৈ বিদ্যুতৰ প্ৰবেশ ঘটাব লাগে.\nদৰিদ্ৰ সীমা ৰেখাৰ তলৰ পৰিয়ালসমূহলৈ বিনামূলীয়াকৈ বিদ্যুত যোগান ধৰিব লাগে.\nআৰজিজিভিৱাই ৰ অধীনৰ বুনিয়াদ :\n33/11 কিলো ভল্ট (অথবা 66/11 কিলো ভল্ট) প্ৰয়োজনীয় ক্ষমতাৰ উপ-কেন্দ্ৰৰ সৈতে গ্ৰাম্য বিদ্যুত বিতৰণৰ ৰাজহাড় (আৰইডিবি)খণ্ডিত ভাৱে ইয়াত পোৱা নাযায়.\nগাওঁ/স্থানীয় পৰিয়াললৈ উচিত ক্ষমতাৰ ট্ৰেন্সফৰমাৰ বিতৰণৰ সুবিধা গ্ৰাম্য বিদ্যুতিকৰণৰ বুনিয়াদ(ভিইআই).\nগতানুগতিক আৰু অগতানুগতিক শক্তিৰ উত্সৰ ওপৰত নিৰ্ভৰ কৰি বিকেন্দ্ৰীভূত জেনেৰেট (ডিডিজি)পদ্ধতি আগবঢ়োৱা হয় য’ত বিদ্যুত যোগান আৰু ব্যয় সক্ষম নহয়.\nআৰজিজিভিৱাই ৰ অধীনত প্ৰয়োগ কৰা পদ্ধতি আৰু অৱস্থা\nতদাৰকী হিচাপত জিলাভিত্তিক প্ৰজেক্টৰ বণৰ্নাৰ ৰিপৰ্ট তৈয়াৰকৰণ.\nএই আচঁনিৰ কাৰ্য্যকাৰীতাৰ বাবে পাৱাৰ মিনিষ্ট্ৰীৰ অধীনৰ কেন্দ্ৰীয় আৰু ৰাজহুৱা খণ্ড প্ৰয়োগ.\nগ্ৰাম পঞ্চায়তৰ পৰা বিদ্যুতিকৰণ গাৱৰ প্ৰমাণ পত্ৰ.\nগ্ৰাম্য বিতৰণৰ পৰিচালনাৰে উত্তম গ্ৰাহক সেৱা আৰু লোকচান হ্ৰাস কৰিবৰ বাবে স্বাধীন সংস্থা কিছুমান গঠন কৰি দিয়া হয়.\nআৰজিজিভিৱাই ৰ নেটৱৰ্কত প্ৰতি দিনে 6-8 ঘন্টা বিদ্যুত যোগান পাবলৈ ৰাজ্যৰ অধীনত লোৱা হয়.\nৰাজ্যৰ দ্বাৰা প্ৰয়োজনীয় ৰাজহ লাভৰ সুবিধা ৰখা.\nস্বাধীন সংস্থা সমূহৰ বাবে ব্যৱসায়িক ভিত্তিত বাল্ক চাপ্লাই টাৰিফ (বিএচটি) যোগান নিৰ্দ্ধাৰণ.\nএকাদশ পৰিকল্পনাৰ আচঁনিৰ উন্নয়নৰ বাবে তিনি স্তৰীয় মান্যতা পৰীক্ষাৰ.\nৱেব নিৰ্ভৰ পৰীক্ষাৰ উন্নয়ন.\nআগতীয়া নিৰ্দ্ধাৰিত পৰিকল্পনাৰ বাবে ফাণ্ড মুকলি কৰি লাভৰ সুবিধা.\nঠিকাদাৰৰ স্তৰলৈকে ফাণ্ড সালসলনিৰ অধিকাৰ.\nৰাজ্য চৰকাৰৰ দ্বাৰা বিদ্যুতিকৰণ পৰিকল্পনাৰ জাননী.\nউৎস: ৰাজীৱ গান্ধী গ্ৰামীণ বৈদ্যুতিকৰণ যোজনা\nপৃষ্ঠাৰ মান নিৰ্ধাৰণ (85 ভোট দিয়ক)\nবিতুল Aug 02, 2016 02:55 PM\nগ্ৰাম্য অঞ্চলত এতিয়াও বহু ঠাইত হোৱা নাই সেইখিনি কেনেধৰণে সম্পূন হব


ঘটিলেহে গম পাবি (-ভাস্কৰজ্যোতি দাস) - সাহিত্য ডট অৰ্গ\nসঁচা ঘটনা। এজনৰ মুখেৰে শুনাখিনিকে যোগ-বিয়োগ কৰি লিখিছোঁ।\nমনু চেতিয়াৰ দুৰ সম্পৰ্কীয় খুড়াক দেবেশ্বৰ চেতিয়া। চেতিয়া জিলা প্ৰাপ্তবয়স্ক শিক্ষা বিষয়াৰ কাৰ্যালয়ৰ অৱসৰপ্ৰাপ্ত মুখ্য সহায়ক। জিলাখনক প্ৰাপ্তবয়স্কক শিক্ষা দিয়া বিভাগটোৰ এক দায়িত্বপূৰ্ণ পদৰপৰা অৱসৰ লৈছে। নিজৰ গাঁও মানে বেতবাৰীৰ মানুহবোৰে চেতিয়াক ভালদৰে মানে। হ’লে কি হ’ব। নিজৰ ল’ৰা ছোৱালীকেইটা বুঢ়াৰ মতে নচলে, মাকৰ মতেহে চলে। মাক মানে পুহেশ্বৰীৰ (গাঁৱৰ প্ৰচলিত নাম পুহিতা) শিক্ষা-দীক্ষা নাই। পাঁচজনীয়া পৰিয়ালটোক (শাহুৱেকক ধৰি) পুহিতাই একপ্ৰকাৰে শাসনেই কৰে। আগতে এনেকুৱা নাছিল। কিন্তু শেহতীয়াকৈ পঞ্চায়ত নিৰ্বাচনত ৱাৰ্ড মেম্বাৰ হিচাবে জিকাৰ পাচত এলেকাটোৰ সভা-সমিতি সকলোতে পুহিতা ডাইচতহে বহে। মুঠতে তাই এতিয়া ওপৰৰ মানুহ। তাতে ৰুলিং পাৰ্টীৰ। গতিকে শাসনটো কৰিব লাগিব। কিন্তু সেই শাসনেও পুতেক জীয়েকহঁতক পোনাব পৰা নাই। আজিকালিৰ বাঁহ। কুমলিয়াতে বেঁকা।\nচাৰিদিনমানৰ পৰা জীয়েক চেতিয়াই পুহিতাক কামোৰ দি আছে। বোলে- “লগৰ চবেই টিউশ্যনলৈ চুৰিদাৰ আৰু লেগিন্স পিন্ধি যায়। মোৰো মন যায়। দুটা লেগিন্স কিনি দিব নোৱাৰনে!! বুঢ়াক পইচা বিচাৰিলে কিতাপ পঢ়ি দেখুৱাই” । পুহিতাও কম নহয়। নহ’বও কিয়। গাঁৱৰ ছোৱালীয়ে ভৰিৰ পিটকেইটা জিলিকি যোৱা লেগিন্স নে ফেগিন্স পিন্ধিলে মানুহে কি বুলি ক’ব! এইধৰণৰ খজুৱা-কামোৰাবোৰ কিছুদিন চলাৰ অন্তত উপায়ন্তৰ হৈ পুহিতাই জীয়েকক এটা লেগিন্স কিনি দিয়াৰ কথা দিলে।\nমাক চেতিয়া আৰু জীয়েক চেতিয়া গৈ শিৱসাগৰ চহৰৰ মাজমজিয়াৰ ফেশ্যন কৰ্ণাৰৰ কাষৰ কাপোৰৰ হ’লচেল মাৰ্কেট পালেগৈ। জীয়েকক পুহিতাৰ প্ৰথম সকিয়নি- “এটাতকৈ বেছিলৈ হাত নেমেলিবি। হাত ভাঙি দিম”।\nজীয়েক নিৰৱ। ডাঙৰ দোকান এখনত সোমালগৈ দুয়ো।\nজীয়েকে আৰম্ভ কৰিলে- “দাদা, ব্লেক কালাৰৰ লেগিন্স আছে নেকি?”\nদোকানীয়ো আছে বুলি কৈ দুই-তিনিটামান ভেৰাইটিৰ ব্লেক লেগিন্স উলিয়াই দিলে। মাকে তাৰ মাজৰে এটা থাপ মাৰি তুলি আনি সুধিলে- “হেৰেউ দোকানী। এইটো কি দেখুৱাইছ! ইমান দীঘল এইটো!”\nজীয়েক চেতিয়াই মুখখন মেলিলে- “মাই অ’, এইবোৰ এনেকুৱাই থাকে। চেন্ডেলৰ ওপৰত কোঁচাই লৈ পিন্ধে আকৌ।”\nপুহিতা- “জানো পায়। আজিকালিৰ ছোৱালীমখাই এইবোৰ কি পিন্ধে।\nঅৱশেষত জীয়েক চেতিয়াই এটা লেগিন্স পচন্দ কৰিলে। তেতিয়ালৈ মাক চেতিয়া আন এটা কোণত চাদৰ এখন পিটিকি থকাত ব্যস্ত। জীয়েকে মাকক মাতিলে।\nপুহিতাই দোকানীক সুধিলে- “এইটো কেই টকা?”\n“বাইদ’, এনেই ৰেটটো থ্ৰী হানড্ৰেডেই আছে। আপনি ল’লে লাষ্ট টু টুৱেন্টি দিব পাৰিব”- দোকানীৰ উত্তৰ।\nপুহিতাৰ খঙ উঠি গ’ল- “কি কৈছ! তহঁত মাৰোৱাৰীবোৰে আমাক লুটিবলৈ আহিলি। দোকান চলাবলৈ আহিছ! একো টু-টুৱেন্টি, ফু-টুৱেন্টি নহয়। টকা আঢ়ৈশ দিছোঁ। দিলে দে নহ’লে বাদ দে।”\nজীয়েক চেতিয়াই ‘মা…’ বুলি কিবা এষাৰ ক’বলৈ লৈছিলহে। পুহিতাই ধমকি দি আকৌ ক’বলৈ ধৰিলে- “এটাই পাবি। আৰু বেছি মুখ নেমেলিবি। দোকানীক আঢ়ৈশ টকাটো দি পুহিতাই জীয়েকক একপ্ৰকাৰে চোঁচৰাই উলিয়াই লৈ আহিল।”\nৰিক্সাত উঠি টেম্পু ষ্টেন্ডৰফালে গৈ থাকোতেও পুহিতাৰ ভোৰভোৰণিবোৰ চলি থাকিল- “বাপেৰে পইচা বিচাৰিলে এনেই ডিপাৰমেন্টৰ কিতাপবোৰ উলিয়াই নলয়। পইচা গছত নালাগে। ঘটিলেহে গম পাবি”\nনাইনত নে টেনত পঢ়া জীয়েক চেতিয়া তেতিয়ালৈ বোবা।\n← জীৱন সংগ্রাম (-লক্ষ্য জ্যোতি নাথ)\nকিতাপ ……..(- বিকাশ শইকীয়া ) →